MALTA DEBATES TAL-KAMRA TAD-DEPUTATI (Rapport Ufficjali u Rivedut) IT-TMIEN PARLAMENT Seduta Nru. 182 It-Tnejn, 9 ta' Frar, 1998 Stampat fl-Uffiċċju ta' l-Iskrivan Kamra tad-Deputati MALTA Prezz Lm1 IT-TMIEN PARLAMENT Seduta Nru. 182

It-Tnejn, 9 ta' Frar, 1998

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fid-6.09 p.m.

Talba

SEDUTA NRU.

It-Tnejn, 9 ta' Frar, 1998

WERREJ MINUTI 41

KUNSENS GĦAL ATTI 41

MISTOQSIJIET-TWEĠIBIET ORALI 41

TQEGĦID TA' KARTI 48

MOZZJONIJIET ABBOZZ TA' LIĠI LI JEMENDA L-ATT DWAR L-UFFIĊĊJU TAL-POSTA (L-EWWEL QARI) 50 ABBOZZ TA' LIĠI BIEX JEMENDA DIVERSI LIĠIJIET DWAR IT-TELEKOMUNIKAZZJONI.(L-EWWEL QARI) 51

ORDNIJIET TAL-ĠURNATA ESTIMI TAD-DĦUL U NFIQ TA' L-AWTORITA' TAD-DJAR GĦAS-SENA 1997/98 - KONTINWAZZJONI 51

AĠĠORNAMENT 73

MISTOQSIJIET GĦAL TWEĠIBIET ORALI MWIEĠBA BIL-MIKTUB 80

MISTOQSIJIET GĦAL TWEĠIBIET BIL-MIKTUB 115

MINUTI

Il-Minuti tas-Seduta Nru. 181 li saret fl-4 ta' Frar, 1998 kienu konfermati.

KUNSENS GĦAL ATTI

MADAM SPEAKER (Onor. Myriam Spiteri Debono): Ninforma lill-Kamra li l- President għoġbu jagħti l-kunsens tiegħu għal:

Att Nru III ta' l-1998 - Att ta' l-1998 li jemenda l-Ordinanza dwar l- Assigurazzjoni ta' Vetturi tal-Mutur għar-Riskji ta' Terzi Persuni; u

Att Nru IV ta' l-1998 - Att ta' l-1998 li jemenda l-Att dwar Dazju tas- Sisa.

MISTOQSIJIET-TWEĠIBIET ORALI

NEW YORK: UFFIĊĊJU RAPPREŻENTATTIV - HOSPITALITY

L-ONOR.

ĊENSU GALEA (f'isem l-Onor.

Tonio Borg) staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jagħti dettalji dwar infiq għall-entertainment and hospitality mill-Ambaxxatur Joseph Cassar u warajh l-Ambaxxatur Gorg Saliba fi New York, xahar b'xahar, minn Jannar 1995 sa Settembru 1997, u jindika l-iskop ta' kull nefqa?

ONOR.

GEORGE VELLA (Viċi Prim Ministru, Ministru għall-Affarijiet Barranin u ta' l-Ambjent): Qed inpoġġi fuq il-Mejda tal-Kamra l- informazzjoni dwar entertainment u ospitalita' fl-Uffiċċju Rappreżentattiv għall-Ġnus Magħquda ġewwa New York matul il-perijodu Jannar 1995 sa Settembru 1997.

Madam Speaker, inkun l-aħħar bniedem li b'xi mod innaqqar id-dritt ta' l- Onor. Membri li jagħmlu mistoqsijiet parlamentari pero' nixtieq niġbed l- attenzjoni għall-ammont enormi ta' xogħol li titlob mistoqsija bħal din.

Hawn qegħdin niġu mitlubin biex immorru kważi tliet snin lura u nagħmlu riċerka.

Mistoqsija bħal din tqum ammont ta' flus, tinvolvi ammont ta' nies u ħin biex nagħmlu faxes u affarijiet bħal dawn.

Meta jkun hemm materjal li hu important li jinġabar, dan jinġabar bil-qalb kollha imma hekk qed ikollna assolutament ħela ta' flus u żmien.

Dan qed ngħidu bl-akbar spirtu sinċier.

Mhux mistoqsija waħda saret b'dan il-mod u, biex ngħid il- verita', tlabt biex jagħmluli costing ta' kemm tqum mistoqsija bħal din.

REĠISTRU PUBBLIKU - ŻWIĠIJIET/SEPARAZZJONIJIET

L-ONOR.

ĊENSU GALEA (f'isem l-Onor.

Francis Zammit Dimech) staqsa lill-Ministru tal-Ġustizzja: Jista' l-Ministru jgħid, sena b'sena, bejn l-1993 u l-1997, kemm saru żwiġijiet, applikazzjonijiet għal separazzjonijiet, u separazzjonijiet?

ONOR.

GAVIN GULIA (Ministru tal-Ġustizzja): Ninforma lill-Onor.

Interpellant li l-istatistika dwar it-tieni u t-tielet parti tal-mistoqsija hija kif ġej:

Applikazzjonijiet għal separazzjonijiet bejn l-1993 u l-1997 fis- Sekond'Awla huma kif ġej:

|1993 |661 | |1994 |741 | |1995 |825 | |1996 |893 | |1997 |707* |

* sa l-aħħar ta' Ottubru.

Kawżi ta' separazzjonijiet ippreżentati fil-Prim'Awla tal-Qorti Ċivili huma kif ġej:

|1993 |51 | |1994 |113 | |1995 |116 | |1996 |148 | |1997 |100 * |

*(sa l-aħħar ta' Ottubru)

L-ewwel parti tal-mistoqsija ngħatat risposta għaliha fis-seduta ta' l-20 ta' Novembru, 1997.

VALLETTA - PROVVISTA TA' ILMA

L-ONOR.

AUSTIN GATT staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid għaliex nhar il-Ħamis 20 ta' Novembru, 1997 fil-Belt Valletta ma' kienx hemm ilma?

ONOR.

JOE MIZZI (Ministru mingħajr Portafoll fi ħdan l-Uffiċċju tal-Prim Ministru) (f'isem il-Ministru għax-Xogħlijiet Pubbliċi u Kostruzzjoni): Nirriferi lill-Onor.

Interpellant għat-tweġiba numru 10090.

Din kien hemm mistoqsija simili u ngħatat risposta.

WSC - TESTIJIET

L-ONOR.

ĊENSU GALEA (f'isem l-Onor.

Jesmond Mugliett) staqsa lill- Ministru għax-Xogħlijiet Pubbliċi u Kostruzzjoni: Jista' l-Ministru jgħid liema testijiet isiru perijodikament mill-WSC sabiex ikun żgurat li l- ilma tax-xorb ikun ta' kwalita' aċċettabli u skond kriterji aċċettati mill- WHO?

ONOR.

CHARLES BUHAGIAR (Ministru għax-Xogħlijiet Pubbliċi u Kostruzzjoni): Il-Korporazzjoni għas-Servizzi ta' l-Ilma twettaq testijiet regolari sabiex jiġi assigurat li l-ilma jitwassal mis-sorsi tal- produzzjoni fis-sistema tad-distribuzzjoni ta' l-ilma jkun aċċettabbli għall-konsum mill-pubbliku.

Dawn it-testijiet isiru mis-sezzjoni tal- laboratorju li jinsab fl-institute of water technology fi ħdan il- korporazzjoni u mid-dipartiment tas-saħħa.

Ir-riżultati tat-testijiet jitniżżlu f'database u f'każ li l-livell tal- kwalita' ma jkunx konformi mal-kriterji msemmija, l-laboratorju isegwi l- miżuri neċessarji sakemm il-problema tissolva.

MADAM SPEAKER: L-Onor.

George Pullicino, mistoqsija supplimentari.

ONOR.

GEORGE PULLICINO: Peress li dan l-aħħar kien hemm il-każ ta' numru ta' toroq fil-Fgura fejn l-ilma kien ikkontaminat mill-ammonia, jista' l- Ministru jgħidli jekk sarux investigazzjonijiet biex wieħed ikun jaf is- sors ta' dik l-ammonia?

MADAM SPEAKER: Il-Ministru Buhagiar.

ONOR.

CHARLES BUHAGIAR: Madam Speaker, saru investigazzjoni u li ġara kien li kien hemm xi żmien meta l-provvista ta' l-ilma ġiet sospiża u waqt li l-provvista kienet sospiża u l-kanen kienu vojta, kien hemm leakage tad- drenaġġ.

Dan daħal bis-suction ġol-kanen ta' l-ilma u spiċċa fid-djar tan- nies.

Dik kienet ir-raġuni.

Naturalment issa ġiet irrimedjata.

MADAM SPEAKER: L-Onor.

Ċensu Galea, mistoqsija supplimentari.

ONOR.

ĊENSU GALEA: Madam Speaker, interessanti li l-Ministru jgħidilna li drenaġġ ġie sucked in fis-sistema tal-mains ta' l-ilma.

Imma jista' l- Ministru jispjega lill-Kamra, u aktar u aktar lill-poplu, kif ilma tad- drenaġġ, f'sistema totalment differenti, seta' joħroġ minn dik is-sistema u jiġi sucked in fil-mains ta' l-ilma?

X'miżuri qegħdin jittieħdu biex dan il- każ ma jirrepetix ruħu?

MADAM SPEAKER: Il-Ministru.

ONOR.

CHARLES BUHAGIAR: Normalment dan il-każ ma jqumx minħabba l-fatt li s-sistema tad-drenaġġ tgħaddi aktar 'l isfel minn dik ta' l-ilma.

Li ġara kien li kien hemm sistema tad-drenaġġ qed tillikja.

Peress li l-mains ta' l-ilma kienu vojta, setgħet saret din it-tip ta' suction.

Fiżikament din ma tiġrix ħlief meta jkollok każ bħal dan.

MADAM SPEAKER: L-Onor.

Pullicino.

ONOR.

GEORGE PULLICINO: Mil-loġika tar-risposta nifhem li kien hemm qsim x'imkien fil-pajpijiet ta' l-ilma, għaliex kieku ma jkunx hemm suction.

MADAM SPEAKER: Il-Ministru.

ONOR.

CHARLES BUHAGIAR: Iva, fhimt tajjeb.

MADAM SPEAKER: L-Onor.

Pullicino.

ONOR.

GEORGE PULLICINO: Allura f'dak il-każ ma kenitx kwestjoni ta' suction!

MADAM SPEAKER: Il-Ministru.

ONOR.

CHARLES BUHAGIAR: Iva, suction għal fatt li s-sistema tad-drenaġġ qegħda fil-fond aktar minn dik ta' l-ilma.

Normalment l-ilma ma jitlax 'il fuq imma jinżel 'l isfel, inkluż id-drenaġġ.

Kien hemm suction biex seta' jitla' għal ġol-mains ta' l-ilma.

MADAM SPEAKER: L-Onor.

Michael Refalo, mistoqsija supplimentari.

ONOR.

MICHAEL REFALO: Kif qed nitkellmu fuq id-drenaġġ, jista' l- Ministru jgħidilna jekk hux veru jew le li fi Spinola qed joħroġ d-drenaġġ?

Donnu hemm kuntrast bejn min qed jgħid iva u min qed jgħid le.

MADAM SPEAKER: Il-Ministru.

ONOR.

CHARLES BUHAGIAR: It-testijiet ta' l-ilma baħar f'Malta kollha, kif jaf l-Onor.

Interpellant, isiru mid-dipartiment tas-sanita' u mhux minna.

Jiena qrajt bħalma qara hu dak l-artikolu li kien hemm fil- gazzetta, u s-sanita' qed tgħid li m'hemmx kontaminazzjoni.

MADAM SPEAKER: L-Onor.

Karmenu Borg, mistoqsija supplimentari.

ONOR.

KARMENU BORG: Fuq din tal-kontaminazzjoni ta' l-ilma, jista' l- Ministru jagħmel survey dwar kemm-il darba ġraw dawn il-każi f'Malta.

Safejn naf jien fl-imgħoddi - mhux fl-amministrazzjoni l-oħra imma xi għoxrin sena ilu - kien hemm anke każijiet ta' typhoid.

Jista' l-Ministru jgħid lill-poplu dwar kemm-il darba kien hemm kontaminazzjoni u jekk kienx hemm xi mard minħabba f'hekk?

MADAM SPEAKER: Il-Ministru.

ONOR.

CHARLES BUHAGIAR: Il-kontaminazzjoni m'hijiex xi ħaġa ta' kuljum għax din hija xi ħaġa rari ħafna.

Il-kontaminazzjoni fil-provvista ta' l- ilma li ġrat qabel dan il-każ kienet ġrat xi snin ilu fi żmien amministrazzjoni oħra, meta b'xi mod irexxielu jsib ruħu l-pitrolju ġo l- ilma.

Dawn huwa affarijiet li jiġru meta jkollok inċident partikolari u, bħalma għidt, ma jkunux frekwenti.

Jekk l-Onor.

Interpellant jixtieq, jiena lest nagħmel is-survey li staqsa għaliha u ngħaddilu l-informazzjoni.

MADAM SPEAKER: L-Onor.

Pullicino.

ONOR.

GEORGE PULLICINO: Jista' l-Ministru jgħidilna jekk kellux rapport tekniku fuq il-każ tal-kontaminazzjoni ta' l-ilma fit-toroq tal-Fgura?

Jekk fil-każ kellu, jista' jpoġġih fuq il-Mejda tal-Kamra?

MADAM SPEAKER: Il-Ministru.

ONOR.

CHARLES BUHAGIAR: Jien ma tlabtx rapport tekniku imma tlabt li ssir investigazzjoni fuq kif ġara dan il-każ.

Din m'hijiex xi ħaġa sabiħa li tiġri u rrid inkun ċert biex ma terġax tirrepeti ruħha.

Ovvjament ir- rapport mhux qiegħed hawnhekk pero' nista' ngħaddih lill-Onor.

Interpellant.

WSC - SERVICE CHARGE

L-ONOR.

ĊENSU GALEA staqsa lill-Ministru għax-Xogħlijiet Pubbliċi u Kostruzzjoni: B'riferenza għar-risposta għall-mistoqsija parlamentari numru 9831, jista' l-Ministru jagħti tagħrif dwar kemm kien in-numru ta' persuni li talbu li jaqilgħu l-meter ta' l-ilma mill-1 ta' Novembru 1997 sal-lum?

Kif jitqabbel dan in-numru man-numru tax-xhur ta' qabel?

ONOR.

CHARLES BUHAGIAR: Il-Korporazzjoni għas-Servizzi ta' l-Ilma tikkonferma li t-talbiet għat-tneħħija tal-meters ta' l-ilma mill-1 ta' Novembru, 1997 sa l-10 ta' Diċembru, 1997 kien jammonta għal 664.

Fix-xhur ta' qabel kien hemm dawn it-talbiet.

|Jannar |20 | |Frar |16 | |Marzu |20 | |April |23 | |Mejju |27 | |Gunju |12 | |Lulju |39 | |Awissu |22 | |Settembru |30 | |Ottubru |42 | |TOTAL |251 |

Madam Speaker, nixtieq inżid biċċa informazzjoni li daħlitli prorpju waqt li kont ġej hawnhekk.

Nista' ngħid li fl-istess żmien li kien hemm talba biex jitneħħew 251 meter, saru aktar minn 1,500 applikazzjoni għal meter ġdid.

MADAM SPEAKER: L-Onor.

Galea, mistoqsija supplimentari.

ONOR.

ĊENSU GALEA: Madam Speaker, din l-informazzjoni li waslet lill- Ministru, kif iqabbilha ma' l-istess tip ta' informazzjoni fix-xhur u fis- snin ta' qabel?

MADAM SPEAKER: Il-Ministru Buhagiar.

ONOR.

CHARLES BUHAGIAR: Madam Speaker, l-informazzjoni li għandi qrajtha mill-karta li għandi quddiemi.

Jekk irid ikun jaf, fil-każ jagħmilli mistoqsija bil-miktub.

WSC - DIRECT ORDERS

L-ONOR.

ĊENSU GALEA (f'isem l-Onor.

Ninu Zammit) staqsa lill- Ministru għax-Xogħlijiet Pubbliċi u Kostruzzjoni: Peress li bejn Awissu 1996 u Lulju 1997, il-Water Services Corporation għamlet 58 direct order b'valur totali ta' madwar Lm136,000, jista' l-Ministru jgħid fiex kienet tikkonsisti kull direct order?

X'kien il-valur ta' kull direct order?

Lil min ġiet awarded id-direct order?

ONOR.

CHARLES BUHAGIAR: Qiegħed inpoġġi fuq il-Mejda tal-Kamra l- informazzjoni kif mitluba mill-Onor.

Interpellant.

PA - PERMESS GĦAL ĠNIEN REĠJONALI

L-ONOR.

ĊENSU GALEA (f'isem l-Onor.

Joe Psaila Savona) staqsa lill- Vici Prim Ministru, Ministru għall-Affarijiet Barranin u ta' l-Ambjent.: B'riferenza għall-mistoqsija parlamentari numru 8451 u t-tweġiba għaliha, issa li t-talbiet kollha li kienu saru mill-awtorita' ilhom żmien li ġew sodisfatti, tista' din toħroġ il-permessi mitluba?

ONOR.

GEORGE VELLA: Sat-3 ta' Frar, 1998 ma kienx hemm tweġiba mill- applikant u mill-perit għal talba ta' pjanti ġodda li saret mill- Kummissjoni għall-Kontroll ta' l-Iżvilupp li jirrispettaw l-alignment tal- junction kif konfermat f'laqgħa bejn uffiċjali tat-taqsima tax-xogħlijiet u uffiċjali ta' l-Awtorita' ta' l-Ippjanar f' Diċembru li għadda.

BURMARRAD - TRIQ IL-MAGĦSAR

L-ONOR.

ĊENSU GALEA staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jieħu l-passi neċessarji biex Triq il- Magħsar, f'Burmarrad tingħata wiċċ sodisfaċenti?

Jista' l-Ministru jieħu wkoll il-passi neċessarji biex toroq oħra mhux lesti f'Burmarrad jitkomplew?

ONOR.

CHARLES BUHAGIAR: Triq il-Magħsar, f'Burmarrad għada m'hijiex asfaltata peress li għadu qed isir l-iżvilupp fiha.

Għalhekk hija meqjusa triq privata u l-manutenzjoni tagħha hija responsabbilta' tan-nies li bnew bini tagħhom għal fuq din it-triq.

Dwar it-tieni parti tal-mistoqsija tajt struzzjonijiet lid-dipartiment tat-toroq biex jara f'liema toroq f'Burmarrad tlesta l-iżvilupp u li fihom ukoll is-servizzi kollha sabiex 'il quddiem ikunu jistgħu jiġu asfaltati.

MADAM SPEAKER: L-Onor.

Galea, mistoqsija supplimentari.

ONOR.

ĊENSU GALEA: Madam Speaker, Triq il-Magħsar hija triq li tista' tinbena biss fuq ġenb u safejn naf jien hija prattikament mibnija fuq ġenb.

Nixtieq li l-Ministru jispjega eżatt it-tifsira li ta hu li din hija triq privata u allura hija responsabbilta' tar-residenti li jżommu t-triq li qatt ma kienet asfaltata fi stat tajjeb.

MADAM SPEAKER: Il-Ministru Buhagiar.

ONOR.

CHARLES BUHAGIAR: Skond il-liġi - u dan jafu tajjeb l-Onor.

Interpellant - qabel ma triq tingħata l-asfalt jew inkella tiġi esproprjata, ma ssirx triq pubblika.

Din hija d-definizzjoni legali ta' triq.

Skond anke kif jgħid l-istess permess tal-bini, din it-triq trid tiġi fformata up to formation level min-nies li jibnu fiha.

Wara li jsir ċertu ammont ta' żvilupp - jidhirli 80% tat-triq kollha - imbagħad jidħol id- dipartiment tat-toroq biex jagħtiha l-asfalt.

Ladarba din tiġi asfaltata, din taqa' taħt il-kunsill lokali jekk hija triq lokali jew inkella taħt il-gvern ċentrali jekk hija arterial road.

MADAM SPEAKER: L-Onor.

Galea.

ONOR.

ĊENSU GALEA: Madam Speaker, se nerġa' naqbad ma' triq li xbajt insemmi.

Qed nirriferi għal Triq San Pawl, San Pawl il-Baħar.

Nixtieq li l- Ministru jispjega eżatt x'se jiġri fuq din it-triq.

L-ewwel kellna indikazzjoni li se ssir u issa riċentement kelli risposta oħra li tgħid li qabel ma jsir l-asfaltar, irid ikun hemm tisħiħ tal-foundation ta' din it- triq.

Dan ifisser li l-Bambin biss jaf meta se ssir!

MADAM SPEAKER: Il-Ministru.

ONOR.

CHARLES BUHAGIAR: Madam Speaker, din it-triq veru li ilu jistaqsini ħafna fuqha l-Onor. kollega.

Hemmhekk hemm problema serja ħafna għax din it-triq qiegħda fuq geological fault, jiġifieri qasma.

Meta saret it-triq, din il-qasma kienet ġiet bridged permezz ta' slabs tal-konkos bix- xibka fiha.

Meta l-kuntrattur tal-Water Services Corporation għamel ix- xogħol, dan qabad, għamel it-trinka, għadda minn ġol-konkos u minn ġox- xibka u qata' kollox.

B'dan il-mod, ir-re-enforcement tat-triq qatgħu kollu.

Minħabba l-ġeologija tas-site, ma tistax tibni u tagħmel patching ta' triq.

Din it-triq trid tinqala u tinbena mill-ġdid.

Bħalissa, safejn naf jien, qegħdin isiru testijiet fuq din it-triq biex naraw x'tip ta' sub-base u pedament irid isirilha.

Ladarba jiġi konkluż x'tip ta' xogħol hemm bżonn li jsir, allura wieħed imbagħad iħalli x-xogħol isir.

MADAM SPEAKER: L-Onor.

Galea.

ONOR.

ĊENSU GALEA: Madam Speaker, ix-xogħol li qed jindika l-Ministru huwa xogħol ta' natura pjuttost qawwija pero' din it-triq ilha f'dan l- istat għal sena u tliet xhur sħaħ.

Din mhijiex xi sqaq x'imkien imma hija l- main road ta' San Pawl il-Baħar, li minnha hemm it-traffiku tal-karozzi tal- linja għaddej, u mhux l-ewwel darba li jkollok sospensjoni tat-traffiku.

Ma jistax ikun li nibqgħu f'din il-pożizzjoni sempliċement għaliex l-ewwel ma kienx hemm ftehim mal-kuntrattur u issa qegħdin ngħidu li rridu nirranġaw taħt.

Almenu għandu jingħata wiċċ biex sakemm ikun hemm deċiżjoni l-affarijiet ma jibqgħux jitkissru kif inhuma.

MADAM SPEAKER: Il-Ministru.

ONOR.

CHARLES BUHAGIAR: Madam Speaker, forsi l-Onor.

Interpellant ma fehemx x'kont qed ngħid.

It-triq se ssir u mhux mhux se ssir.

Bħalissa qed isir testing ġeoloġiku fuqha biex naraw x'tip ta' bażi trid tingħata.

Fir- rigward tal-kuntrattur, irrid ngħid li dan il-kuntrattur ma kienx tħallas parti mis-somma li kienet dovuta lilu għax-xogħol li għamel għall- Korporazzjoni għas-Servizzi ta' l-Ilma.

Naf li dawk il-flus li kienu dovuti lill-kuntrattur inżammu biex jagħmlu tajjeb għall-ħsara li kkawża pero' l- flus li nżammulu m'humiex biżżejjed biex isir ix-xogħol li hemm bżonn.

Ix- xogħol li hemm bżonn li jsir huwa wieħed kbir.

STA.

VENERA - TRIQ IL-PALAZZ L-AĦMAR

L-ONOR.

CARMELO ABELA (f'isem l-Onor.

Lino Spiteri) staqsa lill- Ministru għax-Xogħlijiet Pubbliċi u Kostruzzjoni: Jista' l-Ministru jgħid huwiex il-każ li r-residenti ta' Triq il-Palazz l-Aħmar, f'Sta.

Venera ġew mgħarrfa li t-triq imħarbta tagħhom mhijiex inkluża fil-programm ta' l-1998?

Jista' għallinqas ikun każ prijoritarju fl-Estimi għall-1999?

X'jista' jsir biex l-istat ikrah tat-triq jiġi mtaffi?

ONOR.

CHARLES BUHAGIAR: Triq il-Palazz l-Aħmar hija diġa' asfaltata u għalhekk il-manutenzjoni tagħha jrid jieħu ħsiebha l-kunsill lokali.

L-Onor.

Interpellant hu mitlub jirriferi l-mistoqsija tiegħu lill- ministru kkonċernat.

SAĦĦA - ĦLAS GĦAL SERVIZZI

L-ONOR.

CARMELO ABELA (f'isem l-Onor.

Adrian Vassallo) staqsa lill- Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid kemm persuni ta' nazzjonalita' barranija kellhom iħallsu għal xi servizz tas-saħħa fl-1997?

Kemm kien it-total ta' flus li kellhom iħallsu u kemm inġabru s'issa?

ONOR.

MICHAEL FARRUGIA (Ministru tas-Saħħa, Kura ta' l-Anzjani u Affarijiet tal-Familja): In-numru ta' persuni ta' nazzjonalita' barranija li kellhom iħallsu għal kura fl-Isptar San Luqa kien 1,707.

It-total ta' flus li kellhom iħallsu kien ta' Lm297,093 u s'issa nġabru Lm126,540.

Seba' persuni ta' nazzjonalita barranija kellhom iħallsu għas-servizz ġewwa l-Isptar Żammit Clapp.

It-total ta' flus li kellhom iħallsu huwa ta' Lm1,505.00 u dawn tħallsu kollha.

Fir-residenza ta' San Vincenz, fis-sena li għaddiet (1997) kien hemm pazjent wieħed biss barrani li kien iħallas.

Dan kien ċittadin Awstraljan.

Il-ħlas sa l-aħħar tas-sena kien Lm1,549.

ETC - KORSIJIET TA' TAĦRIĠ

L-ONOR.

CARMELO ABELA (f'isem l-Onor.

Adrian Vassallo) staqsa lill- Ministru tal-Ħarsien Soċjali: Jista' l-Ministru jgħid kemm kien hemm korsijiet ta' taħriġ offruti mill-ETC matul l-1997?

Kemm attendew persuni għal kull kors fl-1997 u x'tip ta' korsijiet kienu?

ONOR.

JOE MIZZI (f'isem il-Ministru tal-Ħarsien Soċjali): Qed inpoġġi fuq il-Mejda tal-Kamra l-informazzjoni mitluba f'mistoqsija parlamentari numru 10,907 rigward in-numru u t-tipi differenti ta' korsijiet offruti mill-ETC matul l-1997, kif ukoll in-numru ta' persuni li attendew għal dawn il- korsijiet.

PULIZIJA - KAŻI TA' SERQ

L-ONOR.

CARMELO ABELA (f'isem l-Onor.

Adrian Vassallo) staqsa lill- Prim Ministru: Jista' l-Prim Ministru jgħid kemm kienu l-każi ta' serq rapportati lill-pulizija minn knejjes jew istituzzjonijiet reliġjużi fl- 1997?

ONOR.

ALFRED SANT (Prim Ministru): Kien hemm wieħed u tletin każijiet ta' serq irrapportati lill-pulizija minn knejjes jew istituzzjonijiet reliġjużi fl-1997.

MADAM SPEAKER: Grazzi.

Il-ħin tal-mistoqsijiet għadda.

Ngħaddu għal Tqegħid ta' Karti.

Il-Prim Ministru.

TQEGĦID TA' KARTI

ONOR.

ALFRED SANT (Prim Ministru): Madam Speaker, inqiegħed fuq il-Mejda tal- Kamra:

Lista ta' reati li allegetament ikkommettew persuni mdaħħla l-ħabs taħt arrest preventiv matul l-1997, bi tweġiba għall-mistoqsija parlamentari numru 10910;

Lista li turi n-numru ta' sigħat ta' overtime maħduma minn uffiċjali fl-għassa tal-Pulizija tal-Ħamrun matul l-1997, bi tweġiba għall- mistoqsija parlamentari numru 11817;

Kopja ta' schedule of quotations għall-breath alcohol testing equipment, bi tweġiba għall-mistoqsija parlamentari numru 11843;

Lista ta' transfers li ngħataw fil-Korp tal-Pulizija bejn id-9 ta' Mejju u d-9 ta' Lulju 1987, bi tweġiba għall-mistoqsija parlamentari numru 11879; u

Lista ta' uffiċjali li jiffurmaw il-Kumitat dwar il-liġi l-ġdida tat- Taxxa tad-Dwana u tas-Sisa, bi tweġiba għall-mistoqsija parlamentari numru 11888.

MADAM SPEAKER: Grazzi.

Il-Viċi Prim Ministru.

ONOR.

GEORGE VELLA: Madam Speaker, inqiegħed fuq il-Mejda tal-Kamra:

Lista ta' diplomatiċi li jieħdu ħsieb ir-relazzjonijiet bilaterali bejn Malta u l-Portugall, bi tweġiba għall-mistoqsija parlamentari numru 11760;

Lista ta' diplomatiċi li jieħdu ħsieb ir-relazzjonijiet bilaterali bejn Malta u l-Ġappun, bi tweġiba għall-mistoqsija parlamentari numru 11765; u

Lista ta' diplomatiċi fil-Kummissjoni Għolja għal Malta f'Londra li jieħdu ħsieb ir-relazzjonijiet bilaterali bejn Malta u l-Irlanda, bi tweġiba għall-mistoqsija parlamentari numru W 1221.

MADAM SPEAKER: Grazzi.

Il-Ministru Bartolo.

ONOR.

EVARIST BARTOLO (Ministru ta' l-Edukazzjoni u Kultura Nazzjonali: Madam Speaker, inqiegħed fuq il-Mejda tal-Kamra:

Avviż Legali Nru 39 ta' l-1998 - Regolamenti ta' l-1998 biex jemendaw ir-Regolamenti tal-Kors għall-Grad ta' Bachelor of Arts in Theology and Human Studies (Honours) - B.A. (Hons);

Avviż Legali Nru 40 ta' l-1998 - Regolamenti ta' l-1998 tal-Kors għad-Diploma in Social Studies;

Avviż Legali Nru 41 ta' l-1998 - Ordinamenti ta' l-1998 għall-Grad ta' Dcotor of Philosophy - Ph.D. - fil-Fakulta' tax-Xjenza;

Avviż Legali Nru 42 ta' l-1998 - Regolamenti ta' l-1998 tal-Kors għall-Grad ta' Master of Science in Agricultural and Veterinary Pharmacy - M.Sc.;

Avviż Legali Nru 43 ta' l-1998 - Ordinamenti ta' l-1998 għall-Grad ta' Master of Philosophy - M.Phil - fil-Fakulta' tax-Xjenza;

Avviż Legali Nru 44 ta' l-1998 - Regolamenti ta' l-1998 tal-Kors għad-Diploma in Adult Training and Development;

Avviż Legali Nru 45 ta' l-1998 - Regolamenti ta' l-1998 tal-Kors għad-Diploma in Social Work;

Avviż Legali Nru 46 ta' l-1998 - Ordinamenti ta' l-1998 għall-Grad ta' Master of Philosophy - M.Phil. - fil-Fakulta' tat-Teoloġija; u

Tagħrif dwar studenti fil-korsijiet tal-liġi, tat-teoloġija, tal- mediċina u ta' l-arkitettura, fl-Universita' bi tweġiba għall- mistoqsija parlamentari numru W 1,209.

MADAM SPEAKER: Grazzi.

Il-Ministru Brincat.

ONOR.

LEO BRINCAT(Ministru tal-Finanzi u Kummerċ): Madam Speaker, inqiegħed fuq il-Mejda tal-Kamra:

Tagħrif dwar impjegati ġodda fil-Korporazzjoni Enemalta mill-1 ta' Ottubru 1996 sa l-4 ta' Frar 1998, bi tweġiba għall-mistoqsija parlamentari numru 11755; u

Tabella li turi l-kwantita' u valur ta' tabakk u xorb alkoħoliku importat matul Diċembru 1997, bi tweġiba għall-mistoqsija parlamentari numru 11855.

MADAM SPEAKER: Grazzi. ll-Ministru Michael Farrugia.

ONOR.

MICHAEL FARRUGIA: Madam Speaker, inqiegħed fuq il-Mejda tal-Kamra:

Informazzjoni dwar każijiet ta' overdose mdaħħla l-Isptar San Luqa, bi tweġiba għall-mistoqsija parlamentari numru 11932; u

Tagħrif dwar każijiet ta' meniġite fl-Isptar San Luqa għall-perijodu bejn Awissu 1996 u Jannar 1998, bi tweġiba għall-mistoqsija parlamentari numru 11937.

MADAM SPEAKER: Grazzi.

Il-Ministru Mizzi.

ONOR.

JOE MIZZI: Madam Speaker, f'isem il-Ministru tad-Djar u Kunsilli Lokali inqiegħed fuq il-Mejda tal-Kamra:

Tabella li turi l-finanzjament għal kull kunsill lokali bejn l-1994 u l-1998, bi tweġiba għall-mistoqsija parlamentari numru 11756;

Tabella li tagħti tagħrif dwar bankini ġodda li saru minn kull kunsill lokali sal-31 ta' Ottubru 1997, bi tweġiba għall-mistoqsija parlamentari numru 11758; u

Tagħrif dwar infiq mill-kunsilli lokali fuq manutenzjoni ta' toroq sal- 31 ta' Ottubru 1997, bi tweġiba għall-mistoqsija parlamentari numru 11759.

f'isem il-Ministru tal-Ħarsien Soċjali inqiegħed fuq il-Mejda tal-Kamra:

Tagħrif dwar korsijiet organizzati mill-Korporazzjoni ta' Xogħol u Taħriġ matul l-1997.

Tagħrif dwar impjegati ġodda u transfers li ngħataw fid-dikasteru tal- ministru responsabbli mill-ħarsien soċjali għall-perijodu bejn Lulju u Diċembru 1997, bi tweġiba għall-mistoqsija parlamentari numru 11395;

Kopja ta' mistoqsija parlamentari numru 5937 li saret fil-11 ta' April 1988 lill-ministru tal-politika soċjali dwar ħaddiema awżiljarji, bi tweġiba għall-mistoqsija parlamentari numru 11769; u

f'isem il-Ministru tal-Biedja u Sajd inqiegħed fuq il-Mejda tal-Kamra:

Tagħrif dwar importazzjoni ta' patata taż-żriegħ għall-perijodu bejn l- 1 ta' Ottubru 1997 u s-6 ta' Frar 1998, bi tweġiba għall-mistoqsija parlamentari numru 11804.

MADAM SPEAKER: Grazzi.

Stqarrijiet Ministerjali?

Mozzjonijiet?

Il- Ministru Mizzi.

MOZZJONIJIET

ABBOZZ TA' LIĠI LI JEMENDA L-ATT DWAR L-UFFIĊĊJU TAL-POSTA

ONOR.

JOE MIZZI: Madam Speaker, f'isem il-Ministru għat-Trasport u Portijiet inressaq l-Ewwel Qari ta' l-Abbozz ta' Liġi msejjaħ Att ta' l- 1998 li jemenda l-Att dwar l-Uffiċċju tal-Posta.

MADAM SPEAKER: Min jissekonda?

ONOR.

ALFRED PORTELLI (Ministru tad-Djar u Kunsilli Lokali): Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ Att ta' l- 1998 li jemenda l-Att dwar l-Uffiċċju tal-Posta jkun moqri l-Ewwel Darba?

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con.

MADAM SPEAKER: Il-Ministru Mizzi jekk jogħġbu jressaq l-Mozzjoni Nru. 118.

ABBOZZ TA' LIĠI BIEX JEMENDA DIVERSI LIĠIJIET DWAR IT-TELEKOMUNIKAZZJONI.

ONOR.

JOE MIZZI: Madam Speaker, nipproponi l-Ewwel Qari ta' l-Abbozz ta' Liġi msejjaħ Att ta' l-1998 biex jemenda Diversi Liġijiet dwar it- Telekomunikazzjoni.

MADAM SPEAKER: Min jissekonda?

ONOR.

MICHAEL FARRUGIA: Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ Att ta' l- 1998 biex jemenda Diversi Liġijiet dwar it-Telekomunikazzjoni jkun moqri l- Ewwel Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con.

MADAM SPEAKER: L-Ordnijiet tal-Ġurnata.

ORDNIJIET TAL-ĠURNATA

ESTIMI TAD-DĦUL U NFIQ TA' L-AWTORITA' TAD-DJAR GĦAS-SENA 1997/98 - KONTINWAZZJONI

MADAM SPEAKER: Aktar rimarki?

L-Onor.

Ċensu Galea.

ONOR.

ĊENSU GALEA: Madam Speaker, diġa' għaddiet l-ewwel seduta ta' din id-diskussjoni.

Din kienet seduta li wieħed jista' jgħid li prinċipalment kienet meħuda mid-diskors tal-Ministru.

Jekk tipprova tara x'inhu l- kontenut ta' dak id-diskors, issib li l-Ministru ġie hawnhekk biex jgħidilna li l-Gvern, meta ħa t-tmexxija ta' dan il-pajjiż f'Ottubru 1996, wiret basket ta' problemi f'dan il-qasam.

Jekk wieħed ikompli janalizza x'kien il-kumplament tad-diskors ta' l-Onor.

Portelli malajr jagħraf li dak li l-Ministru sejjaħlu basket ta' problemi ma kienx basket ta' problemi imma kien basket ta' programmi.

Fil-fatt il-Ministru ġie jiftaħar bir- riżultati mhux ta' xi ħaġa li għamel hu, jew li għamlet l-Awtorita' tad- Djar, f'dawn l-aħħar 15-il xahar imma bir-riżultat ta' programm ta' ħidma li kellha l-Awtorita' tad-Djar matul is-snin ta' qabel.

Aktar 'il quddiem nagħti spjegazzjoni ta' dan id-diskors.

Naturalment wieħed irid jara x'kienu dawn il-problemi li semma'.

Wieħed irid jara wkoll minn fejn telaq il-Partit Laburista f'dan is-settur u fejn wasal illum, sena u tliet xhur wara.

Biex il-Ministru jkejjel fejn wasal irid l-ewwel jara minn fejn telaq, jara x'kienu l-wegħdiet elettorali f'dan is-settur u jara kemm minn dawn ġew imwettqa matul is-sena u tliet xhur li għaddew.

Illum il-Gvern nesa assolutament x'kienu l-wegħdiet tiegħu.

Dan kien qal lill-poplu li meta jitla' fil-gvern kien se jagħmel ħafna affarijiet.

Madankollu llum qed jaħdem fuq il-programm ta' xogħol li tfassal mill-Awtorita' tad-Djar taħt l-amministrazzjoni l-oħra u qisu qed jipprova jnessi l-programm elettorali tiegħu dwar x'se tkun il-funzjoni ta' gvern regolatur li ried jara l-affarijiet mibdula għal kollox f'dan is- settur.

Il-Partit Laburista kien jgħid lill-poplu Malti li dak li għamlet l- amministrazzjoni preċedenti kien kollu ħażin, barra minn loku u għal kollox fid-direzzjoni żbaljata ta' kif jiġu solvuti dawn il-problemi.

Madam Speaker, għaddew sena u tliet xhur u għadda żmien biżżejjed biex il-Gvern jagħraf l-iżbalji u l-problemi ta' dakinhar.

GĦadda żmien biżżejjed biex jagħmel programm fid-direzzjoni li tant kien wiegħed.

Kienu qalu li jridu jagħmlu programm għal kollox ġdid li jkun differenti minn tas-snin ta' qabel.

Għaddew dawn ix-xhur kollha u jekk wieħed jara x'inhuma l-iskemi li qegħdin jintużaw illum u jara x'inhuma l-punti ta' saħħa li ftaħar bihom il- Ministru fl-introduzzjoni tiegħu, malajr isib li m'hemm assolutament xejn ġdid.

Issa jista' jkun li jiġi l-Ministru u jgħidilna li għandna affarijiet ġodda.

Għandna, per eżempju, dik li tant ftaħar bih l-istess Ministru fl- introduzzjoni tiegħu li issa l-Awtorita' tad-Djar, f'ċerti każi, se toħroġ l-appartamenti u l-maisonettes u tbigħhom fuq il-pjanta.

Kemm kien jgħid il- Ministru li l-Awtorita' tad-Djar m'għandhiex issir awtorita' għal kollox kummerċjali!

Meta l-Awtorita' tad-Djar tmexxi 'l quddiem l-idea li se tbiegħ fuq il-pjanta, hi tkun qed tagħmel bħalma jagħmel kull kuntrattur privat ieħor u ma tkun qed tagħmel xejn f'dak li huwa programm ta' housing soċjali.

Il-Ministru tkellem b'ċerta solennita' dwar nies li għandhom problema ta' housing.

Issa lil dawn se ngħidulhom li lilhom messhom pjanta li fiha hemm imfassal post li forsi jinbena sena, sentejn jew tliet snin oħra?

Tajjeb li wieħed jgħid kemm l-istess Ministru kien gerger kontra l- amministrazzjoni preċedenti meta l-Awtorita' tad-Djar għamlet emenda dwar f'liema stat kellha tqassam il-proprjeta'.

Bosta mill-benefiċċjarji kienu qegħdin ikissru il-kamra tal-banju, il-madum u s-sistemi tad-dawl.

Minħabba f'hekk l-Awtorita' tad-Djar qalet li minflok nibqgħu ngħaddu l- proprjeta' fi stat finished, nibdew ngħadduha fi stat semi-finished, bil- faċċata lesta.

Jekk dik il-policy kienet ħażina, kemm hi ferm u ferm agħar il-policy li l-Awtorita' tad-Djar tqassam il-proprjeta' minn fuq il-pjanta!

Madam Speaker, din is-sitwazzjoni tajjeb li wieħed jirrifletti fuqha.

Irrid ukoll nagħmel riferenza għall-programm elettorali tal-Gvern.

Issa għadda żmien biżżejjed biex naraw x'qal se jagħmel meta l-Partit Laburista jkun fil-gvern u attwalment x'qiegħed jagħmel.

Forsi l-Partit Laburista kien jaf li dawn huma wegħdiet fierħa li ma jistgħux jintlaħqu.

Riedhom biss bħala lixka u meta għaddiet l-elezzjoni fehem li jkun aħjar jekk jibqa' miexi bil-programm li kien hemm imfassal fis-snin ta' qabel.

Kienu qaluli li se jkun hemm skemi ta' housing soċjali f'oqsma speċifiċi, dejjem bir-rispett ta' l-ordni tal-ħarsien tar-regolament ta' l-ambjent.

F' "Iċ- Ċittadini l-Ewwel" hemm miktub li jingħataw u jinħarġu għall-bejgħ qatgħat ta' art għall-bini ta' djar bi prezz issussidjat.

Għaddew sena u tliet xhur u kif nafu lkoll din il-wegħda rriżultat li kienet gimmick elettorali.

Il-Gvern mhux qed iwettaq din il-wegħda u m'hu se jagħmel xejn biex ikun jista' jwettaqha aktar 'il quddiem.

F' "Iċ-Ċittadin L-Ewwel" ukoll hemm imniżżel:

"Jingħataw inċentivi biex bini qadim, battal u f'qagħda ħażina jerġa' jiġi żviluppat biex jgħixu fih in-nies.".

Jien nistaqsi: Xi programm hemm dwar dan?

X'bidliet hemm mill-programm ta' qabel biex dan il-bini verament jiġi wżat fil-futur?

M'għandna l-ebda programm ġdid.

M'għandna assolutament l-ebda bidla minn dak li kien hemm qabel.

M'għandna l-ebda idea ġdida f'dan ir-rigward.

Anzi meta l-Ministru tkellem nhar l-Erbgħa li għaddew, qalilna li l-Partit Nazzjonalista meta kien fil-gvern, kulma għamel kien li biddel biss żewġ liġijiet għal skopijiet propagandistiċi.

Kien qal li l-Gvern ta' qabel neħħa għodda importanti minn idejh u flok ta' ġid dan serva ta' ħsara.

Ma qalilniex x'kienu dawk l-għodda f'idejn il-Gvern ta' qabel pero' wieħed jista' jifhem x'kienu.

Hu kien qed jirreferi għal żewġ liġijiet li nbidlu fl-1995.

Waħda minnhom kienet l-Att dwar id-Djar, li fi kliem il-poplu ġenerali huwa l-Att li permezz tiegħu eluf ta' proprjetajiet fil-pajjiż li ma kenux qed jintużaw għal skop ta' residenza kienu derekwiżizzjonati.

Imbagħad kien hemm ukoll il-bidla fil-liġi tal-kera.

Il-Ministru llum qalilna li dawk kienu żewġ liġijiet propagandistiċi li nbiddlu għal skop ta' voti, Madam Speaker.

Tajjeb wieħed jistaqsi għaliex il-Gvern Laburista sal-lum għadu ma tax indikazzjoni ċara dwar jekk hux qed jgħaddilu minn moħħu li jerġa' jdaħħal mill-ġid il-poter tar-rekwiżizzjoni.

Rigward il-liġi tal-kera għadu ma ddikjarax b'mod ċar jekk hux se jerġa' jbiddilha.

Dawn huma domandi li numru sostanzjali ta' persuni li għandhom proprjeta' fil-pajjiż qed jistaqsu.

Dawn qed jinkwetaw dwar dawn il-bidliet għaliex il-Partit Laburista fl-oppożizzjoni kien ivvota kontra taħt skuża jew taħt oħra.

Illum li qiegħed fil-gvern, il-Partit Laburista għadu ma ddikjarax b'mod ċar jekk hux se jbiddel il-liġijiet b'mod li nerġgħu lura għal pożizzjoni li konna qabel ta' l-1995, fejn il-gvern seta' jaħtaf il-proprjeta' u jagħtiha lil min ifettillu.

Din hija diffikulta' li wieħed irid risposta ċara għaliha.

Hemm ukoll punti oħrajn li ssemmew b'ċerta solennita' mill-Ministru u li rrifera għalihom bħala xi invenzjoni ta' dawn l-aħħar xhur.

Fir-realta' dawn l-affarijiet kienu ilhom jiġu applikati u mħaddma mill-Awtorita' tad- Djar.

Per eżempju, il-Ministru beda d-diskors tiegħu billi qalilna li bejn Ottubru 1996 u Settembru 1997 l-Awtorita' tad-Djar biegħet 423 proprjeta' lil inkwilini u ħarġet Lm3.3 miljun f'sussidji.

Imbagħad biex inkomplu nagħmlu l-paraguni u nfehmu lil nies kemm imxiet tajjeb l-Awtorita' tad- djar matul is-sena li fiha mexxa l-ministeru hu, l-Onor.

Portelli qalilna li fis-sena ta' qabel in-numru ta' persuni li bbenefikaw bis-saħħa ta' din l-istess skema kien ta' 197 u fl-istess perijodu l-Awtorita' tad-Djar ħarġet Lm1.5 miljun f'sussidju.

Li ma qalx il-Ministru kien li l-423 kuntratt li saret riferenza għalihom huma kuntratti li nbdew u li finalment ġew konklużi bis-saħħa ta' skema li ħarġet fl-1995.

Din kienet skema waħda, fost numru sostanzjali ta' skemi, li diġa' kienet teżisti u li għaliha applikaw mijiet ta' persuni biex jixtru l-proprjeta' li kienu joqogħdu fiha.

Li ma qalx il-Ministru kien li dak li sar fi żmienu kien il- finalizzazzjoni ta' dak li ien ġie ppreparat u li kien intenzjonat li jkompli jissaħħaħ fl-1996 u fl-1997.

Madam Speaker, il-Ministru ma ndenjax ruħu jgħid li din l-iskema li konna nidejna għada li kienet u dawk li forsi xtaqu japplikaw fi żmienna iżda kienu ineliġibbli għadhom sal-lum ineliġibbli.

Imbagħad il-Ministru ftaħar ukoll li s-sena li għaddiet 500 familja qatgħu d-dejn tagħhom.

Jien ma nafx minfejn ġab l-informazzjoni l-Ministru għaliex nafu li hemm numru ta' persuni li għadhom qed jissellfu mingħand il- Lohombus.

(Interruzzjonijiet) Il-Gvern ta' l-Onor.

Alfred Sant għamel ukoll il-wegħda li se joħroġ proprjeta' bil-kera.

Min jaf kemm hawn nies li qegħdin jisimgħuna u jiftakru fil-kliem li kienu jgħidu tal-Partit Laburista li meta jkunu fil-gvern kienu se joħorġu l-postijiet bil-kera.

Kienu jgħidu li din il-kera ma kenitx se tkun kif kienet toħroġha l- amministrazzjoni ta' qabel imma kera verament baxxa.

Illum għaddew sena u tliet xhur, Madam Speaker, u għadu lanqas ħareġ post wieħed bil-kera!

Barra minn hekk m'hemmx indikazzjoni li fil-futur qarib se jkun hemm xi postijiet li joħorġu bil-kera, aħseb u ara kemm se jkun hemm proprjetajiet li joħorġu b'kera aktar baxxa milli kien hemm fis-snin l-imgħoddija!

Qalulna wkoll li se jkun hemm bidliet fl-iskemi li permezz tagħhom ikun hemm sussidju fuq il-kera.

Hawnhekk ukoll nistaqsi lill-Ministru u lill- Awtorita' tad-Djar dwar x'tibdil sar f'dan ir-rigward.

Kemm-il persuna bbenefikat minn skemi ta' kera aktar issussidjat?

Kemm hemm persuni li llum qed iħallsu kera inqas milli kienu jħallsu sena u tliet xhur ilu?

Jew ma kellhom assolutament l-ebda bidla f'dan ir-rigward u llum qegħdin iħallsu l-kirjiet skond id-dħul tagħhom?

Il-Ministru Portelli wkoll qalilna li persuni b'diżabilita' jistgħu japplikaw għand l-Awtorita' tad-Djar u jinqdew kollha kemm huma.

Dan huwa tajjeb, Madam Speaker, pero' llum fejn qegħdin?

Anke hawnhekk qegħdin fl- istess pożizzjoni li konna aħna fiha, għax fi żmieni konna għamilniha sistema li, f'kull ħarġa għal applikazzjonijiet, l-Aworita' tad-Djar kienet tagħżel numru ta' postijiet li jkunu apposta għal dawk il-persuni li għandhom xi diżabilita'.

Dawn il-persuni kienu jingħataw preferenza meta japplikaw għal post.

L-istess, issemmew il-punti li jingħataw fuq spazju u fuq bini.

Il-punti ma jingħatawx fuq in-numru ta' persuni f'kull kamra imma fuq in-numru ta' persuni f'kull metru kwadru.

Din m'hemmx għalfejn ngħidha jien għax jafha l-Ministru u jafuha l-membri ta' l-Awtorita' tad-Djar.

Jekk jaraw l- applikazzjonijiet tas-snin ta' qabel jaraw li kien hemm miktub ċar u tond li int tingħata ammont ta' punti jekk kemm-il darba jkollok spazju ristrett u jekk kemm il-darba jkollok over-crowding fid-dar.

Il-Ministru qalilna wkoll li fi żmien sena u tliet xhur diġa' ħarġu tliet calls for applications għal appartamenti.

Anke hawnhekk, il-Ministru u l- Awtorita' tad-Djar jafu daqsi li dawn huma appartamenti li kollha kemm huma kellhom il-permessi tal-bini maħruġ fi żmien l-amministrazzjoni ta' qabel.

U mhux hekk biss, għax fil-parti l-kbira tagħhom it-tenders kienu diġa' nħarġu.

Imma l-Ministru dan konvenjentement insieh u qalilna li sab basket ta' problemi.

Forsi kellu problema ta' kif imexxi id-dipartiment għall- akkomodazzjoni soċjali u l-Awtorita' tad-Djar biex ikun jista' verament ikompli l-pjan ta' ħidma li kien hemm imfassal matul is-snin imgħoddija.

Madam Speaker, aktar kmieni l-Ministru qalilna li din l-amministrazzjoni qed tħares biex tibni 2,466 appartament fis-snin li ġejjin.

Jien nistieden lill-Ministru u lil kull Membru ta' din il-Kamra biex jaqbad il-lista li hemm ta' postijiet ipproġettati u jqabbilha ma' dak li kien hemm ipproġettat fl-1994/95.

Aktar minn nofs il-lista ta' proprjetajiet li l- Ministru qed jgħid li jifformaw il-programm ta' ħidma ta' l-Awtorita' tad- Djar għas-snin li ġejjin, huma identiċi għal dak li kien hemm fl-1994/95.

Dan għax l-Awtorita' tad-Djar dak iż-żmien kienet qed tfassal għat-tul.

Kienet qed tara bis-serjeta' li jkun hemm programm ta' xogħol li jwassal mhux sa elezzjoni imma jwassal ukoll għaż-żmien ta' wara.

Il-Ministru qalilna wkoll li meta daħal fil-ministeru wara amministrazzjoni Nazzjonalista kien sab li hemm 1,075 applikazzjoni għal 263 dar.

Dan ifisser li kien hemm erba' applikazzjonijiet għal kull dar.

Li ma qalilniex il-Ministru huwa li meta ħarġu 74 appartament ftit tax-xhur ilu, kien hemm appartament mibni jew imfassal għal kull 15-il applikazzjoni.

Din hija qabża sostanzjali li żgur tindika d-direzzjoni żbaljata li miexi biha l-Gvern Laburista.

Irrid ukoll nagħmel riferenza għat-tieni ħarġa ta' appartamenti.

Qed nirriferi għall-appartamenti fi Triq Tas-Salina, Buġibba.

F'dan il-każ kien hemm nota li tgħid li dawn l-appartamenti qed jitqassmu "in advanced shell form".

L-applikazzjonijiet għalqu f'Diċembru li għadda u bħalissa qegħdin fl-istadju ta' l-allokazzjoni ta' dawn il-postijiet.

Jien nistieden lill- Ministru, lil kull membru ta' l-Awtorita' tad-Djar u lil kull min irid biex imur jara jekk hemmx aktar minn żewġ filati ta' pedament f'dawn il- postijiet, li suppost se jingħataw "in advanced shell form".

Jiġifieri l- applikanti mhux se jiehdu dawn il-postijiet illum imma min jaf kemm għad iridu jgħaddu xhur - nispera mhux snin! - qabel ma jmisshom.

Nhar l-Erbgħa li għaddew il-Ministru ftaħar ukoll bit-tielet ħarġa ta' 69 appartament.

Li ma qalx il-Ministru huwa li dawn id-69 appartament, tneħħi t-18 tal-Qala, diġa' ħarġu darba, darbtejn - u f'ċerti okkażjonijiet aktar drabi wkoll - mill-Awtorita' tad-Djar.

Allura għalfejn qed niftaħru b'xi ħaġa li diġa' ħarġet aktar minn darba?

Rigward l-appartamenti tal-Qala, il-Ministru rringrazzja lill-Awtorita' ta' l-Ippjanar li fi żmien ftit ġimgħat ħarġet il-permessi biex ikunu jistgħu joħorġu dawn il-postijiet.

Jekk l-Awtorita' ta' l-Ippjanar ħarġet il-permessi so much the better għax almenu ma nibnux bl-amment, sar f'postijiet oħrajn.

Pero' anke hawnhekk, ftit tas-snin ilu l-Awtorita' ta' l-Ippjanar kienet qed tgħidilna li min-nofs dan is-sit hemm għaddej cable ta' l-elettriku u ma jista' jinbena xejn fuq dan is-sit jekk kemm-il darba dan il-cable ma jinqalax.

Tajjeb li l-Ministru jgħidilna jekk il-cable tneħħiex.

Tajjeb li l-Ministru jgħidilna xi problemi se jkollhom il-persuni li jieħdu dawn il-postijiet jekk kemm-il darba l-cable ma jitneħħiex.

Il- Ministru jrid jgħidilna wkoll kemm sewa - jew kemm se jiswa - dan ix- xogħol.

Il-Ministru rrifera wkoll għall-proġett ta' l-Imtarfa.

Dawn l-aħħar erba' ġimgħat bdejna naraw lill-Ministru idur mhux bil-karozza waħdu imma mdawwar b'xi television crew - f'waħda mill-okkażjonijiet deher anke mal- Prim Ministru biex jgħidilna kemm sab affarijiet ħżiena - u naturalment ħa l-opportunita' biex joħorġ b'xi waħda minn tiegħu u qalilna li l- amministrazzjoni preċedenti kienet qed tfassal appartamenti fl-Imtarfa b'Lm40,000.

Nixtieq nistaqsi lill-Ministru b'liema matematika wasal għal din il-konklużjoni, għaliex safejn naf jien imkien u qatt ma kien hemm din l-indikazzjoni!

Il-Ministru qalilna - u mhux hawnhekk biss imma smajnieh fl-aħbarijiet ukoll - li l-ħidma fl-Imtarfa qed twassal biex ikun hemm it-toroq asfaltati bil-cables taħt l-art u li sa ftit xhur oħra se jkollna ma nafx kemm-il triq li tkun lesta.

Jien nistaqsi lill-Ministru jekk dawn it-toroq u dawn il-cables taħt l-art humiex qed isiru b'riżultat tal-ħruġ ta' l-istess tender u permessi li kienu ħarġu qabel Ottubru 1996.

Dawn ukoll jagħmlu parti minn basket ta' problemi li l-Ministru qed jgħid li wiret?

Forsi l-ex- Telemalta, il-Water Services Corporation u l-Enemalta ma nformawhx kemm urew reżistenza fil-passat biex ma jkunx hemm dawn it-tip ta' servizzi li jgħaddu minn taħt l-art, kif fil-fatt se jgħaddu?

Kienet biss id- determinazzjoni ta' l-amministrazzjoni ta' qabel li wasslet biex verament ikollna dawn is-servizzi li għandna taħt l-art.

Tajjeb li wieħed ikun jaf li għal xhur sħaħ kien hemm diskussjonijiet u kontroversji ma' dawn il- koporazzjonijiet għax riedu li jibqgħu jimxu bis-sistema ta' dejjem, li ngħaddu d-dawl u l-cable tat-telephone permezz ta' l-arbli.

Wara ħafna xogħol, l-Awtorita' tad-Djar kienet waslet biex ikkonvinċiet lil dawn l- awtoritajiet dwar il-ħtieġa li dawn il-cables jgħaddu minn taħt l-art, kif fil-fatt saru.

Aħna niftaħru li saru, u li huma parti mill-pakkett ta' programmat li kellha l-Awtorita' tad-Djar fis-snin imgħoddija.

Il-Ministru qalilna wkoll li sab "għarukaża" fl-Imtarfa għax kulma sab kien gym "imkisser u maħruq".

Naturalment in-nies ta' l-Imtarfa jafu daqsi kemm sar xogħol fl-aħħar ħames snin ġewwa l-Imtarfa.

In-nies ta' l- Imtarfa mhux biss jiftakru kemm intnefqu flus matul is-snin li għaddew imma jiftakru wkoll lill-ex-Prim Ministru ta' pajjiżna, l-Avukat Karmenu Mifsud Bonnici, jitla' l-Imtarfa ma' grupp ta' persuni b'żewġ trakkijiet materjal u jħotthom hemmhekk biex ma jħallix il-proġett jinbeda.

Madam Speaker, din hija d-differenza.

L-Oppożizzjoni ta' l-1989 x'għamlet?

Riedet li dan il- proġett ma jinbediex u kienet organizzat dimostrazzjonijiet u reżistenzi.

Dan jafuh il-persuni kollha li joqogħdu l-Imtarfa.

Anke f'dan ir-rigward, il-Partit Laburista dejjem kien kontra l-progress, dejjem kien kontra t- tibdil.

Ikun kollu inutli li ngħidu li dan m'huwiex minnu għax dan jafu kulħadd.

Ħmistax ilu ħadt pjaċir meta mort u rajt ix-xogħol fuq il- gymnasium mitmum pero' hawnhekk ukoll il-progamm ta' xogħol fuq dan il- gymnasium seta' jitkompla fuq il-pjanti, fuq it-tenders u fuq il-permessi li kienu ħarġu taħt l-amministrazzjoni preċedenti.

Ikun kollu inutli li nipprovaw ngħidu li dan mhux minnu għax dawn huma fatti li kulħadd jista' jivverifikahom.

Jiġifieri anke fl-Imtarfa, m'hemm l-ebda inizjattiva ġdida li saret matul dawn il-ftit xhur li għaddew.

Nista' nagħmel l-istess riferenza għal dak li għandu x'jaqsam ma' slum clearances.

Hawnhekk ukoll il-Ministru qalilna - almenu kif irrapportat f'''The Times'' - li quddiem l-Awtorita' ta' l-Ippjanar bħalissa hemm 1,018 applikazzjoni.

Nistieden lill-Ministru jgħidilna dawn l-1,018 applikazzjoni fejn qegħdin.

Dan m'huwiex minnu u l-istess Ministru jaf li dan m'huwiex minnu.

Jekk inħarsu lejn il-programm ta' slum clearances li hemm indikati fil-programm għas-sena finanzjarja 1997/98 nindunaw li qed inkomplu bl-istess programm u bl-istess proġetti - forsi b'xi bidliet żgħar f'xi wħud mill-pjanti - li kienu nbdew taħt l-amministrazzjoni preċedenti.

Kien hemm ukoll riferenza għal Pembroke.

Hawnhekk ukoll kien hemm tliet snin ta' ħidma mill-Awtorita' tad-Djar u mid-dipartiment tal-kostruzzjoni u maintenance fil-ministeru għax-xogħlijiet pubbliċi u kostruzzjoni.

Aktar tard konna wasalna biex ikun hemm programm lokali għal Pembroke li suppost kellu jkun iffinalizzat f'Awissu ta' l-1994.

Dan kien dam aktar biex jiġi ffinalizzat min-naħa ta' l-Awtorita' ta' l-Ippjanar pero' ġie ffinalizzat aktar minn sena u nofs ilu.

Issa għal raġunijiet li jafhom il-Gvern - żgur li ma jafhomx il-poplu Malti - qed jingħad li l-pjanti se jinbidlu.

Qed jingħad li mhux se jitkompla dak li kien inbeda qabel għaliex hemm bżonn li jsir tibdil.

Anke hawn il-Ministru qalilna li hemm xi applikazzjonijiet pendenti quddiem l-Awtorita' ta' l-Ippjanar.

Imma jekk l-Awtorita' ta' l- Ippjanar timxi a bażi ta' dak li fasslet hi stess, żgur li ma tistax tapprova dawn il-permessi sakemm il-Gvern ikun għadu ma mponiex il- pożizzjoni tiegħu fuq l-awtorita' fil-kwestjoni ta' Pembroke.

Ir-rapport ta' ħidma ppreżentat mill-Ministru Portelli jagħmel riferenzi għal xogħol li suppost sar matul is-sena li għaddiet.

Hija ħasra li m'hemmx idea waħda li hija ġdida u fil-fatt il-Gvern Laburista kompla fuq dak li kien tant jattakka u kien tant jgħid li huwa ħażin.

Il-programm li għandna għas-sena li ġejja qed jippjana li nkomplu sejrin f'din it-triq u ma fih l-ebda indikazzjoni ta' dawk li kienu l-wegħdiet elettorali.

Min- naħa tal-Gvern diġa' kien hemm xi ħadd li qal li hemm bżonn joqorbu lejn il- wegħdiet li għamlu imma donnu li l-Ministru dan il-kliem ma jagħtix kasu.

M'għandna l-ebda indikazzjoni li l-Awtorita' tad-Djar għas-sena li ġejja se toħroġ xi appartamenti jew xi bini bil-kera.

Forsi mhux se tagħmel dan għaliex biex tikri l-Awtorita' tad-Djar ikollha tonfoq aktar flus biex tagħmel il-finishing tal-postijiet.

Naturalment il-Gvern jifhem li meta jikri jkollu dħul verament żgħir imqabbel man-nefqa li jkun għamel.

Il-Ministru qalilna wkoll li se jsibu soluzzjoni billi jgħollu aktar sulari fuq il-proprjeta' li għandna.

Fil-passat jien kont għamilt riferenza għall-problemi legali li ħaġa bħal din tista' tqajjem.

Hemm persuni li għandhom partijiet mis-saqaf li huwa tagħhom b'kuntratt.

Hawnhekk wieħed jistaqsi x'se tkun il-pożizzjoni tagħhom il-mument li l-Gvern jibda jipprova jibni dawn il-postijiet.

Tajjeb li wieħed jistaqsi x'se tkun ir- rakkmandazzjoni ta' l-Awtorita' ta' l-Ippjanar dwar iż-żieda fl-għoli ta' dawn il-postijiet.

Se tagħmel eċċezzjonijiet fuq proprjeta' tal-gvern biss?

L-Awtorita' ta' l-Ippjanar se tikser numru sostanzjali ta' policies tagħha biex takkomoda l-Gvern u se tħalli kollox għaddej u tbaxxi rasha għat- talbiet li qed jagħmlilha l-Gvern?

Dawn huma policies li wieħed irid jitkellem dwarhom u jara x'diffikultajiet hemm f'dan ir-rigward.

Fl-estimi wieħed jista' jara wkoll x'se tkun il-pożizzjoni ta' dawk l- applikanti li qed jittamaw f'risposta pożittiva min-naħa ta' l-Awtorita' tad-Djar.

F'ħin minnhom il-Ministru qal li l-awtorita' qed taħdem biex il- komdi jmorru għal rashom ħalli jagħmlu spazju għall-iskomdi.

Dawn huma riferenzi pjuttost qodma min-naħa tal-Ministru u ngħid għalija ma kontx nistenna li se jkun hawn min jaqa' għal cliches li żmienhom għadda.

Illum qegħdin f'pożizzjoni fejn min verament għandu bżonn l-għajnuna min-naħa ta' l-Awtorita' tad-Djar qiegħed ikompli jitbiegħed mill-possibbilta' li jinqeda.

Dan għaliex l-awtorita' kontinwament qed tgħid li se toħroġ dawn il-postijiet kollha għall-bejgħ.

Din żgur li hija pożizzjoni għal kollox differenti minn dik li kien wiegħed il-Partit Laburista.

Dak huwa l-bogħod minn dak li stenna l-poplu Malti.

Sur President, hawn numru ta' punti oħrajn li se jitkellmu dwarhom kelliema oħra min naħa ta' l-Oppożizzjoni, punti li joħorġu mill-wegħdiet li kien għamel il-Partit Laburista meta kien fl-oppożizzjoni.

Il-Partit Laburista wiegħed affarijet li kien jaf li ma kienx jista' jwettaq u dawn wegħidhom biss bħala lixka elettorali.

Jekk wieħed jara l-programm ta' ħidma mill-ewwel jinduna li dawk huma affarijiet li la twettqu u lanqas hemm indikazzjoni li se jitwettqu.

Hija ħasra li għandna gvern, li bħal f'tant oqsma oħrajn, uża l-qasam tal-housing bħala mod kif jisraq il-voti.

Wara sena u tliet xhur m'għandna assolutament l-ebda indikazzjoni li dak il- programm se jitfassal.

Kulma għandna hija indikazzjoni li qed nimxu fid- direzzjoni opposta.

Grazzi, Sur President.

THE DEPUTY SPEAKER (Onor. Michael Bonnici): Grazzi.

Iktar rimarki?

L- Onor. Maria Camilleri.

ONOR.

MARIA CAMILLERI: Sur President, bħalma jaf kulħadd bħalissa qed niddiskutu sena ta' ħidma li għamel il-ministeru tad-djar.

Qabel xejn nixtieq ngħid li meta nitkellmu fuq il-housing qed nitkellmu dwar aspett li fil-fehma tiegħi huwa mill-iktar umanitarju.

Li jkollok saqaf diċenti fuq rasek m'huwiex kapriċċ.

Nafu li matul iż-żmien il-poplu tgħallem u għax tgħallem qed ifittex li dejjem jgħix aħjar milli kienu jgħixu n-nies ta' qabilna.

Jidhirli wkoll li l-aspett tal-housing huwa marbut ukoll ma' żewġ aspetti oħra mill-iktar importanti tal-ħajja.

Huma żewġ valuri li jien stess ngħożżhom ħafna, u hawn qed nirriferi għall-ġustizzja u għall-ħniena.

Dawn jidħlu ħafna fejn jidħol il-qasam tal-housing; ġustizzja għaliex jien nemmen ħafna li għandu jieħu min ħaqqu u l-ħniena għax ikun hemm każi fejn il-ħniena trid tiġi qabel kollox.

Hawnhekk qed nisimgħu min tassew għandu għal qalbu l-problema tal-housing u min ta kasha l-aktar.

Nixtieq li ma nidħolx f'polemika hawnhekk imma hemm kollox dokumentat dwar min kien il-partit li ħadem l-aktar fuq din il- kwestjoni tal-housing.

L-iktar ħaġa li nistgħu ngħidu hawnhekk hija li l- housing hija problema endemika u ma tistax tispiċċa darba għal dejjem.

Aktar ma jgħaddi ż-żmien, il-problemi aktar jikbru.

Nafu kemm il-ħajja qed issir iktar komplessa u minħabba f'din il-komplessita' bilfors li se jkollok il-problemi li aktar se jimmultiplikaw ruħhom.

Biss jien ma nistħix ngħid li dan l-aspett soċjali fejn jidħol il-housing huwa sinonomu mal- gvernijiet Laburisti.

Mill-kelliema Nazzjonalista smajna dwar x'sar fi żmien il-gvernijiet Nazzjonalisti.

Dan huwa tajjeb u minnu, u ma tistax tiċħdu, imma mill-banda l-oħra ħadd ma jista' jiċħad li kien gvern Laburista li mill-bidunett beda jindirizza din il-problemau beda jindirizzaha ferm qabel ma sar it-twaqqif ta' l-Awtorita' tad-Djar.

Dan qed insemmih mingħajr ma noqgħod inneħħi l-mertu ta'ħadd imma l- Awtorita' tad-Djar - mhux illum biss imma anke fis-snin ta' qabel - qiegħda hemm biex timplimenta politika ta' kontinwita'.

Gvern ikollu l- programm tiegħu, iwettaq kemm jista' min dak il-programm imma mbagħad ma jfissirx li l-gvern ta' wara ma jkomplix fuq dak li jkun sab.

Ikun hemm affarijiet li ma jkunx jaqbel magħhom, għax ikun jidhirlu li fil-programm tiegħu għandu affarijiet aħjar x'jagħmel, imma mill-banda l-oħra ma nistgħux ninnegaw u ngħidu li qabel ma sar xejn.

Dan qed ngħidu għax meta nitkellmu fuq il-housing, l-Oppożizzjoni titkellem b'mod li qisu l-problemi bdew isolvuhom huma.

Il-problema tal-housing irridu nħarsu lejha mingħajr partiġjaniżmu pero' mhux hekk qed isir hawn.

Kien hemm kelliema Nazzjonalista li bdew isemmu anke flats u appartamenti li ngħataw u li nbnew.

Wieħed minnhom huwa l-Onor.

Jean Pierre Farrugia li tkellem dwar kemm il-Gvern Nazzjonalista ndirizza tassew il-problema tal-housing u li kien hu li beda jsolvi din il-problema.

L-Onor.

Membru għadu żgħir u għalhekk naħseb li ma jafx kemm telgħu housing estates fis-snin sebgħin u tmenin taħt Gvern Laburista.

Lill-Onor.

Farrugia ngħidlu li jekk jagħmel ir-riċerka sewwa jsib li fi żmien il-gvernijiet ta' l-Onor.

Dom Mintoff il-kiri ta' appartamenti u flats tal-gvern ttrippla.

Anke meta ġejna għall-artijiet, Gvern Laburista ħafna minnhom tahom b'xejn u kien hemm artijiet oħrajn fl-aqwa postijiet ta' Malta li tahom bi ftit flus.

Dawn kien tahom biex jinbnew djar diċenti għall-ħaddiema u kulħadd gawda minnhom.

Imma mbagħad x'ġara?

Imbagħad l-art bdiet togħla fiż-żmienijiet meta kien hemm il-Partit Nazzjonalista fil- gvern.

Din hija l-verita'.

Imbagħad ikun hemm koppji żgħażagħ li jkunu jridu jidħlu għal din ir-responsabbilta' u appartament shell form ma jsibuhx b'anqas minn Lm30,000!

Qabblu dak li għamel Gvern Laburista qabel ma tela' l-Gvern Nazzjonalista u x'ħalla l-Gvern Nazzjonalista u x'sab ma' wiċċu l-Gvern Laburista preżenti.

L-Onor.

Censu Galea semma Belt il-Ġmiel.

(Interruzzjonijiet) X'fiha ħażin billi l-Imtarfa qed nirriferi għaliha bħala Belt il-Ġmiel?

Dak iż-żmien kont immur jien ukoll Belt il-Ġmiel u kont nara l-appartamenti li kienu qed jinbnew.

Kulħadd jaf li kien fihom elf difett.

Dan qed ngħidu għaliex l- Onor. Censu Galea - li hu mid-distrett tiegħi - kien ukoll il-ministru nvolut u seta jara dawn l-affarijiet.

Jien naħseb li n-nies ma kenux ikellmuh għaliex fl-aħħar ma bdewx jagħtu kasu.

Ħafna nies kienu jiġu għandi biex igħiduli b'dawn il-problemi imma l-ilmenti tiegħi kienu jaqgħu fuq widnejn torox.

Barra minn hekk irridu ngħidu wkoll dwar il-prezzijiet li bdew ħerġin biex jixtru dawk l-appartamenti li nbnew.

(Interruzzjonijiet) Ma jistgħux jorħsu.

Tafu li intom ħallejtu dejn min ras għal ras ta' Lm3,000?(Interruzzjonijet) Intom dħaktu bil-poplu.

THE DEPUTY SPEAKER: Jekk jogħġobkom.

M'hemmx interruzzjonijiet.

ONOR.

MARIA CAMILLERI: Illum qed jikkritikana għax se jixtru dar fuq il- pjanta.

Sewwa!

Mela fuq il-ħniżrijiet ta' bini li kien hemm ma qal xejn, u llum qed jikkundanna l-fatt li qegħdin jixtru fuq il-pjanta u se jaħdmu id f'id mal-kuntrattur!

Allura kiem messkom tikkundannaw dawk l-avviżi kollha li jinġiebu fuq il-gazzetti fejn jgħidulek biex tixtri on plan.

Jekk il- Gvern qed jagħmel ħażin, dak mhux ħażin ukoll?

U ejjew inkunu serji f'dak li qed nagħmlu!

Allura meta jagħmel hekk il-privat ma nikkundannawhx u meta jagħmel hekk il-Gvern, dan huwa ħażin.

Il-kelliema ta' l-Oppożizzjoni jgħidu li m'hu qed jiġi ppreżentat xejn ġdid imma meta nħarsu lejn il-ħidma li saret u li beħsiebha ssir insibu li x-xogħol qiegħed isir.

Aħna qed ngħidu li rridu nibżgħu għall-ambjent u għalhekk qegħdin naraw kif l-ambjent ma nkomplux nisfruttawh b'mod negattiv.

Fil-fatt anke hemm kummissjoni li qed tara kif artijiet jistgħu jinbnew mingħajr ma ssir ħsara irreparabbli għall-ambjent.

(Interruzzjonijiet)

THE DEPUTY SPEAKER: Jekk jogħġobkom, m'hemmx interruzzjonijiet.

ONOR.

MARIA CAMILLERI: Fl-aħħar lanqas il-poplu ma emminhom bil-paroli tagħhom.

Il-kummissjoni tar-reviżjoni tal-kera qiegħda tara x'inhuma l- problemi li qegħdin jiltaqgħu magħhom sew il-kerrejja kif ukoll is-sidien.

F'dan il-qasam hemm problemi kbar u qabel ma tittieħed deċiżjoni jrid isir studju sewwa.

Dan irid isir biex meta tittieħed id-deċiżjoni, din tittieħed fl-interess ta' kulħadd u mhux nagħmlu l-affarijiet nofs leħja.

Nixtieq insemmi wkoll ħaġa oħra li lili tolqotni mill-qrib.

Hawnhekk nixtieq nagħmel riferenza anke għall-allokazzjoni ta' flats u appartamenti għal nies b'diżabilita'.

Fil-fatt dan l-argument tqajjem ukoll mill- kelliema ta' qabli.

Kien hemm min qal li kien hemm nies li għadhom diżgustati għaliex il-problema tagħhom ma ġietx indirizzata.

Jien nissimpatizza ma' dawn in-nies imma dan ma jfissirx li l-ministeru jew l- Awtorita' tad-Djar mhumiex qed jagħtu kashom.

Tajjeb li ngħidu li matul din is-sena 'l fuq minn 35 familja b'xi ħadd b'diżabilita' ġew allokati dar li ma jkunx fiha strapazz u li fiha jkunu jistgħu jgħixu komdi.

Hawnhekk nixtieq nirriferi għal każ li ħadt ħsiebu jien.

Dan kien kas ta' mara - se nirriferi għaliha bħala Mary Rose - li ssolva bl-għajnuna tal-Ministru Portelli, tas-segretarju tiegħu u tas-Sur Esposito.

Mary Rose sabet ruħha f'sitwazzjoni li kellha titlaq mid-dar.

Minħabba li ma kellhiex saqaf fuq rasha kellha ssib kenn ġo istitut tas-sorijiet, b'żewġt itfal minn tlieta wkoll b'diżabilita' kbira - fil-fatt tifel minnhom qiegħed l-isptar u d-diżabilita' tiegħu m'hemmx kura għaliha - u aktar ma jgħaddi ż-żmien iktar ikollhom bżonn ta' min jgħinhom lil dawn in- nies.

Din il-mara kienet tefgħet applikazzjoni fiż-żmien meta kien hemm il- Partit Nazzjonalista fil-gvern iżda jiddispjaċini ngħid li l-applikazzjoni tagħha kienet iddaħħlet taħt skema ħażina.

Ġew allokati l-appartamenti kollha fejn kienu jaqgħu dawn in-nies b'diżabilita' u din il-mara baqgħet barra.

Dan kien fi żmien il-Gvern preċedenti.

Meta tela' Gvern Laburista jien ħadt il-każ quddiem il-Ministru Portelli u dan mill-ewwel beda jieħu ħsiebu.

Wara li rajna l-qagħda kollha ta' Mary Rose - u kienet veru qiegħda f'qagħda tassew miskina - bdew jittieħdu passi u llum din il-mara qed tgħix kuntenta għaliex tawha appartament li huwa adattat għad-dizabilita' li għandhom it-tfal.

Hekk għandhom isiru l-affarijiet.

Jekk hemm nies li għadhom sal-lum ma nqdewx, nissimpatizza magħhom imma f'ġieh is-sewwa ejjew ngħidu l-verita'.

Il-verita' hi li sew id-dipartiment għall-akkomodazzjoni soċjali u anke min-naħa ta' l-Awtorita' tad-Djar hemm bżonn li jtejju l- iskemi.

Jiena ċerta li l-bord li hemm fl-Awtorita' tad-Djar llum se jmexxi b'kompetenza kbira u nispera li dawn l-iskemi jkomplu jitjiebu.

Hawnhekk nixtieq li nagħmel suġġeriment żgħir.

Ġieli jkun hemm bżonn li jsiru ħafna spejjeż minn familji biex jirranġaw id-dar tagħhom li mhux dejjem ikunu f'pożizzjoni li joħorġu somma hekk kbira.

Forsi bi ftit studju jew b' xi forma ta' ftehim, l-Awtorita' tad-Djar tkun tista' tgħin lil dawn il- familji li ma joħorġux is-somma bulk mill-bidu.

Ħaġa oħra li nixtieq insemmi hi li meta wieħed jiġi biex japplika għal skema, dan ikun irid jippreżenta ċerti dokumenti.

Nafu li biex jinġabru dawn id-dokumenti jridu jitħallsu ħafna flus.

Dan qed ngħidu ħalli nwassal il-messaġġ ta' dawk in-nies li ġejjin minn skala 'l isfel finanzjarja u jsibuha bi tqila ħafna biex iħallsu dawn il-belli liri għad-dokumenti.

Forsi l-Awtorita' tad-Djar tkun tista' tistudja din il-problema ħalli kemm jista' jkun intaffu l-piż finanzjarju minn fuq dawn il-familji.

Xtaqt li kelli iktar ħin, biss nemmen li dak kollu li qiegħed jagħmel il-ministeru qiegħed jagħmlu biex jimplimenta l-programm elettorali li ppreżenta l- Partit Laburista biex tela' fil-gvern.

Grazzi.

THE DEPUTY SPEAKER: Grazzi.

Aktar rimarki?

L-Onor.

Tony Abela.

ONOR.

TONY ABELA: Sur President, l-intervent ta' l-Onor.

Camilleri ġiegħelni nitbissem għaliex l-Onor.

Membru ġejja mill-istess lokalita' tiegħi u taf li l-aħħar flats li nbnew fir-Rabat inbnew fi żmien missieri, taħt Gvern Nazzjonalista fl-1969, u qassmuhom il-Labour f'Ottubru ta' l- 1971.

Qed nirriferi għall-area ta' Għajn Qajjed, li nbniet fi żmien Gvern Nazzjonalista.

Fil-fatt il-flus kienu mgħoddija fi żmien il-mibki l-Avukat Carmelo Caruana, li kien ministru tax-xogħlijiet, imbagħad il-flats qassmuhom Dr Daniel Micallef u l-mibki Paul Xuereb.

Imma d-dinja hekk magħmula u llum għandna l-Onor.

Alfred Portelli li jitla' l-Imtarfa u jiddandan bi ħwejjeġ li għamel ħaddieħor!

Sur President, ħalli niġu għas- sitwazzjoni kif inhi llum.

Il-Ministru Portelli kien qed jgħid li għal kull appartament hemm 15-il applikazzjoni.

Illum ġejna f'sitwazzjoni fejn minkejja li hemm Awtorita' tad-Djar li kulħadd jaċċetta li qed tamministra sew, min-naħa tal-ministeru l-pjanijiet u l-enerġija qed jimxu bis-slow motion.

Nista' ngħid li ftit ilu ġiet familja għandi u tant qatgħu qalbhom li jistgħu jieħdu dar mill- aħħar żewġ ħarġiet tal-gvern, li din il-koppja qalet li l-uniku mezz biex żgur tikkwalifika biex tieħu post hija jekk il-mara toħroġ pregnant u allura tieħu post bħala single parent.

Hawnhekk qed naraw sa liema estrem lesti li jaslu n-nies illum sabiex ikunu jistgħu jieħdu proprjeta' tal- gvern.

Pero' ħaġa li qegħdin naraw hija li l-Gvern naqas totalment u qisu elimina t-tama ta' dawk kollha li ġustament kienu qed jistennew li l-Gvern Laburista joħroġ postijiet għall-kera.

Fil-fatt smajna lill-Onor.

Sandro Schembri Adami jgħid li l-postijiet li ġew offruti b'kera jinsabu fi stat dilapidat, li lanqas huma tajbin għall-animali, aħseb u ara kemm huma tajbin għan-nies.

Skond dan il-ktejjeb li għandna ppreżentat quddiemna, naraw li l-Ministru ma kienx kapaċi joħroġ b'ideat ta' kif se jtaffi l- problema tan-nies li jridu jikru u mhux jixtru.

M'hemm ideat ta' xejn u dan juri li l-ħofra li jgħidu li sabu se jagħmluha barriera!

Il-Gvern ħonoq il- kostruzzjoni privata f'dan il-pajjiż u minħabba f'hekk il-problema tal- housing qed taqa' fuqu b'mod aktar kritiku.

Jekk il-Ministru Portelli għandu problema minn fejn se jġib il-flus, għandu d-dritt jitlob lill-Onor.

Buhagiar sabiex hu jitlob li toħroġ presidential order għal fuq minn 4,000 plot, li ilhom ġejjin minn żmien twil ħafna.

Eżempju ta' dawn huma l-plots tat-Torri tar-Rabat u Għar Barka - dejjem fir-Rabat - li ilhom mill-1979 u mill-1981.

Hemm ukoll parti min- naħa ta' fuq mix-xagħra tal-Knisja ta' Had-Dingli u parti minn San Pawl il- Baħar.

Dwar dawn il-plots il-Gvern għandu d-dritt joħroġ presidential order, jiddepożita l-flus fil-qorti, imbagħad la dawn in-nies jagħmlu l- kuntratt taċ-ċens u jagħmlu l-fidi, idaħħal ħafna iżjed mill-ammont li qed idaħħal illum.

Dan minbarra l-fatt li llum iċ-ċens qiegħed idaħħlu l-Lands, waqt li jekk l-Awtorita' tad-Djar tbiegħ l-art, il-flus teħodhom hi - jekk dawn l-4,000 plot tbiegħhom b'Lm1,000-il wieħed, l-awtorita' ddaħħal Lm4 miljun - u b'hekk ikollha l-mezzi finanzjarji f'idejha biex tibni d-djar għall-kera.

Jekk veru hemm l-ammont - u nemmnek li hemm dan l-ammont - ta' 5,000 applikazzjoni bejn nies li jrid jikru, nies li jrid jixtru jew nies li jridu residenza alternattiva b'kiri naħseb li wasal iż-żmien li kulħadd joqgħod bil-qegħda madwar mejda, u filwaqt li nagħtu importanza lill- ambjent, jekk hemm bżonn nibnu villaġġ żgħir fejn ikun hemm biżżejjed proprjeta' għall-anzjani li għandhom bżonn residenza u għan-nies b'diżabilita'.

Il-problema ta' l-għoli tista' tiġi eliminata b'istallazzjoni ta' lift u, kif qal il-Ministru, jekk irridu nistgħu nitilgħu anke 12-il sular.

Irrid ngħid xi ħaġa fuq ix-xiri ta' proprjeta' mingħand il-partikolar.

Jekk din il-proprjeta' tkun fi stat dilapidat, rekwiżizzjonata jew mhijiex, m'għandekx bżonnha.

Kulħadd jaf li tqum iżjed flus biex tirranġa l-antik milli biex tibni l-ġdid.

Nixtieq ngħaddi kumment ukoll fuq dak li qalet l-Onor.

Camilleri rigward l-Imtarfa.

GĦal grazzja t'Alla l-Imtarfa nbdiet, qed tkompli u xi darba titlesta imma ma neliminax il-possibilita' li għad jitilgħu blocks ġodda.

Jien ngħid li jekk hu possibbli, mingħajr ma wieħed iħarbat l-ambjent, għandu jfittex li jagħmilhom.

L-Onor.

Camilleri trid taċċetta l-fatt li saru ħafna żbalji, anke fi żmien il-Gvern Laburista ta' qabel, meta kien jiltaqa' board u f'temp ta' siegħa jew sagħtejn kien iqassam 200 appartament.

Dawn l-appartamenti ingħataw fi stat dilapidat u jirriżulta li l-Gvern Nazzjonalsita kellu jagħti kumpens lin-nies li joqogħdu fi' blocks H u F biex ibiddlu s-soqfa.

(Interruzzjonijiet) Dawn il-postijiet kienu ngħataw tale quale u bla garanzija, biex jekk issib il-għoġol tad- deheb dan ikun għalik u jekk jaqa' s-saqaf ikun għalik ukoll.

GĦalhekk jien qed ngħid li l-Gvern jaqbillu jibni l-ġdid u mhux jipprova jirranġa l- antik.

Jien nispera li fl-20 minuta li baqagħlu l-Ministru jserrħilna moħħna fuq il-kwestjoni tal-housing.

Jekk hu veru li l-Ministru għandu l-enerġija u jrid jaħdem allura aħna lesti li ngħinuh.

GĦalxejn noqogħdu nagħmlu omeliji ta' siegħa u kwart biex nipprovaw nagħtu l-impressjoni li nżilna mis-sema għax huwa x-xogħol tan-nies ta' hawn ġew u ta' l-Awtorita' tad- Djar li jrid iwassal biex insolvu din il-problema.

Aħna naqblu li rridu nivvotaw il-flus għall-housing u naqblu mal-miżuri li jittieħdu biex tittaffa din il-problema, imma hemm bżonn li fuq affarijiet bħal housing noqogħdu bil-qegħda madwar mejda u nfasslu strateġija li verament tista' twassal biex intaffu din il-problema.

Jekk il-Bambin irid, il-problema li hija kbira llum tittaffa ftit għada.

Grazzi.

Madam Speaker.

MADAM SPEAKER: Grazzi.

Aktar rimarki.

L-Onor.

Jesmond Mugliett.

ONOR.

JESMOND MUGLIETT: Madam Speaker, meta l-Ministru responsabbli mid- djar beda d-diskors tiegħu qal li meta daħal fil-ministeru wiret "a basketful of problems".

Altru milli a basketful of problems il-Ministru wiret a basketful of policies and procedures, għax kif qalu l-kelliema ta' qabli - u din qaluha anke kelliema min naħa l-oħra tal-Kamra - dan il-Gvern għadu jsegwi l-proċedura, il-politika u s-sistema kollha li kien nieda Gvern Nazzjonalsita tul disa' snin ta' amministrazzjoni.

Veru li kien hemm ċertu konsolidament, fis-sens li d-dipartiment għall-akkomodazzjoni soċjali u l-Awtorita' tad-Djar qegħdin jaħdmu kemm jista' jkun flimkien u d- dipartiment tal-bini mar fil-ministeru tad-djar meta qabel kien jaqa' taħt il-Public Works, imma aktar minn dan il-konsolidament ma rajna xejn ġdid f'dan il-ministeru.

Li tirranġa u tikkonsolida l-istrutturi ma jfissirx li qed tniedi politika ġdida.

Ma twettqet l-ebda politika ġdida minn meta fl- 1994 Gvern Nazzjonalista kien qal li mhux se jqassam aktar plots b'xejn.

Dik kienet politika li ġabet ħafna kritika u kienet użata wkoll kontra l- istess Gvern Nazzjonalista lejliet l-elezzjoni.

Il-Partit Laburista fl- oppożizzjoni wiegħed il-plots biex imbagħad meta telgħu fil-gvern indunaw li ma setgħux iqassmu plots.

Jekk inħarsu lejn taqsima 2.4 tar-rapport tal-ministeru nsibu li l- Awtorita' tad-Djar baqgħet għaddejja bil-policy tagħha li plots allokati taħt l-iskema tal-home ownership, u li jerġgħu jiġu fil-pussess tagħha, jiġu żviluppati f'maisonettes u garaxxijiet.

Dan ir-rapport igħid ukoll li l-Awtorita' tad-Djar bħalissa qed taħdem fuq għaxar plots oħra.

Din hija konferma li dan il-Ministru għadu għaddej bl-istess skema li kien nieda Gvern Nazzjonalista.

Fil-fatt il-ħidma ta' l-Awtorita' tad-Djar tista' tikklassifikaha fi tliet kategoriji.

L-ewwel waħda hija dik li ngħidulha n- nefqa kapitali, li mbagħad tittrasforma ruħha f'allokazzjonijiet b'xiri jew b'kera.

Imbagħad hemm it-tħaddim tad-diversi skemi.

Hawnhekk għandna kontinwazzjoni kbira ta' dak li kien jagħmel Gvern Nazzjonalista.

Imbagħad hemm ix-xogħol anċillari l-ieħor bħal kuntratti u pjanti.

Fil-kritika tiegħu l-Ministru qisu qal li l-Gvern Nazzjonalista kien xħiħ u ma ried jagħmel xejn ma' min hu batut u issa f'daqqa waħda ġie Gvern Laburista u bil-bakketta maġika għandu soluzzjoni għal kollox u se jaqdi lil kulħadd.

Irridu nżommu f'moħħna li hemm ċertu limitazzjoni loġistika ta' kemm gvern jista' jibni bini biex jallokah lin-nies.

Jekk inħarsu fuq fuq lejn ir-rapporti ta' l-Awtorita' tad-Djar u tal-ministeru nsibu li m'hemmx varjazzjoni enormi fin-numru ta' appartamenti u maisonettes li ħarġu tul dawn l-aħħar ħames snin.

Per eżempju fl-1993 tqassmu 51 appartament jew maisonette, fl-1994 tqassmu 85, fl-1995 tqassmu 225, fl- 1996 tqassmu 263 u fl-1997 tqassmu 74.

Jekk wieħed iħares lejn in-nefqa kapitali jsib li fl-1994/1995 din kienet ta' Lm3.5 miljun, fis-sena ta' wara kienet Lm4.2 miljun u fis-sena li għaddiet kienet Lm3.4 miljun.

Minkejja li Gvern Laburista qal li waħda mil-prijoritajiet tiegħu se tkun il-housing, spiċċa biex nefaq inqas milli nefaq Gvern Nazzjonalista fis- sentejn ta' qablu.

Minkejja li noqogħdu ngħidu li għandna gvern ġdid li se jsolvi kollox għax għandu ħafna aktar kuxjenza milli kellu Gvern Nazzjonalista, il-fatti juru l-oppost.

Issemma ħafna l-proġett ta' l-Imtarfa u l-Ministru qal li dan il-Gvern, xahar għal xahar, fl-Imtarfa qed jonfoq id-doppju milli kien jonfoq Gvern Nazzjonalista.

Xtaqt kelli ftit ċifri f'idejja imma fil-weekend ma kienx possibbli li niċċekkjahom.

Li rrid ngħid hu li l-Imtarfa huwa monument għall-Gvern Nazzjonalsita ta' kif għandu jsir housing.

Il-proċess kollu juri li segwejna l-proċeduri ta' good urban planning.

X'sab Gvern Nazzjonalsita fl-Imtarfa?

Sab housing li kien konvertit minn flats li kienu ta' l-ingliżi u, kif qal l-Onor.

Tony Abela qabli, ħafna drabi dawn ġew allokati lin-nies bil-ħsarat fihom.

Kif tela' Gvern Nazzjonalista, għamel kompetizzjoni għal housing b'aspetti differenti.

Din il- kompetizzjoni saret, intrebħet u beda l-iżvilupp.

Hemmhekk aħna żviluppajna sistema ġdida ta' housing, dik li ngħidulha cluster housing.

Hemm taħlita differenti ta' housing, għax hemm il-plots, hemm il-maisonettes u hemm il- cluster housing.

M'għamilniex il-housing biss imma għamilna town centre u għamilna wkoll sistema ta' toroq.

Illum il-Ministru għadu għaddej bl-istess tender li ħareġ Gvern Nazzjonalista.

Kulma l-Gvern Laburista qed jagħmel huwa li jsegwi l-politika li kien nieda Gvern Nazzjonalista, kemm fit- twaqqih ta' slums , kemm fl-istallazzjoni ta' lifts, kemm fil-bini ta' sulari ġodda, kemm fil-politika ta' rekwizzizzjoni, kif ukoll fis-sistema tal-punti.

Il-Ministru qal li qed jagħmlu xi ħaġa ġdida għax qed jallokaw il-housing fuq il-pjanti.

L-Onor.

Maria Camilleri qalet li hija ħaġa tajba li tqassam il-housing fuq il-pjanti imma għandi dubbju kbar fuq kemm hija tajba din is-sistema.

Meta għandek proġett li qed jinbena, s-sit tal- kostruzzjoni huwa responsabbli minnu l-kuntrattur u terzi persuni m'għandhomx jidħlu f'dak is-sit għax ikun hemm ċerti responsabbilitajiet u ċerti perikli.

Hawnhekk għandna ministru li nieda skema fejn kulħadd jista' jaqbad u jidħol għax jgħid li ħa allokazzjoni fuq il-pjanta u allura għandu dritt jidħol.

Qegħdin nagħtu kas id-drittijiet tal-kuntrattur waqt li qed jibni u waqt li huwa responsabbli għas-safety f'dak is-sit?

Rigward iż-żieda ta' sulari għandi dubji kbar ukoll.

Qegħdin nagħtu kas l- implikazzjoni ta' affarijiet oħra?

Hija soluzzjoni faċli ta' kif tista' tipprovdi numru kbir ta' housing units imma hemm implikazzjonijiet negattivi f'din il-politika.

Per eżempju jekk qabel kellek bejt li kien iservi għal tmien inkwilini, jista' dak il-bejt jinqasam b'mod li jitħaddem tajjeb bejn 12-il inkwilin?

Kif se nibdew insolvuhom dawn il-problemi?

Xi ngħidu għall-iffullar?

F'ċerti postijiet, bejn il-blocks m'hemmx l-open spaces neċessarji biex jittelgħu sulari ġodda.

L-istess fir-rigward ta' parking spaces.

Sa ftit ilu l-Awtorita' ta' l-Ippjanar kienet titolbok li għal kull dwelling unit, tipprovdi one car parking space.

Issa se nżidu s- sulari u naħseb li se niġu naqgħu u nqumu minn din il-ħaġa.

Per eżempju l- Pieta' u Ħal Tarxien m'hemmx post biex tipprovdi dawn il-garages.

Hemm ukoll l-impatt fuq l-ambjent.

Ġieli tara housing li diġa' huwa għoli meta tqis li l-bini madwaru huwa ta' żewġ sulari, u issa se ngħollu iktar.

L-aħħar punt li nixtieq insemmi huwa l-proġett ta' Pembroke.

Fir-rapport tiegħu l-Ministru qal li Pembroke għandu jkun eżempju għal programm ta' housing ġdid.

Jekk irridu li Pembroke ikun eżempju tajjeb ta' housing, allura rridu nagħmlu l-ippjanar kif suppost.

Din in-naħa tal-Kamra għandha dubji serji dwar kemm dan l-ippjanar qed isir kif suppost.

L-ewwelnett l- Awtorita' ta' l-Ippjanar tħalliet barra, twaqqaf steering committee u l- ippjanar qed isir mid-dipartiment tax-xogħlijiet.

L-istess ġara bil- proċedura tal-Pembroke action plan.

GĦamilna action plan u f'daqqa waħda ġejna naqgħu u nqumu li dak huwa dokument legali u biddilnieh għal kollox.

Il-Ministru qal li sar traffic impact statement imma mhux qed jgħidilna x'qed jgħid dan it-traffic impact statement.

Skond l-informazzjoni li għandi t-traffic impact statement jgħid li s-sistema ta' trasport hija eżawrita fl-inħawi u ma tistax tassorbi aktar karozzi.

Imbagħad il-Ministru qalilna li f'Pembroke irid ikollna 1,200 unit ġdid.

Li nħarsu biss lejn short-term goals huwa ppjanar serju?

Qed inbiddlu s-sistema ta' traffiku u qed ninsew li kien hemm pjanijiet ħafna aħjar għas-sistema ta' traffiku bħal tunnels u junctions.

Il-Ministru dan qed jinsieh.

Dan mhux ippjanar veru, kif kien għamel Gvern Nazzjonalista fl-Imtarfa.

GĦandna ministru li qed iħares biss lejn short-term planning u moħħu biss biex iżid in-numru ħalli jkollu okkażjoni jidher fuq it-television idoqq it-trombi, jistagħġeb b'kemm qed jagħmel u jgħid kemm ta' qablu m'għamlu xejn.

Grazzi.

Madam Speaker.

MADAM SPEAKER: Grazzi.

Aktar rimarki.

L-Onor.

Michael Bonnici.

ONOR.

MICHAEL BONNICI: Madam Speaker, nixtieq li l-Ministru jirrispondi xi mistoqsijiet li se nagħmillu.

F'paġna 4 ta' l-accounts ta' l-Awtorita' tad-Djar hemm indikat li fl-1996 il-Gvern Nazzjonalista kien ivvota Lm2.5 miljun mill-Fond Konsolidat bħala sussidju lill-Awtorita' ta' l-Ippjanar.

Fl-estimi li qed napprovaw illum hemm miktub li l-Gvern se joħroġ Lm1 miljun biss.

Ifissirx dan allura li l-Gvern qed inaqqas Lm1.5 miljun mill- ispiża għal dan l-iskop?

Rigward il-cash grants u development of plots - u l-Partit Laburista meta kien fl-oppożizzjoni kien jgħid li se jagħti l-plots - insibu li filwaqt li fi żmien il-Gvern Nazzjonalista kien hemm Lm300,000 ivvotati għal dawn il-plots, illum dan l-ammont niżel għal Lm64,000.

Dan juri kemm kienu qarrqu bin-nies meta kienu fl-oppożizzjoni.

Fil-fatt waħda mil- wegħdiet li kienu għamlu fil-programm elettorali kienet li ċ-ċittadini kollha se jkunu jistgħu jsiru sidien ta' darhom.

Din il-wegħda baqgħet ma twettqitx.

Qatt ma kien hawn persuni li saru sidien ta' darhom daqskemm kien hemm meta daħlet din is-sistema taħt Gvern Nazzjonalista.

Fil-fatt, fid-dokumenti għandna li llum iktar minn 60% tal-familji Maltin huma sidien ta' darhom jew se jkunu sidien ta' darhom fi żmien qasir.

Il-programm elettorali tal-Partit Laburista kien jgħid hekk:

"Fost dawn il-miżuri nsibu bini ta' housing soċjali mill-gvern ..."

- u Gvern Nazzjonalista kien jagħmel dan ukoll -

"... u għoti ta' plots xierqa.għal bini bi prezz sussidjat f'zoni konformi mar-regolamenti tal-ħarsien ambjentali.".

Fejn huma dawn il-plots?

Anke' f'din l-okkażjoni erġajtu dħaktu bin-nies.

Nitlob li l-Ministru jispjegali għaliex il-Gvern reġa' biddel l-idea meta hawnhekk għandu miktub li kien se jagħti l-plots.

Jekk inħarsu lejn paġna 10 ta' l-accounts ta' l-Awtorita' tad-Djar insibu li l-investiment li kienet tagħmel l-Awtorita' tad-Djar mal-Bank Ċentrali f'bonds, fl-1996 kien ta' Lm4 miljun u llum dawn niżlu għal Lm1.7 miljun.

Wieħed jista' jgħid ħafna iktar fuq l-accounts imma se nsemmi l-aħħar waħda.

Fl-1989, l-ewwel sena sħiħa ta' Gvern Nazzjonalista, kienu ntefqu LmLm3.5 miljuni fuq djar, bini u sussidji oħra.

Fl-1995/1996, l-aħħar sena ta' Gvern Nazzjonalista, dan l-ammont tela' għal Lm10.74miljun u fl-1996/1997, jiġifieri matul l-ewwel sena ta' Gvern Laburista, dan l-ammont niżel b'Lm100,000 biex issa għandna Lm10.62miljun.

Il-Ministru jrid jispjega għaliex kien hemm dan it-tnaqqis kemm fl-investiment, kemm fl-infiq kapitali li għamlet l-Awtorita' tad-Djar kif ukoll f'sussidju li kien jagħti l-gvern għal proġetti ta' housing.

Ma rridux ninsew li l-problema tal-housing hija problema soċjali u ħadd mhu kontra tagħha.

Kull gvern jagħmel l-almu tiegħu, kemm Gvern Laburista kif ukoll Gvern Nazzjonalista, imma wieħed ma jistax jiddenegra l-ħidma kbira u sfiqa li saret mil-Partit Nazzjonalista meta kien fil-gvern.

Qegħdin naħdmu għal aktar units imma huwa importanti li ma ninsewx li din il-problema tal-housing se tibqa' magħna.

Din se tibqa magħna għal żewġ raġunijiet.

L-ewwel raġuni hija li m'aħniex qegħdin nibżgħu għall-familja Maltija.

Dan mhux tort tal-gvern imma l-ambjent soċjali f'pajjiżna se jiġġenera aktar bżonn ta' housing.

Bil- mod il-mod il-familja Maltija qed titkisser u fejn ikun hemm single families dawn se jitolbu akkomodazzjoni alternattiva.

Raġuni oħra hi li bħalissa fil-pajjiż hawn nuqqas ta' ġenerazzjoni ta' xogħol u tnaqqis fis-sahra.

M'hawnx biżżejjed xogħol bħalma kien hawn fi żmien Gvern Nazzjonalista u ħafna nies se jibdew jirrikorru għand il-gvern biex jixtru jew jikru postijiet.

Irridu noqogħdu attenti minn dak li konna ngħidu qabel, jiġifieri kif l-għarajjes se jħallsu dak il-piż meta jixtru post mingħand il-privat u kif se jħallsu l-ispejjeż biex ikollhom id-dar tagħhom.

Jiena niftakar lill-Onor.

Portelli jibki biki ta' Ġeremija meta kien fuq il-bankijiet ta' l-oppożizzjoni u kien iħobb jistaqsi kif l- għarajjes se jirnexxielhom iħallsu Lm20,000 għal plot għax imbagħad jiġu bżonn aktar flus biex jibnu u jattrezzaw id-dar.

Illum dawn qegħdin f'sitwazzjoni agħar minn hekk.

Qabel forsi kont iddawwar sold imma issa hemm ħafna nies li jew ma jaħdmux jew qegħdin f'sitwazzjoni li ma jistgħux jaqilgħu sold żejjed minħabba n-nuqqas ta' overtime jew ta' part-time job.

Hawn nies oħra li qed isibu ruħhom f'diffikultajiet biex jonoraw il- commitments li daħlu għalihom fi żmenijiet oħra.

Jiġifieri mhux li jitwiegħed jgħodd imma li tagħmel fil-prattika.

Nixtieq nistaqsi wkoll jekk il-Ministru huwiex se jaċċetta s- suġġeriment li hemm fir-rapport li ppreżentawlu fuq proprjeta' li tkun vojta.

Il-Ministru għandu rapport f'idejh li qed jissuġġerixxi li dawk il- persuni li għandhom dar vojta u jħalluha f'dak l-istat għal aktar minn sentejn jew tlieta allura jew jerħu d-dar jew ikun hemm taxxa fuqha.

Ir- rapport ikompli jgħid li aktar ma dar iddum vojta aktar għadha tkun it- taxxa.

Jien m'iniex kontra li wieħed jara x'jagħmel bid-djar vojta.

Din hija problema kbira għalina l-Maltin għax għandna kważi terz mid-djar tagħna li huma vojta jew qegħdin jaqgħu biċċiet, pero' l-Ministru għadu jgħid jekk huwiex se jaċċetta din il-proposta.

L-aħħar appell tiegħi huwa dwar l-applikazzjonijiet li hemm fl-Awtorita' ta' l-Ippjanar biex jiġu rranġati djar qodma jew fil-qalba tar-raħal.

Irrid ngħid li l-Awtorita' ta' l-Ippjanar qed iżżomm iebes ħafna biex dawn id- djar jiġu rranġati kif suppost, u għalhekk nappella lill-Ministru biex jagħmel is-sottomissjonijiet tiegħu biex jitħaffef il-proċess.

M'għandux ikun hemm burokrazija esaġerata li tiskoraġġixi ħafna nies li jixtiequ jakkwistaw xi dar fil-qalba tar-raħal.

Rigward Pembroke irrid ngħid li fil-pjan li kien għamel il-Gvern Nazzjonalista flimkien ma' l-Awtorita' ta' l-Ippjanar kien hemm ipprogrammati 650 appartament.

Illum qed ngħidu li dawn se jsiru 1,240.

Dawn se jsiru 1,240 għaliex il-business park li kien se jsir ġewwa Pembroke se jiġi użat bħala housing unit.

Qed jissemma li parti sostanzjali minn dawn il-plots - u l-Ministru jaf biha u nixtiequ li jweġibni - se jingħataw on a commercial basis u mhux bħala social housing.

Hawnhekk irridu npoġġu jdejna fuq il-kuxjenza.

On a commercial basis ifisser li dawn se jinbiegħu bi prezz mhux issussidjat li jista' jitla' sa Lm40,000 għal kull unit.

Il-ministeru se jagħmel hekk biex ikun jista' jiġbor flus ħalli jagħmel il-proġetti tas-social housing?

Fi żmien il-Gvern Nazzjonalista kienu saru ħafna protesti li Pembroke se tiġi slum area minħabba l- kwantita' kbira ta' housing li hemm.

Pembroke jiflaħ għal din il- kwantita' kbira ta' housing units li se nagħmlu u għat-traffiku li se jinħoloq?

Jew vera se nagħmluh kerrejja oħra?

Hemm bżonn li jkun hemm il- kwalita' u mhux il-kwantita'.

Ma rridux nagħmlu kif ġara wara l-gwerra, jiġifieri nżidu ammont kbir ta' housing bl-addoċċ biex imbagħad dawn il- postijiet saru slum areas.

Irridu nibnu djar diċenti, adattati għall- familja, fejn wieħed jista' jgħix bl-iktar mod ċivili u komdu.

Nixtieq insemmi issa l-kwestjoni taż-żieda ta' sulari fuq bini diġa' eżistenti.

Saru konsultazzjonijiet ma' dawk in-nies li qed jokkupaw dawn il- flats?

Jew fejn irridu biss nagħmlu konsultazzjonijiet!

Jew jaf li se jkollu oppożizzjoni mingħand in-nies konċernati u allura mhux se jagħmel konsultazzjoni imma se jgħaddi kollox bħala fait accompli, kif ġara bħal llum tmint ijiem meta l-Awtorita' ta' l-Ippjanar approvat applikazzjoni biex jiżdiedu s-sulari fil-flats ġewwa Ħ'Attard?

X'se jiġri meta nżidu l- flats?

Taf li mhux sular wieħed trid iżżid imma tnejn, minħabba l-kaxxa tal- lift u l-washrooms?

Imbagħad xi ngħidu għall-over shadowing.

Meta tgħolli se titfa' dell fuq il-bini ta' wara.

Nafu xi problema kien hemm tas-Sliema meta nbena s-sea front u tellgħu bini ta' għaxar jew ħdax-il sular.

Nafu kemm gergru n-nies li jgħixu fuq in-naħa ta' wara li ma jistgħux jaraw ix-xemx.

Nispera li jiġu kkonsidrati dawn l-affarijiet u nispera li l-Ministru jwieġeb il- mistoqsijiet li għamiltlu.

Grazzi.

Madam Speaker.

MADAM SPEAKER: Grazzi.

Aktar rimarki.

L-Onor.

Austin Gatt.

ONOR.

AUSTIN GATT: Madam Speaker, id-dekasteru tad-djar fih erba' taqsimiet li huma l-Awtorita' tad-Djar, id-dipartiment għall-akkomodazzjoni soċjali, id-dipartiment tax-xogħol u kostruzzjoni u l-joint office.

Ħafna drabi f'dan il-Parlament nitfgħu kollox flimkien u nitkellmu fuq is-sitwazzjoni tad-djar b'mod ġenerali mingħajr ma nagħmlu distinzjoni.

Bħalissa quddiemna għandna r-rapport amministrattiv tas-sena l-oħra, l-audited accounts tas- sena l-oħra u l-estimi għas-sena d-dieħla ta' l-Awtorita' tad-Djar.

GĦalhekk illum suppost qed nikkonċentraw fuq l-Awtorita' tad-Djar u d- dibattitu li għamilna suppost huwa l-eżami ta' kif marret din l-awtorita' s- sena l-oħra u x'qed tippjana għas-sena d-dieħla.

L-ewwel rimarka tiegħi hija dwar in-nuqqas ta' rispett li l-Gvern evidentement għandu lejn dan il- Parlament.

Illum diġa' għaddew disat ijiem minn Frar u qegħdin niddiskutu l-estimi li bdew fl-1 ta' Ottubru, 1997 u jispiċċaw f'Settembru li ġej.

Id-dewmien fil- preżentazzjoni ta' dawn l-estimi jixhed jew nuqqas ta' ppjanar min-naħa tal- Gvern fix-xogħol leġislattiv, jew nuqqas ta' ppjanar mill-Awtorita' tad- Djar li damet biex tippreżentahom jew biex tippreparahom - jien ma naħsibx li dan ta' l-aħħar huwa l-każ - u dan jixhed nuqqas ta' rispett lejn din il- Kamra.

Il-loġika tgħidlek li għandek tiddiskuti l-estimi kemm jista' jkun viċin id-data li jkunu daħlu fis-seħħ, possibbilment qabel.

Gvern m'għandux joffri lil din il-Kamra li tiddiskuti estimi ħames xhur wara li jkunu bdew jaħdmu.

Nispera li tittieħed nota ta' din ir-rimarka għas-sena li ġejja imma ma nafx kemm se jiġri dan.

Dan mhux l-uniku każ ta' estimi li se niddiskutuhom daqshekk tard.

B'mod ġenerali dħalna fid-drawwa li l-ewwel jgħaddi ċertu żmien imbagħad nibdew niddiskutu estimi li jkunu diġa' in vigore.

Minħabba f'hekk qegħdin fil-pożizzjoni li ħafna minn dak li jingħad huwa biss formalita' u xejn aktar.

Fil-leġislatura ta' qabel, uħud mill-estimi kienu jiġu ppreżentati u diskussi qabel ma jibdew iseħħu.

Ħafna minnhom kienu jiġu ppreżentati fl-ewwel xahar li jibdew iseħħu.

Kif diġa' għidt, illum qegħdin niddiskutu l-Awtorita' tad-Djar, fejn kellna diskors ħallata ballata mill-Ministru.

Kellna preżentazzjoni a fiume - kif jgħidu t-Taljani - ta' siegħa u kwart.

Tant kien twil dan id- diskors li l-Prim Ministru stess kellu jgħaddilu rimarka biex iqassar ħalli jitkellem ħaddieħor.

Lanqas biss ikkonċentra fuq l-Awtorita' tad-Djar imma beda jitkellem fuq ħafna affarijiet li, għalkemm jaqgħu taħt id-dekasteru tiegħu, żgur li hemm żmenijiet oħra meta wieħed għandu jiddiskutihom.

Nistgħu niddiskutu d-dipartiment għall-akkomodazzjoni soċjali meta jrid il- Ministru u meta jrid il-Gvern, imma jekk fuq l-agenda għandna l-Awtorita' tad-Djar allura nippretendi li l-kontenut prinċipali tad-diskorsi jkunu fuq l-Awtorita' tad-Djar.

Kieku rridu niddiskutu d-dipartiment għall- akkomodazzjoni soċjali żgur li hemm ħafna xi tgħid.

Per eżempju wieħed jista' jgħid li minn mindu tela' Gvern Laburista, l-applikazzjonijiet għal akkomodazzjoni soċjali żdiedu b'1,000, jiġifieri minn 4,195 f'Ottubru ta' l- 1996 telgħu għal fuq 5,000, imbagħad b'deċiżjoni tal-Ministru nqatgħu 300 koppja għarajjes li kienu applikaw biex issa għandna żieda ta' 700 applikazzjoni.

MADAM SPEAKER: L-Onor.

Portelli.

ONOR.

ALFRED PORTELLI: Ma kienx hemm 4,100 imma 4,600 applikazzjoni.

Almenu l-Onor.

Membru għandu jagħti l-figuri korretti .

ONOR.

AUSTIN GATT: Il-Ministru jista' jirrispondi fil-ħin tiegħu.

Rigward l-akkomodazjoni soċjali nista' nsemmi t-taħwid li hemm fl- istatistika.

Wasalna fir-redikolaġni li jekk fl-1 ta' Jannar tistaqsi lill- Ministru kemm kien hemm applikazzjonijiet pendenti fil-31 ta' Diċembru, jgħidlek li kien hemm 4,000 u jekk terġa' tistaqsih l-istess mistoqsija fl- 1 ta' Frar dan l-ammont jonqos.

L-istatistika ma tinżammx on a historical basis imma - u qatt ma fhimt kif kif issir kontra kull xjenza li hemm - tiċċaqlaq dejjem.

Suppost l-istatistika hija xi ħaġa permanenti u recorded.

Hekk qed jitmexxa d-dipartiment għall-akkommodazzjoni soċjali.

Kieku kellna l-ħin hemm ħafna domandi li nistgħu nagħmlu.

Per eżempju, kemm ingħataw djar lil applikanti li lanqas biss kellhom 60 punt?

Kemm ingħataw djar mingħajr ma ġew inspected il-postijiet ta' l-applikanti?

Kemm ingħataw djar lil applikanti li ma kellhomx imniżżel fil-file tagħhom li kienu qegħdin joqogħdu f'dangerous structure?

Kemm dam jistenna l- applikant biex jieħu d-dar Nru. 5 Gardenia Street, Sta Luċija?

Forsi dan kien wieħed mil-lucky ones li semma l-Onor.

Schembri Adami!

Kieku kellna l-ħin konna nidħlu fil-kwestjoni ta' jekk għandhiex isir inkjesta jew le f'dan id-dipartiment, imma dawn l-affarijiet inħalluhom għall-iktar 'il quddiem.

Li hu żgur hu li minn mindu tbiddel il-gvern f'dan id-dipartiment tirrenja d-diżorganizzazzjoni.

Naħseb li huwa ftit unfair dak li qed jiġri fid-dipartiment, fejn minflok jeħel il-Ministru kulħadd qed iwaħħal fl-Onor.

Schembri Adami, qisu l-Onor.

Schembri Adami huwa l- ministru!

L-iskuża perenni li hemm fid-dipartiment hija - u dan qed ngħidu mill-esperjenza - li qed issir ħafna pressure interna mill-Onor.

Schembri Adami.

Jista' jkun li din id-diżorganizzazzjoni ġejja mil-fatt li dan l- aħħar il-Ministru qed jiddelitta ħafna bil-press u ħafna drabi qed narawh fuq it-television imur iżur il-postijiet flimkien ma xi erba' min-nies tad- dipartiment.

(Interruzzjonijiet) Naħseb li jkun aħjar jekk nikkonċentraw sew fuq kif għandu jaħdem il-ministeru minflok noqogħdu nagħmlu dan it- teatrin!

Madam Speaker, illum jien għandi problema kbira għax il-kritika li ridt nagħmel antiċipani fiha l-Onor.

Schembri Adami.

Fis-seduta preċedenti l- Onor. Membru għamel kritika iebsa u qal li m'hemm ebda tmexxija f'dan il- ministeru.

Qal li dan il-ministeru m'għandux kuxjenza soċjali, li għandu bżonn jgħin lill-batut u jeħtieġ li jħaffef il-pass.

Qal ukoll li l- ministeru m'għandux policy ġdida u li lanqas nafu x'inhi l-policy ta' dan il-ministeru.

(Interruzzjonijiet).

Din hija kritika li ġejja mil- backbenchers tal-Gvern.

Il-kritika li tista' tiġi mill-Oppożizzjoni tista' ssaħħaħ biss din il-kritika.

Tant għandna kritika qawwija ġejja mil- backbenchers tal-Gvern li r-risposta li jrid jagħti l-Ministru bilfors se tkun diretta lejn dak li ntqal mil-backbenchers tiegħu stess milli se tkun diretta lejn il-kritika li qajmet din in-naħa.

Aktar sorprendenti minn hekk huwa li d-diskors ta' l-Onor.

Schembri Adami kien diskors li kellu ħafna iktar ideat u suġġerimenti għall-inizjattivi milli smajna fid-diskors tal-Ministru.

Bħas-soltu d-diskors tal-Ministru kien dwar kemm hu tajjeb il-Partit Laburista u kemm hu ħażin il-Partit Nazzjonalista.

Sinċerament dawn id-diskorsi ta' storja huma ħela ta' ħin.

Meta niġu f'dan il- Parlament u nagħmlu diskorsi li huma tajbin għal konferenzi politiċi jew għal meetings politiċi - u dan qed ngħidu għal kull min jagħmel dan it-tip ta' diskorsi - naħseb li nkunu qed naħlu l-ħin.

Huwa għalhekk li fil-parti l-kbira tad-diskors tiegħi rrid nikkonċentra fuq dak li suppost qegħdin nagħmlu llum.

Quddiemna għandna rapport amministrattiv u estimi finanzjarji ta' l- Awtorita' tad-Djar.

Jekk wieħed jeżamina dawn ir-rapporti bir-reqqa, b'dispjaċir ikollu jinnota li taħt it-tmexxija ta' Gvern Laburista, l- Awtorita' tad-Djar sejra lura sew.

L-ewwel fatt statistiku huwa li din is- sena, skond paġna 7 ta' dan ir-rapport, il-Gvern ħareġ 74 maisonette jew flat għal bejgħ.

Dan ħadd ma jista' jmerih u l-Ministru għalxejn jipprova jagħmel xi start-ups oħra u jsemmi ċ-ċifra ta' 400 fid-diskors tiegħu.

Jekk nieħdu l-average ta' l-aħħar disa' snin insibu li n-numru huwa ta' 153.

Issa din is-sena nsibu li ħarġu għal bejgħ 74 appartament.

Dan huwa falliment.

Jien qed naqra minn paġna 7 tar-rapport li ssottometta l- Ministru.

Il-Ministru kien issottometta tabella li tibda minn 1988 u tispiċċa fl-1997.

(Interruzzjonijiet) Jekk il-Ministru jrid jissottometti xi ħaġa oħra jista' jagħmilha, imma jiena qed naħdem fuq in-numri li tani huwa stess.

Din is-sena l-Awtorita' tad-Djar ħarġet 74 post biss mentri fis-snin ta' qabel ma tela' l-Ministru l-average kien ta' 153 post. Dan huwa falliment.

Jekk inkompli ndawwar dan ir-rapport u nidħol fin-numru ta' tabelli li hemm dwar min qed jikkwalifika għal xiex bħala rati ssussidjati u imgħax issussidjat, insib li t-tendenza statistika hija li billi ma sarx revision ta' l-income brackets, kif kienu wegħdu li se jsir, illum il-parti l-kbira tan-nies li jikkwalifikaw għal xi tip ta' sussidju qegħdin jieħdu l-inqas ammont ta' sussidju possibbli.

Jekk tieħu l-ewwel tabella li turi r-rati sussidjati ta' imgħax fuq self mil-benefiċċjarji tal-HOS, issib li l-ammont ta' nies li li qegħdin iħallsu bis-7% huwa 689, waqt li l-ammont kollu ta' min iħallas xi ħaġa inqas minn 7% huwa ta' madwar 500.

Jekk tara t-tabelli l-oħra ssib li t-tendenza hija kollha l-istess.

Hemm tendenza li qed ittella' 'l fuq fil-ħlas ta' l-imgħaxijiet.

Dan qed jiġri għar-raġuni li għal xi żmien kien hemm bżonn li ssir revision ta' l-income brackets u din ma saritx.

It-tielet stastatistika ta' falliment hija dwar kemm intnefaq f'capital expenditure mill-Awtorita' tad-Djar.

Hawnhekk qed nikkwota minn paġna 25 tar-rapport ta' l-Awtorita' tad-Djar li jagħtina breakdown ta' l-infiq li sar għal programm ta' bini ta' appartamenti u djar ġodda.

Is-sena l-oħra l-Gvern kien ivvota Lm6 miljun għall-appartamenti u djar ġodda.

Kulħadd qal li Lm6 miljun hija somma tajba.

Fid-diskors tiegħu, il-Ministru kien qal li dan juri r-rieda tal-Gvern Laburista li jieħu din il-problema bis- serjeta' u jinvesti aktar fil-housing soċjali.

X'insibu issa li daħlu l- accounts?

Insibu li minn dawn is-Lm6 miljun, dan il-Gvern ħabrieki u maniġerjali irnexxielu jonfoq biss Lm3.3 miljun.

GĦalkemm l-Awtorita' tad- Djar kellha Lm6 miljun ivvotati din ma kenitx kapaċi tonfoqhom u nefqet biss 50% tal-flus ivvotati lilha.

L-Awtorita' tad-Djar kienet awtorizzata minn dan il-Parlament biex tonfoq Lm6 miljun u nefqet biss Lm3.3 miljun.

Dan huwa l-istess ammont li kien nefaq il-Gvern Nazzjonalista fl-1994/95 u Lm0.7 miljun anqas milli nefaq il-Gvern preċedenti mmexxi mill-Partit Nazzjonalista fl-aħħar sena tiegħu.

Ara mbagħad, jekk tmur għal paġna 25 tar-rapport hemmhekk nitkellmu fuq office expenditure u expenditure fuq il- karozzi - tara li hemmhekk kienu vvotati Lm42,000 pero' ntnefqu Lm62,000.

Mela fuq id-djar l-infiq kien ridott b'50% mentri fuq l-uffiċċju u l- karozzi l-infiq żdied b'50%!

(Interruzzjonijiet) Jekk kienu xtrawhom fi żmienna u waslu sena wara, naħseb li l-kuntrattur mingħand min inxtraw aħjar tkeċċuh!

It-tieni ħaġa, ma nistax nifhem kif intom ivvotajtu Lm42,000.

(Interruzzjonijiet) Darb' oħra għamlu l-kalkoli tajjeb, mhux iżżidhom wara.

MADAM SPEAKER: Tindirizzawx lil xulxin.

Onor. Portelli, issa rrispondih fil-winding-up.

ONOR AUSTIN GATT: Mhux biss ġew ivvotati Lm6 miljun għall-bini tad-djar u l-Awtorita' tad-Djar ma kenitx kapaċi tonfoqhom pero' lanqas l-ammont ivvotat għas-sussidji ma ntnefaq.

Is-sena l-oħra l-Parlament ivvota Lm4.3 miljun għan-nefqa fuq sussidji soċjali - dan jinsab f'paġna 26 tar-rapport - u din is-sena minn dawn l-Lm4.3 miljun li suppost sejrin fil-but ta' min għandu bżonn l-għajnuna nfaqna biss Lm3.5 miljun.

Fi kliem ieħor infaqna 25% inqas milli kien ipproġettat.

Jiena ngħid li din hija kollha kwestjoni ta' tmexxija ħażina.

Bil-problemi u bil-ħofor kollha li jgħid li għandu, Gvern Laburista lill-Ministru tah Lm6 miljun biex jonfoq u dan ma kienx kapaċi jonfoqhom.

Nefaq biss Lm3.3 miljun.

X'konklużjoni trid toħroġ?

Trid toħroġ il-konklużjoni li m'hemmx kapaċita' fit-tmexxija.

Meta jkollok Lm4.3 miljun vvotati għal sussidji li ma jirnexxilekx tgħaddihom fil-but ta' min suppost jeħodhom, xi trid tikkonkludi?

Trid tikkonkludi li m'hemmx direzzjoni fejn inti miexi.

Dawn huma n-numri li tana l-Gvern stess biex naħdmu bihom.

Eżempju ieħor tal-falliment joħroġ minn paġna 28, id-dħul mill-bejgħ tal- proprjeta', jiġifieri l-capital income.

Is-sena l-oħra kien ipproġettat li jidħlu Lm5.5 miljun minn bejgħ ta' appartamenti ġodda u daħlu Lm4.4 miljun.

Din hija diskrepanza ta' Lm1 miljun jew ta' 25%.

U hawnhekk wieħed irid jistaqsi kif qed ikun hemm diskrepanzi tant kbar.

U meta tara dawn id- diskrepanzi bilfors trid tikkonkludi li jew ma sarx ippjanar jew inkella apposta fuq il-karta qed inniżżlu numri sbieħ biex ħadd ma jikkritikana.

Ir- realta' hija li minn dan ir-rapport joħroġ ċar li l-policy targets prinċipali tal-Partit Laburista meta kien fl-oppożizzjoni qatt ma ntlaħqu mill-Awtorita' tad-Djar.

Il-policy aims tal-Partit Laburista kienu t- tqassim tal-plots.

Din ftaħru ħafna biha u llum ma tidher imkien.

Policy target oħra kienet ir-reviżjoni ta' imgħaxijiet.

Kienu jgħidu li se jbaxxu l-imgħaxijiet li mbagħad din il-ħaġa ġiet spjegata li mhux jbaxxu l- interessi imma se jwessgħu l-income brackets.

Hu evidenti li hawnhekk din ma saritx.

Kienu semmew ukoll ir-riduzzjoni tal-prezzijiet li bihom jinbiegħu l-appartamenti u l-maisonettes imma lanqas din ma saret.

Hawnhekk għandna rapport li jikkonferma dan il-fatt u li huwa kundanna kbira għall- politika li miexi biha l-Partit Laburista fil-gvern.

Jien ipprovajt inqabbel in-numri li hawn f'dan ir-rapport ma' l-audited accounts.

Il-Gvern, kif tirrikjedi l-liġi, barra r-rapport tal-ħidma amministrattiva, jippreżenta wkoll l-audited accounts.

Sfortunatament meta tqabbel it-tnejn tispiċċa ma tistax taqbel.

Għaliex?

Ir-revenue - f'paġna 4 - ta' l-audited accounts huwa ta' Lm7 miljun imma r-revenue fir-rapport - f'paġna 28 u 29 - huwa ta' Lm11.8 miljun.

Hemm diskrepanza bejn l-accounts u bejn dak li huwa rrapportat mill-Awtorita' tad-Djar ta' Lm4.8 miljun.

Jien mort nara fil-balance sheet biex nara jekk forsi dawn humiex imniżżlin bħala żieda fid-debituri li għandha l-Awtorita' tad-Djar pero' l-unika żieda li sibt hija - fil-fatt huma mniżżlin bħala creditors flok debitors - żieda ta' Lm1.7 miljun.

In-nota (6B) li takkompanja l-accounts tgħid:

"...represents amount of receipts and deposits in respect of sale of premises the context of which have not been finalised".

Ma stajt insib ebda figura oħra li toqrob l-Lm4 miljun diskrepanza bejn dak li jingħad fl-accounts bħala revenue u dak li huwa rrapportat mill- Awtorita' tad-Djar bħala revenue.

Hemm diskrepanza wkoll f'dik li hi l- expenditure.

L-audited accounts jgħidu li s-sena l-oħra l-Awtorita' tad- Djar nefqet Lm5.6 miljun waqt li r-rapport ta' l-istess Awtorita' tad-Djar - minn paġna 25 sa paġna 27 - jgħid li nefqet Lm10.6 miljun.

Din hi diskrepanza oħra ta' Lm5 miljun.

Jien nimmaġina li hemm spjegazzjoni pero' tajjeb li din l-ispjegazzjoni tingħata wkoll mill-Ministru għaliex ma naħsibx li hawnhekk qed nitkellmu fuq ċifri li huma żgħar.

Ċertament dawn huma ċifri li jeħtieġu spjegazzjoni

Fil-ftit ħin li baqagħli rrid nitkellem dwar l-estimi.

Fuq il-bażi tan- numri li ngħatajna u r-record li għandha l-Awtorita' tad-Djar fl-infiq tal- flus, bilfors ikollna nieħdu dawn l-estimi with a pinch of salt.

Suppost għandna projected estimates of expenditure ta' Lm11.6 miljun.

Bażikament dawn huma rappreżentati minn nefqa kapitali ta' Lm6.365 miljun, nefqa soċjali ta' Lm3.6 miljun u nefqa rikorrenti ta' Lm1.6 miljun.

Biex nibbilanċjaw - u safejn naf jien hija policy aim taż-żewġ naħat; kienet żgur tal-Gvern immexxi mill-Partit Nazzjonalista pero' naf li hija policy aim tal-Gvern mmexxi mill-Partit Laburista - l-Awtorita' tad-Djar suppost timxi fuq policy ta' self-financing.

Din is-sena biex ikun hemm is-self- financing, barra l-kontribut solitu ta' Lm1 miljun mill-Fond Konsolidat, jidher li se jinħareġ Lm1.185 miljun minn bilanċ f'kont kurrenti.

Again, jekk nirriferi għall-accounts, dan il-bilanċ fil-kont kurrenti ma nistax insibu.

Barra minn hekk, l-Awtorita' tad-Djar se tissellef ukoll Lm558,000.

Bejn self u flus li se toħroġ, l-Awtorita' tad-Djar se toħroġ Lm1.7 miljun.

Dan wara li s-sena l-oħra kellhom jinbiegħu b'aktar minn Lm2 miljun f'investimenti biex jagħmlu tajjeb għall-infiq ta' din is-sena.

Jiġifieri l-pożizzjoni finanzjarja long term ta' l-Awtorita' tad-Djar ma naħsibx li hija rosea wisq jekk wieħed jieħu in konsiderazzjoni x'sar is-sena l-oħra, x'se jsir din is-sena u x'għad irid isir fis-snin li ġejjin.

Ċertament wieħed ma tantx jista' jemmen li s-sena d-dieħla se jintnefqu Lm6,365,000 kif inhuwa pproġettat fil-bini ta' djar.

Infakkar li din is- sena kienu diġa' vvotati Lm6 miljun u minnhom intnefqu biss Lm3.3 miljun.

Jiġifieri ma naħsibx li b'xi mod nistgħu nemmnu li dawn is-Lm6.365 miljun se jintnefqu.

Nawguraw li jintnefqu, kif qal qabli l-Onor.

Tony Abela.

Aħna favur li jintnefqu l-flus fejn jidħol is-social housing pero' r- records s'issa ma jurux dan.

(Interruzzjonijiet) Nispera li dawn is-Lm6 miljun plus mhux qegħdin iservu sempliċement biex tevitaw il-problema li tiġu attakkati li mhux qed tonfqu flus fuq il-housing.

Fl-opinjoni tiegħi dan l-ammont tniżżel biex aħna ma nkunux nistgħu ngħidu li naqqastu l-vot għall-Awtorita' tad-Djar.

Dawn daħlu hekk pero' l-biża tiegħi hi li meta niġu biex nirrivedu s-sena finanzjarja 1997/98 insibu li dawn il-flus ma jkunux intnefqu u jerġa' jiġri l-istess bħal ma ġara din is-sena.

Grazzi ħafna.

MADAM SPEAKER: Grazzi.

Il-Ministru Portelli.

ONOR.

ALFRED PORTELLI: Madam Speaker, nibda biex nirringrazzja lill- kelliema taż-żewġ naħat għall-kontribut li taw f'dan id-dibattitu u, peress li ħin wisq m'għandix, nitlob lill-Onor.

Membri sabiex jirriferu għad- diskors tiegħi fil-Kumitat ta' Provvista tal-Ħamis, 20 ta' Novembru, 1997.

Dan għaliex ħafna mill-kritika li smajna f'dawn l-aħħar żewġ seduti fuq l- operat tal-ministeru tad-djar u tal-ousiHHousing Authority konna diġa' smajniha fid-dibattitu ta' l-estimi ġenerali, u fil-fatt diġa' rrispondejt għaliha b'mod dettaljat.

U għal min qal li fid-diskors introduttorju tiegħi ma kkonċentrajtx biżżejjed fuq l-Awtorita' tad-Djar, ikolli ngħidlu li ma qagħadx attent għal dak li kont qed ngħid jien.

Naturalment hija l- konswetudni li meta niġu biex nitkellmu fuq il-Housing Authority dak li jkun jifrex id-diskors tiegħu fuq l-aspetti kollha tal-housing, u allura bilfors li jien kelli ntawwal u nwessa' xi ftit id-diskors tiegħi.

Madam Speaker, irrid nerġa' ngħid li qed nipproġettaw li nonfqu kważi Lm12 miljun għall-Awtorita' tad-Djar għas-sena 1997/98.

Se noħorġu daqstant u se ndaħħlu bejn wieħed u ieħor l-istess ammont.

Għal dik li hija nefqa kapitali nsibu li matul l-aħħar sena finanzjarja Gvern Laburista nefaq Lm3,413,914, liema somma marret kollha fuq programmi ta' bini ta' appartamenti, minbarra għal xi Lm61,000.

Għamilna wkoll b'Lm660,000 xogħol ieħor pero' l-kontijiet għadna ma rċevejnihomx; u nista' nikkonferma li hemm somma oħra qawwija ta' Lm0.5 miljun li hija dovuta lil-Lands, li s'issa għadha ma tħallsietx għax it-transfer voucher għadu ma wasalx.

Meta jitħallsu dawn l-ammonti se nkunu nfaqna aktar minn Lm4.5 miljun.

Dan ifisser li fil-fatt se nkunu nfaqna aktar mill-ammont globali ta' Lm4 miljun li kien nefaq Gvern Nazzjonalista fis-sena 1995/96.

Madam Speaker, jekk wieħed jara n-nefqa soċjali f'sussidji jsib li waqt li l-Gvern Nazzjonalista fis-sena 1995/96 kien nefaq Lm2,885,829, Gvern Laburista fis-sena 1996/97 nefaq is-somma sabiħa ta' Lm3,585,034; u qegħdin nistmaw li għas-sena 1997/98 se nonfqu bejn wieħed u ieħor madwar Lm3,648,000.

L-istess fin-nefqa rikorrenti.

Waqt li Gvern Nazzjonalista nefaq Lm3,677,907 Gvern Laburista nefaq Lm3,620,943, jiġifieri hawn m'hawnx differenza kbira.

(Interruzzjonijiet) Ngħid għalija dan hu sinjal tajjeb.

Aħna konna qegħdin nistmaw li se nonfqu ma' l-Lm4 miljun u fil-verita' rnexxielna nrażżnu l-ispiża rikorrenti għal Lm3.6 miljun.

Dan hu sinjal ta' għaqal għax ifisser li ma tajjarniex flus f'affarijiet żejda.

Issemma wkoll id-dħul minn bejgħ ta' proprjeta' tal-gvern u dħul rikorrenti ieħor.

Meta wieħed iħares lejn id-dħul totali jsib li għas-sena 1995/96 taħt il-Gvern Nazzjonalista dan kien jammonta għal Lm6,887,635, mentri taħt Gvern Laburista s-somma li daħlet kienet iżjed għolja u fil- fatt daħħalna Lm7,771,021.

L-istess dwar dħul rikorrenti.

Meta wieħed jara s-sena 1995/96 isib li Gvern Nazzjonalista daħħal Lm3,587,212 waqt li Gvern Laburista daħħal Lm4,124,158.

Hawnhekk xtaqt nagħmel riferenza wkoll għal item 7, li qiegħda f'page 10 tan-''Notes on the Accounts''.

L-investiment minn Lm3,988,554 niżel għal Lm1,708,561 għax tħallset lura loan ta' l-ERF li għalqet fl-1997.

Jiġifieri s-self li kienet daħlet għalih l-amministrazzjoni preċedenti qegħdin inħallsuh aħna.

Dan li qed jgħid huwa korroborat minn dak li jidher f'note 6(a) ta' page 5 tan-''Notes on the Accounts''.

L-istess il-cash grants on the development of plots - f'page 4 tan- ''Notes on the Accounts'' - dawn naqsu minn Lm387,422 fl-1996 għal Lm64,377 fl-1997 għax il-plots ilhom li ngħataw mill-1991.

Ta' min jinnota wkoll li s-sussidju fuq ix-xiri tad-djar żdied minn Lm1,542,612 fl-1996 għal Lm2,353,335 fl-1997.

Madam Speaker, ġrejt ġirja bil-figuri sabiex nuri kemm verament ħadem Gvern Laburista u kemm verament ħadmu kemm felħu l-ħaddiema kollha ta' l-Awtorita' tad-Djar.

Dan huwa ċertifikat sabiħ u juri bil-fatti x-xogħol kbir li għamlet l-Awtorita' tad-Djar f'dawn l-aħħar 15-il xahar.

Madam Speaker, l-Onor.

Membri tan-naħa l-oħra qalu li jiena writt a basketful of policies u mhux a basketful of problems.

Kull darba jgħidu li aħna qegħdin nimxu fuq il-passi tagħhom u jieħdu pjaċir jirriferu għal dik li huma jsejħulha kontinwita'.

Ħalli nurihom fejn qiegħda l-kontinwita'.

L-Awtorita' tad-Djar li wiret Gvern Nazzjonalista fl-1987 twaqqfet minn Gvern Laburista mmexxi mill-Onor.

Perit Mintoff fl-1976.

L-iskemi li wirtu huma wirtuhom mingħand gvernijiet Laburista tas-snin sebgħin u tmenin.

Dan tan-naħa l-oħra jafuh u jekk hawn min minnhom għax forsi għadu żgħir ma jafx ċerti dettalji, jiena se npoġġi fuq il-Mejda tal-Kamra fotokopja tal- leaflets li fihom skemi ta' l-Awtorita' tad-Djar maħruġin taħt Gvern Laburista.

Dawn jinkludu skemi dwar ix-xiri ta' postijiet residenzjali, l- iskema tal-home ownership, skemi tas-sussidji, skemi ta' rati ta' imgħax skond il-klassi ta' l-income u skemi għal allokazzjoni ta' postijiet b'kera.

(Interruzzjonijiet) Madam Speaker, dan li qegħdin jgħidu ta' punti u mhux punti m'huwa xejn ħlief ħrafa.

Jien ġbidtilhom l-attenzjoni kemm-il darba li s-sistema tal-punti bdiet taħt Gvern Laburista.

Fil-fatt fil-leaflets li jien se npoġġi fuq il-Mejda tal-Kamra hawn spjegat is- sistema ta' punti skond l-income.

(Interruzzjonijiet)

Kien l-ex-Ministru Joe Brincat li kien introduċa l-polza, xi ħaġa li dak iż-żmien anke kien qabel magħha u faħħarha ħafna l-Onor. de Marco, speċjalment fejn jidħlu l-plots.

Kulħadd jaf kemm mexa' b'mod ġust l- Avukat Brincat.

Dak hu li wiret Gvern Nazzjonalista f'Mejju ta' l-1987.

U kif pattewulna dan sħabna tal-Partit Nazzjonalista?

Ħa nurikom kif pattewulna.

Hawn quddiemi għandi ritratti li juru l-istat imkisser u mfarrak tal-gymnasium li hemm fl-Imtarfa.

F'dan l-istat ħallih Gvern Nazzjonalista f'Ottubru ta' l-1996.

Għandi wkoll ritratti ta' l-istess gymnasium wara li rranġah Gvern Laburista.

Dawn ir-ritratti wkoll se npoġġihom fuq il-Mejda tal-Kamra.

Madam Speaker, qalu li jien writt ''a basketful of policies and procedures''.

Ħalli ngħidilkom minn fejn tlaqna aħna.

Kif dħalt fid- dipartiment sibt 4,600 applikazzjoni għal akkomodazzjoni alternattiva u sibt ukoll li ma kienx hemm statistika tajba u ma kenux qegħdin jaraw sewwa x'qiegħed jiġri.

Illum il-ġurnata rranġajna ħafna affarijiet wara diversi taħditiet u laqgħat ma' min hu kkonċernat u wara li anke rajna dokumenti barranin, fosthom wieħed minn Glasgow.

(Interruzzjonijiet) Jien kont mort holiday hemmhekk, għaddejt apposta f'dipartiment tal-local council u ġibt miegħi ħafna tagħrif, mhux minn hemmhekk biss iżda minn diversi pajjiżi oħra.

Madam Speaker, illum li frixna saqajna nistgħu nipproċedu b'aktar galbu u fil-fatt quddiemi għandi sample ta' professional questionnaire fuq in-numru ta' applikanti li hemm quddiem id-dipartiment għall-akkomodazzjoni soċjali u dan id-dokument ukoll se npoġġih fuq il-Mejda tal-Kamra.

Dan il- questionnaire ħriġnih wara taħditiet ma' l-MEU, mad-dipartiment ta' l- istatistika u ma' numru kbir ta' għaqdiet, speċjalment ma' dawk li l- problemi soċjali sfortunatament jitfgħuhom f'ħoġorna.

Illum dan il- questionnaire qiegħed nippreżentah lill-Kamra u nirringrazzja lil dawk kollha li ħadmu fuqu.

Meta wieħed jara dan id-dokument isib kemm aħna verament qegħdin naħdmu bis-serjeta'.

Nista' ngħid ukoll li dan id-dokument diġa' beda jintbagħat lil dawk kollha li għandhom applikazzjoni pendenti quddiem id-dipartiment għall-akkomodazzjoni soċjali.

Hawn nieħu l- opportunita' sabiex nirringrazzja lill-MEU, lill-Prim Ministru, kif ukoll lid-dipartiment ta' l-istatistika, lid-diretturi, lill-konsulenti tiegħi, lin-nies tal-ministeru u lil dawk l-għaqdiet kollha li ħadu sehem fih.

Dan huwa xogħol li juri s-serjeta' fejn qiegħda u jien konvint li din is- serjeta' se tibqa' tissaħħaħ.

Mir-risposti li jaslulna se nkunu nistgħu niġbru l-istatistika kollha, bħal dik li kien jitlob l-Onor.

Jean Pierre Farrugia.

Lill-Onor.

Membru nirringrazzjah ta' l-interventi tiegħu u ngħidlu li hawn se jkollu statistika sħiħa, bid-dettalji ikollha, inkluż l- eta', l-income, eċċ. (Interruzzjonijiet) Qabel ma kellniex fuqhiex nippjanaw.

Nispera li jieħdu gost jarawh għax hi xi ħaġa li turi d- direzzjoni u s-serjeta' tal-ministeru.

MADAM SPEAKER: L-Onor.

Jean Pierre Farrugia.

ONOR JEAN PIERRE FARRUGIA: Sempliċement biex nagħmel kjarifika.

Naħseb li bl-ID card number biss wieħed jista' jiddetermina l-eta' ta' l- applikant.

ONOR ALFRED PORTELLI: Li ġara huwa li jien ma sibt xejn u qed nagħti prova ta' kemm mhux veru sibt ''a basketful of policies and procedures''.

Wieħed jiftakar wkoll li wieħed mill-eżempji mudelli ta' Gvern Laburista huwa Santa Lucija kollu.

Il-kirjiet Gvern Laburista kien bdihom.

L-iskema ta' sussidju tal-kera mill-privat xandarniha fil-policies tal-Gvern Laburista, imbagħad kien tela' l-Partit Nazzjonalista u kkopja l-idea li jagħti sussidju fuq il-kera ta' xi post tal-privat.

Dawn huma ħwejjeġ dokumentati u għalhekk jien niskanta kif jitkellmu fuq continuity.

Aħna tejjibna tliet skemi fi żmien qasir u għamilna wkoll tliet skemi ġodda, fosthom dik tad-disabled, u f'kull każ tajna s-somma sostanzjali ta' Lm2,300.

Din mhijiex xi donazzjoni żgħira, għax naħseb li hija l-akbar donazzjoni fl-iskemi kollha li hemm.

Skema oħra ġdida hija għal dawk li joqogħdu f'post tal-gvern, li verament huma batuti u ma jifilħux għal tiswijiet mill-bieb 'il ġewwa.

Ħabbarna wkoll l-iskema nru 2 tax-xiri ta' proprjeta' mill-Awtorita' tad- Djar mingħand il-privat.

Din l-iskema għamilniha pubblika wkoll ħalli b'hekk niggarantixxu t-trasparenza - fil-fatt l-avviż deher fil-gazzetti kollha ta' nhar il-Ħadd - u għandi l-pjaċir hawn inħabbar li aktar minn 22 sid ta' proprjeta' privata marru quddiem l-Awtorita' tad-Djar biex ikunu jistgħu jinnegozjaw.

Din hija waħda mill-miżuri li tiġġieled il-proprjeta' battala.

Irrid ngħid li għandna tliet sidien privati li qegħdin fi stadju preliminari avvanzat sabiex ibiegħu proprjeta' tagħhom lill-gvern u l-ewwel konvenju dalwaqt isir.

Għamilna ħafna taħdidiet u sar ħafna xogħol, u kif qed naraw, l-affarijiet mexjin sewwa.

Fejn hu l-biki ta' Ġeremija!

Min- naħa tiegħi jien nista' ngħid li m'inix xi Ġeremija.

Li nista' ngħid huwa li fir-realta' ħriġna maisonettes u appartamenti bi prezz orħos milli kien ħareġ Gvern Nazzjonalista.

Għawdex l-istess.

Ħallewhom sitt snin mingħajr ma joħorġu post wieħed!

(Interruzzjonijiet) Issa qed jiddispjaċihom għax kellhom ċans joħorġuhom on plan u ma ħarġuhomx.

Madam Speaker, biex ikollna organizzazzjoni aħjar, dehrilna li l-iskemi li kellu d-dipartiment għall-akkomodazzjoni soċjali għandhom jgħaddu f'idejn l-Awtorita' tad-Djar.

(Interruzzjonijiet) Ma nħossx li għandi nidħol f'każi individwali imma min irid jista' bil-liberta' kollha jiġi jara l-files.

Din għidtha kemm-il darba anke quddiem il-press.

(Interruzzjonijiet) Aħna lil kulħadd naraw u għinna mijiet kbar ta' nies.

M'għandniex għal kulħadd imma nista' nassigurah li ħdimna ħafna.

Ta' dan jien nirringrazzja lill-istaff kollu.

Madam Speaker, filwaqt li ħafna jnewħu dwar statistika u mhux statistika, sieħbi tan-naħa l-oħra tajjeb li jkun jaf li fl-1988 kien hemm 4,457 applikazzjoni pendenti, fl-1989 kien hemm 4,830 applikazzjoni, fl-1990 kien hemm 4,983 applikazzjoni, fl-1991 kien hemm 4,480 applikazzjoni u fl-1992 kien hemm 4,965 applikazzjoni.

L-Onor Gatt, li qagħad jikkwota l-figuri, jaf li fl-1993 dawn huma niżżluhom għal 3,029 applikazzjoni, jiġifieri f'daqqa waħda qabdu u naqqsuhom b'2,000.

(Interruzzjonijiet) Iva, din l- informazzjoni ħarġet minn risposta għall-mistoqsija parlamentari Nru. 21,023, li l-Onor.

Charles Buhagiar kien għamel lill-Onor.

Censu Galea.

(Interruzzjonijiet) Taf li mill-1991 sa l-1993 inqatgħu 2,700 applikazzjoni?

Biex tiskonġra altru milli trid tkun pur!

Madam Speaker, jien nieħu gost ukoll li l-Awtorita' ta' l-Ippjanar waslet viċin ħafna li jinħareġ il-permess sabiex id-dipartiment għall- akkomodazzjoni soċjali jkun jista' jmur mill-Baviera għal Sa Maison.

Tkellimna ħafna ma' l-Awtorita' ta' l-Ippjanar u l-permess qiegħed joqrob.

L-Awtorita' ta' l-Ippjanar għamlet sew li kien hemm kolonni li hija qalet li huma uniċi u allura ta' min iżommhom.

Kif dejjem għidt, jien m'iniex kontra l-qerda, lanqas ta' ġebla waħda.

Jien favur biss liaison aħjar bejn l-Awtorita' ta' l-Ippjanar u l-Awtorita' tad-Djar.

Jien nieħu gost inħabbar li f'dawn il-ġranet ħareġ il-permess mill- Awtorita' ta' l-Ippjanar għall-bini ta' sular addizjonali fuq proprjeta' eżistenti tal-gvern.

Dan se jkun proġett ta' Gvern Laburista li se jiswa aktar minn Lm7.5 miljun.

Nafu li dan fih ħafna xogħol pero' wara l-isforzi kbar li għamilna nistgħu ngħidu li wasalna.

Hawn l-istess nirringrazzja lid-dipartiment li ħadem ħafna sabiex illum għandna talba għal 1,018-il unit, meta qabel kulma kien hemm kien xi 40 talba biss mill-Gvern preċedenti.

(Interruzzjonijiet) Madam Speaker, jien ma nħossx li għandi nagħti dettalji dwar meta se noħorġu aktar postijiet u jekk dawn humiex se jkunu b'xiri jew b'kiri pero' nista' ngħid li ħriġna tliet ħarġiet wara xulxin.

(Interruzzjonijiet)

Dażgur li m'aħniex inweġġgħu lill-privat b'dak li qed nagħmlu!

Naċċertak li l-privat sejjer tajjeb b'dak li qegħdin nagħmlu.

Fil-fatt minn hawn u ftit żmien ieħor se noħorġu mijiet ta' eluf kbar ta' liri fi proġetti, anke f'dawk li huma ġonna f'housing estates u bini ieħor.

U la qed insemmi l- bini rrid ngħid li l-bini għandu jkun għall-ħaddiema u mhux kif kienu se jagħmlu huma.

Dawn kienu se joħorġu cluster houses l-Imtarfa bil-prezz ta' Lm44,000 il-waħda!

Madam Speaker, f'dan l-istadju nitlob formalment il-permess biex inpoġġi fuq il-Mejda tal-Kamra d-dokumenti li rriferejt għalihom qabel.

MADAM SPEAKER: Hawn talba biex il-Ministru Portelli jqiegħed fuq il- Mejda tal-Kamra d-dokumenti li rrifera għalihom qabel matul id-diskors tiegħu.

Hawn permess?

(Onor. Membri: Iva)

Il-permess ingħata.

ONOR.

ALFRED PORTELLI: Madam Speaker, inqiegħed fuq il-Mejda tal-Kamra:

Kopja ta' pubblikazzjoni maħruġa mill-Awtorita' tad-Djar dwar skemi mnedija mill-istess Awtorita';

Ritrattri li juru l-gymnasium fl-Imtarfa; u

Kopja ta' kwestjonarju maħruġ mill-Ministeru tad-Djar u Kunsilli Lokali.

Grazzi, Madam Speaker.

MADAM SPEAKER: Grazzi.

Il-mistoqsija hi li l-Kamra tapprova l-Estimi tad-Dħul u Infiq ta' l-Awtorita' tad-Djar għas-sena finanzjarja mill-1 ta' Ottubru, 1997 sat-30 ta' Settembru, 1998, skond l-Att dwar l-Awtorita' tad- Djar, Kapitlu 261.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR MEMBRU: Division.

MADAM SPEAKER: Id-division tittieħed minn hawn u 20 minuta oħra.

Fid-9.00 p.m. il-Kamra kienet sospiża u rriżumiet 20 minuta wara.

MADAM SPEAKER: Se nerġa' npoġġi l-mistoqsija.

Il-mistoqsija hi li l- Kamra tapprova l-Estimi tad-Dħul u Infiq ta' l-Awtorita' tad-Djar għas-sena finanzjarja mill-1 ta' Ottubru, 1997 sat-30 ta' Settembru, 1998, skond l- Att dwar l-Awtorita' tad-Djar, Kapitlu 261.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR MEMBRU: Division

VOTAZZJONI NRU.

FAVUR : 35

L-Onor.

|Abela Carmelo|Farrugia Noel | |Abela Joseph |Grech Edwin | |Agius Chris |Gulia Gavin | |Attard |Herrera Jose' | |Montalto John| | |Bartolo |Mangion Charles | |Evarist | | |Borg Karmenu |Mintoff Dom | |Brincat Leo |Mizzi Joe | |Buhagiar |Pace Bertu | |Charles | | |Buhagiar |Portelli Alfred | |Louis | | |Camilleri |Refalo Anton | |Maria | | |Cardona Chris|Sant Alfred | |Chircop Karl |Sceberras Trigona Alex | |Cilia Joe |Schembri Adami Sandro | |Dalli Helena |Spiteri Lino | |Debono Grech |Vassallo Adrian | |Joe | | |Farrugia |Vella George | |Anglu | | |Farrugia Joe |Vella Karmenu | |Farrugia | | |Michael | |

KONTRA : 33

L-Onor.

|Abela Tony |Gatt Austin | |Agius Francis|Gonzi Lawrence | |Bonnici Josef|Hyzler George | |Bonnici |Mifsud Bonnici Antoine | |Michael | | |Borg Joe |Mugliett Jesmond | |Borg Tonio |Muscat Claude | |Cassar Joe |Muscat Richard | |D'Amato Helen|Psaila Savona Joe | |De Marco |Pullicino George | |Guido | | |Debono |Pullicino Orlando Jeffrey | |Giovanna | | |Deguara Louis|Refalo Michael | |Farrugia Jean|Tabone Anton | |Pierre | | |Fenech Adami |Vassallo Edwin | |Eddie | | |Frendo |Vella John | |Michael | | |Galea Censu |Zammit Ninu | |Galea Louis |Zammit Dimech Francis | |Galea Pace | | |Victor | | | | |

Il-mozzjoni għaddiet u l-Estimi ta' Dħul u Nfiq ta' l-Awtorita' tad-Djar għas-sena finanzjarja mill-1 ta' Ottubru 1997 sat-30 ta' Settembru 1998 skond l-Att dwar l-Awtorita' tad-Djar, Kap 261, kienu approvati.

MADAM SPEAKER: Grazzi.

Sar il-ħin.

Il-Ministru Mizzi jekk jogħġbu jressaq l-Aġġornament.

AĠĠORNAMENT

ONOR JOE MIZZI Nipproponi l-Aġġornament tal-Kamra għal nhar l-Erbgħa, 11 ta' Frar 1998, fis-6.00 p.m. b'din l-aġenda:

Ordnijiet tal-Ġurnata

Abbozz ta' Liġi dwar Servizzi tat-Turiżmu għal Malta - it-Tieni Qari;

Abbozz ta' Liġi dwar il-Kummerċ ta' l-Assigurazzjoni - it-Tieni Qari (Kont.);

Abbozz ta' Liġi dwar Brokers fl-Assigurazzjoni u Intermedjarji oħra - it- Tieni Qari;

Abbozz ta' Liġi li jemenda l-Att dwar il-Ħabs - it-Tieni Qari;

Abbozz ta' Liġi li jemenda l-Att dwar Tribunal għal Talbiet Żgħar - it- Tieni Qari;

Abbozz ta' Liġi dwar is-Sigurta' fl-Ajruportijiet u fl-Avjazzjoni Ċivili - it-Tieni Qari;

Abbozz ta' Liġi li jemenda l-Att dwar Dazju tas-Sisa (Emenda Nru 4) - it- Tieni Qari;

Abbozz ta' Liġi li jemenda l-Att dwar Taxxa tar-Reġistrazzjoni ta' Vetturi bil-Mutur (Emenda Nru 3) - it-Tieni Qari;

Abbozz ta' Liġi dwar il-Protezzjoni Ċivili - it-Tieni Qari;

Abbozz ta' Liġi dwar il-Forzi tal-Pulizija ta' Malta - it-Tieni Qari;

Abbozz ta' Liġi kontra l-Korruzzjoni - it-Tieni Qari (Kont); u

Riżoluzzjoni tal-Kap ta' l-Oppożizzjoni dwar Malta u l-Unjoni Ewropea - Kontinwazzjoni.

Abbozz ta' Liġi li jemenda l-Ordinanza dwar il-Lottu Pubbliku - Kumitat Permanenti Abbozz ta' Liġi li jemenda l-Att dwar il-Pools tal-Gvern Malti fuq il- Logħob - Kumitat Permanenti

Abbozz ta' Liġi li jemenda l-Att dwar is-Sigurta' Soċjali (Emenda Nru 2) - Kumitat Permanenti

MADAM SPEAKER: Grazzi.

L-Onor.

Guido de Marco.

ONOR GUIDO de MARCO: Bil-permess tal-kollegi tiegħi xtaqt nikkommemora lil Louis Tortell, ex-Clerk of the House, li miet fis-6 ta' Frar.

Louis Tortell kien xempju ta' kif impjegat pubbliku għandu jkun.

Kien bniedem korrett, dedikat, jaf iżomm id-dinjita' tal-kariga tiegħu ta' Skrivan tal-Kamra u jaf ikun ta' għajnuna għal kull naħa tal-Kamra.

Kien bniedem li kien iħares lejn il-Parlament bħala l-ogħla istituzzjoni u kien iserviha bl-aqwa almu u kapaċita' li kellu.

Kien bniedem ukoll trasparenti, Sinjura President.

Minn wiċċu kont tinduna moħħu x'qed jaħseb.

Din il-kwalita' ta' trasparenza, li turi l- onesta kbira, għalija hija kwalita' rari ħafna fil-ħajja.

Louis Tortell kellu din it-trasparenza.

Kien bniedem kommess, dedikat, bniedem tad- dover u bniedem ġust.

Kien bniedem appassjonat tal-fotografija u jien naħseb li min jara l- kollezzjoni tiegħu jsib fost l-aħjar ritratti ta' laqgħat tal-Commonwealth Parliamentary Association.

Kien hu li permezz tal-fotografija mmortalizza, biex ngħid hekk, dawn il-laqgħat tas-CPA.

Sinjura President, pajjiżna tilef civil servant li kien ta' eżempju għal ħaddieħor.

Jien naf li min okkupa l-kariga ta' Clerk of the House u min qed jokkupa l-kariga llum ta' Clerk of the House jemmnu fid-dinjita' tal-kariga li għandhom.

Hija kariga diffiċli, hija kariga li titlob minnhom deċiżjonijiet li ma tantx ikollhom ħin biex jikkonsultaw ruħhom biex ikunu jistgħu jagħtu l-parir meħtieġ.

Pero' hija kariga delikata ħafna.

Hija kariga li kull min jokkupaha għandu jagħraf jirbaħ l-appoġġ taż-żewġ naħat tal-Kamra.

Dan qiegħed isir.

Louis Tortell ikkontribwixxa ħafna biex dan is- sens ta' etika jkun parti mill-acquis tal-kariga ta' Clerk of the House.

Sinjura President, permezz ta' dan l-intervent tiegħi fil-Kamra nixtieq inwassal l-aktar kondoljanzi sinċieri tiegħi lill-mara u lill-familja tiegħu, u ngħidilhom li kellhom fid-dar tagħhom raġel tal-familja, raġel ta' eżempju, raġel li ċertament għen biex din l-istituzzjoni tal-Parlament iżommha għolja, bħalma hija responsabbilta' tagħna li nkomplu nżommuha.

(Onor. Membri: Hear, hear)

MADAM SPEAKER: Il-Viċi Prim Ministru.

ONOR.

GEORGE VELLA: Madam Speaker, jien nassoċja ruħi mas-sentimenti espressi mill-kollega tiegħi rigward is-Sur Louis Tortell, li ma kellix ix- xorti li nkun naf u għaliex meta dħalt hawnhekk kien diġa' spiċċa mill- kariga tiegħu.

Nikkondividi bl-iktar mod komplet ir-rimarki li għamel il-kollega tiegħi rigward il-bżonn ta' aktar civil servants li jkunu assolutament dedikati għax-xogħol tagħhom u li jkunu lesti li jagħtu l-leata' tagħhom liż-żewġ naħat tal-Kamra.

Bħalma qal l-Onor de Marco, dawn ikunu ta' eżempju għal min jiġi warajhom.

Il-kariga ta' Clerk of the House hija kariga li ġġorr ħafna responsabbilta'.

Għalkemm lis-Sur Tortell jien ma nafux, qed jikkonferma l-kollega tiegħi li kien wieħed minn dawk li joqogħdu bl-iktar mod eżatt f'din id-deskrizzjoni ta' dan l-uffiċċju.

Jien, flimkien ma' sieħbi, ngħaddi l-kondoljanzi tiegħi lill-familja tiegħu u nagħtihom is-sabar li f'okkażjonijiet bħal dawn kull familja tkun qed tistenna.

Madam Speaker, qomt biex nitkellem fuq xi ħaġa li kienet topika ħafna dawn l-aħħar ġranet.

Qed nirriferi għar-rapport tal-Kummissjoni Ewropea rigward ir-relazzjonijiet ta' l-Unjoni ma' Malta.

Bħalma kulħadd jaf, Madam Speaker, nhar il-Ħamis ġie Malta Mr Van der Linden, il-kap tal-unit li għandu relazzjonijiet ma' Malta flimkien mad-desk officer, is-Sinjorina Kotziger.

Dan kien segwitu tal-mandat li ta l-Kunsill tal-Ministri lill- Kummissjoni ta' l-Unjoni Ewropea biex tagħmel rapport dwar Malta wara l- indirizz li tajt jien, il-General Affairs Council, rigward l-orjentament ġdid tal-politika Maltija vis-a-vis l-Ewropa.

Madam Speaker, dawn ġew jgħidulna x'kienet is-sustanza tal-komunikat.

Jien anke f'din il-ħaġa stess nara ċertu rispett għaliex strettament il-Kummissjoni ma kenitx obbligata li tiġi tgħidilna x'se tirrikkmanda lill-Kunsill.

Dan qed ngħidu biex inxejjen l-akkużi tan-naħa l-oħra li qalu li aħna b'xi mod qisna ridna naħbu l-fatti.

Jien anke ġejt mistoqsi qabel dwar dan ir-rapport li issa se jiġi ppubblikat.

Meta Van der Linden kien qed jgħidilna l-kontenut tar-rapport, dan qalilna li jippreferi li nkunu etiċi u nħallu r-rapport għallinqas l- ewwel jasal għand il-Kunsill.

Jien naf kif taħdem il-Kummissjoni u kif jaħdem il-Kunsill u nafu li hemm numru kbir ta' uffiċini.

Minħabba f'hekk l- affarijiet jillikjaw u joħorġu.

Aħna tajna l-kelma li r-rapport kellu jistenna mill-inqas 72 siegħa - hekk kien il-kliem eżatt - u b'sens ta' rġulija ma konniex beħsiebna nagħmlu l-affarijiet pubbliċi.

Ġara li l- gazzetti antiċipawna u xandru r-rapport kollu.

Kien hemm min qal li dan ġabu l-Kap ta' l-Oppożizzjoni minn x'imkien ieħor.

Għalina ma jimpurtax billi ġara hekk, anzi ngħid li lilna għamlulna pjaċir għaliex rapport bħal dak mhux ta' min jaħbih, anzi ta' min ixandru ħalli jiftaħar bih.

Il-ħażin hu li meta r-rapport sab ruħu fil-gazzetti mill-ewwel beda jidher li min kien qiegħed ixandru ra kif jagħmel biex anke jimmislidja lill-poplu.

L- ewwel kien hemm kważi silenzju fuq dan ir-rapport.

Ma kien hemm l-ebda reazzjoni mmedjata, bħalma naraw is-soltu mill-kanuni kollha tan-naħa l- oħra.

Imbagħad beda jgħaddilhom bil-mod il-mod u bdew joħorġu biex ibeżżgħu lill-poplu, ibeżżgħu lill-industrija u jibdew jaljenaw mill-fatti konkreti li hemm fir-rapport.

Per eżempju, ir-rapport jitkellem fuq "third countries".

Għal dak il- partit li s-soltu jħobb jitkellem anke b'lingwa taljanizzata u jgħid "pajjiżi terzi", kien konvenjenti li jirriferi għal "third countries" bħala pajjiżi tat-tielet klassi.

Pajjiżi tat-tielet klassi m'humiex "third countries" imma dan hu l-mod kif jibda jaġixxi xi ħadd li jimmanipola l- informazzjoni.

Jien naħseb li min jaqra ċerti gazzetti jaf li ma jkunx qed jaqra l-fatti kif inhuma imma jkun qed jaqra verżjoni edited ta' kif il- gazzetti jridu lil dak li jkun jemmen.

Issa x'ġara, Madam Speaker?

Jiena nifhem għaliex kien hemm silenzju u f'daqqa waħda kien hemm min beda jara kif se jibda jattakka ħalli jipprova jġiegħel lill-poplu jemmen dak li qed jgħid.

Għaliex qed ngħid hekk?

Għaliex irrid infakkar li kien hemm min qal li ma' l-Unjoni Ewropea "jew barra jew ġewwa".

Kienu jgħidulna: M'hemmx triq tan-nofs, jew barra jew ġewwa!

Kien hemm min qal li Malta sparixxiet mill-Ewropa f'daqqa waħda u għax għadda Lussemburgu, ingħalaq il-bieb - bħal bieb ta' l-infern! - u min hu barra barra.

Kien hemm min qal li "tlifna t-train".

Jien ma nafx fejn kienet sejra din it- train!

(Interruzzjonijiet)

MADAM SPEAKER: Titterrompix Onor. Pullicino.

ONOR.

GEORGE VELLA: Ħadd m'għandu l-primat tal-qdusija u ħadd m'għandu l- primat tat-tjubija!

Mela ma nibdewx ngħaddu kummenti personali!

Kien hemm min qal li jekk ma mmorrux għas-sħubija se nkunu "qażba tixxejjer mar-riħ".

Min qed jisma' dan id-dibattitu u min hu intelliġenti jiftakarhom dawn il-kummenti.

Kien hemm min qal li aħna konna spiċċajna qisna "l-orfni ta' l-Ewropa", għax f'daqqa waħda biddilna r-rotta.

Dawn l- istqarrijiet m'ilhomx li saru xi żmien twil u l-poplu jiftakarhom.

Illum il- poplu qed jinduna kemm kien skorrett min għamel dawn il-previżjonijiet u dawn id-dikjarazzjonijiet ripetuti.

Dawn saru mill-istess partit li għamel żmien twil jgħaddi ż-żmien bil-poplu jitkellem fuq dati li ma seħħux, fuq wegħdiet li ma ssarfux u fuq il-ħolm.

Jien ma jridx nemmen li kien hemm min kien daqshekk miżinformat li kien jgħid ċerti affarijiet li minnhom ma ħareġ assolutament xejn.

Iktar minn hekk, Madam Speaker, kienu jgħidu li ta' l-Unjoni Ewropea mhux se jitkellmu magħna jekk ma nneħħux il-customs and excise tax li għamilna.

Jien m'għandix ċans noqgħod nikkwota l- gazzetti u numru enormi ta' kwotazzjonijiet pero' dawn jeżistu u ħadd ma jista' jmerihom.

Li rrid ngħid hu li r-rapport stess dan ma jgħidux.

Ma jgħidilniex biex l-ewwel nirranġaw it-taxxa imbagħad nitkellmu.

Dan m'hu veru xejn.

U jien hawnhekk se nuri kemm għal darba oħra, ripetutament u fuq counts differenti, l-Oppożizzjoni kienet żbaljata.

Jien ma rridx nuża l-kelma "ma tifhimx" imma l-Oppożizzjoni hija żbaljata u m'hijiex korretta fl- assessment tagħha.

Issa jew żbaljata minħabba f'hekk jew inkella żbaljata għaliex riedet tgħid hekk meta kienet taf li mhux veru.

Nispera li huwa hekk imma qed tilgħab logħba differenti.

Il-ġurnalisti - u dawn jistaqsu hekk għax ikunu mġegħlin - staqsew lil Van der Linden dwar din il-kwestjoni tat-taxxa.

Dan qalilhom li l-mod kif issir it-taxxa huwa dritt ta' pajjiż sovran u li lilhom jimportahom sempliċement li l-kondizzjonijiet ikunu sodisfatti.

Dan huwa pajjiż sovran li jagħmel ir-regolamenti u l-liġijiet tiegħu pero' jintrabat li, meta jkun se jagħmel a free trade area, dawk li allegatament huma taxxi diskriminatorji bil-mod il-mod jiġu żmantellati fiż- żmien tagħhom.

Kienu qalulna li dan li qed ngħidu aħna mhuwiex kompatibbli minħabba l- WTO.

Jien ma nafx għaliex fid-dikjarazzjoni li ħarġet illum mingħand il- Partit Nazzjonalista jgħidu ċerti affarijiet u oħrajn ma jgħiduhomx.

Il- konklużjoni ta' l-annex li hemm mar-rapport tgħid:

"The Malta communication does not raise problems with regards to compatibility with WTO rules.".

Dan mhux jien qed ngħidu imma l-Kummissjoni Ewropea.

U allura l-professuri tan-naħa l-oħra possibbli ma jgħidux li għandhom bżonn jerġgħu jagħmlu l- homework fuq l-European Union u r-regolamenti tagħha?

Qalu li ladarba biddilna l-policy vis-a-vis l-Unjoni tlifna l-flus tal-protokoll.

Fil- gazzetti kien jingħad li pajjiżna se jitlef il-miljuni li kien hemm fir- Raba' Protokoll Finanzjarju.

X'inhuma l-fatti, Madam Speaker?

Il-fatti huma li kemm l-element ta' risk, jiġifieri l-ECU2 miljun, kif ukoll l- element ta' grant ta' ECU13 miljun se jiġu wżati.

Nofshom diġa' kienu allokati għal ċerti proġetti u dawk huma kkonfermati li se jibqgħu mexjin.

Hawn qed nitkellmu fuq ECU5 miljun għall-computerisation ta' l-iskejjel primarji, programm ta' satellita, scholarships u affarijiet bħal dawn.

L- ECU6.5 miljun l-oħra hemm diġa' qbil li dawn jiġu ddevjati għar- ristrutturazzjoni ta' l-industrija.

Hemm ECU30 miljun ieħor li xi ħadd kien qed jogħrok idejh u jieħu pjaċir li konna se nitilfuhom.

Dawn ma ddejqux għaliex il-poplu Malti kien se jitilfhom imma kienu ferħanin għaliex il-Partit Laburista kien se jidher ikraħ mal-poplu.

Dwar dawn il- flus jien irrid inserraħ ras il-poplu Malti għax l-indikazzjonijiet huma li l-Commission se tgħid lill-European Investment Bank li dan is-self m'għandhiex għaliex ma tirrikkmandahx ħalli jintuża għall-iskopijiet li ssemmew.

Madam Speaker, x'kienu qalulna aktar tan-naħa l-oħra?

Qalulna li l-Unjoni Ewropea ma tagħmilx relazzjoni speċjali imma jew tkun barra jew ġewwa, jew membership jew xejn.

Qalu li ma ħadd ma tagħmilhom dawn ir-relazzjonijiet speċjali għax għandha biżżejjed kwestjonijiet biex tgħabbi rasha bihom.

Jekk dan ir-rapport tal-Commission ma jispellix bl-iktar mod ċar relazzjoni speċjali ma' Malta fl-oqsma kollha, ma nafx kif irid ikun rapport li joħloq relazzjonijiet speċjali.

Dawn mhux qed ngħidhom jien biex inbiegħu xi politika.

Dan huwa t-tisrif ta' dik il-politika li qed nitkellmu fuqha u li n-naħa l-oħra kienu jgħidulna li qed noħolmu, li qed ngħidu l-ħmerijiet u li din m'hijiex prattika.

Mela għandna partit li meta kien fil-gvern għamel ħafna wegħdiet u ma wasalx u issa fl-oppożizzjoni beda jgħid dawn il-ħmerijiet kollha.

Jien naħseb li aħjar isir eżerċizzju ħalli wieħed jara kif jibda jiġbor ċerta kredibilita'.

Għaliex Madam Speaker?

Jekk wieħed jara r-rapport bl-iktar mod oġġettiv, bla passjoni politika u bla preġudizzju, huwa rapport li jagħti fl-iktar kliem ċar ċertifikat għall-viżjoni ta' Gvern Laburista.

Il-Partit Laburista kellu programm, għamel proposta lill-Unjoni Ewropea u ta direzzjoni ta' xi jrid li tkun it- triq ta' pajjiżna vis-a-vis l-Unjoni Ewropea.

Issa dan huwa ċertifikat li ta' l-Unjoni Ewropea jridu jagħmlu dak it-tip ta' ftehim u jridu jidħlu f'dik it-tip ta' koperazzjoni.

Jien ngħid li dan huwa ċertifikat li jgħid li r-relazzjonijiet ma' Malta huma mill-aħjar.

Għax ma jistax ikun li jkollok relazzjonijiet m'humiex ottimi u tiġi bi proposti bħalma hemm f'dan ir-rapport.

Mela dan huwa ċertifikat li l-viżjoni tagħna hija fattibbli.

Min hu dak il-miġnun li se jagħmel ftehim fuq viżjoni li m'hijiex fattibbli u li ma tistax isseħħ!

L-Unjoni Ewropea ma taħdimx hekk.

U tan-naħa l-oħra jafu li meta ta' l-Unjoni Ewropea qed jgħidu li dan huwa l-programm ta' ħidma li rridu nagħmlu flimkien, fil-fatt ikunu qegħdin jgħidu li l-viżjoni tagħna se jaċċettawha.

U dan ikompli jgiddeb lil min kien jiġi u jgħidilna li tkellimu mat-tali u mat-tali u għadhom ma fehmux x'qed titlob Malta u għadhom ma jafux il-Gvern Malti xi jrid.

Jien ma naħsibx li jista' jkun hemm iktar ċar xi trid Malta minn kif inhu deskritt fir-rapport tal-Kummissjoni u nittama li l-Kunsill jaqbad u jadottah.

Issa jekk dawn għamlu dak ir-rapport u ma jafux xi jridu, jien nerġa' ngħid: Min se jemmen lin-naħa l-oħra fuq dawn l-affarijiet.

Fir- rapport hemm eżatt kelma b'kelma dak li ddiskutejna mingħajr fanfara, mingħajr storbju u mingħajr profeziji matul dawn l-aħħar 14-il xahar.

Ħaddieħor qagħad ilablab u aħna qgħadna nistennew li l-fatti jseħħu.

Jien ngħid li dan huwa ċertifikat ta' rieda tajba.

Qed jgħid li Malta hija sieħba valida ta' l-Unjoni Ewropea.

Hemm min jgħid li din m'hijiex politika tajba għax m'hijiex fattibbli u hija politika li qed tbegħedna mill-Unjoni Ewropea.

Aħna qed ngħidu li din hija l-politika tagħna.

Dan huwa l-mandat li tana l-poplu u l-Unjoni Ewropea qaltilna biex niddiskutu ħalli din il- politika nsarrfuha f'fatti.

U jidher ċar bla dubju ta' xejn li l-Unjoni Ewropea trid li ssaħħaħ l-irbit bejnha u bejn pajjiżna, prattikament f'kull qasam.

Issa waqt li qed ngħid dan, Madam Speaker, ara ma jmurx xi ħadd jaħseb li aħna qed noħolmu li dawn l-affarijiet se jseħħu mil-lum għal għada, bħalma kienu joħolmu tan-naħa l-oħra.

Dawn l-affarijiet iridu ż-żmien.

Iridu jsiru n-negozjati u l-affarijiet iridu jimmaturaw.

Għalkemm aħna kuntenti b'dan ir-rapport għax huwa ċertifikat tal-viżjoni tajba li kellna, wieħed irid ikun kawt u jieħu ż-żmien tiegħu.

GĦalkemm ikun hemm l-ottimiżmu, wieħed m'għandux igħid li dan se jseħħ mil-lum għal-għada Dan qed ngħidu biex il-poplu Malti ma jibdiex jaqa' vittma ta' propaganda.

Qed ngħidu biex tan-naħa l-oħra ma joqgħodux igħidu li għaddew sitt xhur jew sena u ma ġara xejn.

L-affarijiet fl-Unjoni Ewropea jieħdu ż-żmien u jien ngħid dan ir-rapport ġie malajr meta wieħed iqis kemm għandha x'tagħmel l-Unjoni Ewropea.

Tan-naħa l-oħra kienu jgħidulna li dawn ikunu okkupati u mhux se jagħtu kasna.

Jien ngħid li anke ż-żmien li ttieħed huwa sinifikattiv għalina, għaliex dan juri li kien hemm min ried bis-serjeta' jagħti l- attenzjoni tiegħu.

Imbagħad kien hemm ir-reazzjoni għax partit politiku ma jistax iħalli oġġett bħal dan għaddej bla ma jipprova jibda jtellef mill- vantaġġi u mill-valur tiegħu.

Per eżempju, il-Kap ta' l-Oppożizzjoni qal: Il-Ministru Vella jaf x'inhu jgħid?

Jien ngħidlu li l-ewwelnett jien nitkellem f'isem il-partit tiegħi u l-politika tiegħu, imma apparentement konna nafu x'aħna ngħidu.

Huma kienu - u għadhom - jgħidu li aħna ma nafux x'aħna ngħidu imma jien ngħidlu li l- Unjoni Ewropea fehmuna.

Tant fehmuna li kitbu eżatt dak li aħna rridu u qed jgħidulna biex nibdew niddiskutu ħalli naslu.

Jiġifieri naħseb li nafu x'aħna ngħidu.

Li niddubita hu jekk kienx jaf x'inhu jgħid min kien ilablab u jagħmel il-previżjonijiet minn meta fl-1990 tpoġġiet l-applikazzjoni.

Dawn kienu qalu li jkun diżastru għal pajjiżna jekk ma nsirux membri f'sentejn.

Imbagħad beda jgħid sitt xhur oħra, imbagħad sena oħra u mbagħad sentejn oħra.

Jiġifieri jien naħseb li mhux jien ma nafx x'jien ngħid.

Aħna qed nagħtu l-provi li konna nafu x'aħna ngħidu.

Ħaddieħor irid jispjega.

Jiġifieri aħjar nistaqsi lil tan naħa l-oħra jekk jafux x'inhuma jgħidu.

Il-bieraħ il-Kap ta' l-Oppożizzjoni qal li konna se nġibu Lm30 miljun u fl-istess ħarġa ta' l-istess gazzetta l-Onor.

Guido de Marco semma Lm50 miljun.

Ġieli qalu Lm80 miljun ukoll.

Jiġifieri lill-poplu aħjar jgħidulu huma jekk jafux x'inhuma jgħidu!

Biex ibeżża' qal ukoll li issa kull protezzjoni għall-industrija se tispiċċa.

Skużi, inti serju!

Dawn il-kummenti saru minn min għamel commitment li jneħħi 400 levy.

Huma qalu li dan mhux veru imma jien sibt id- dokumenti u sibt ukoll ktieb fejn kienu ġew identifikati dawn l-400 levy bla ma kkonsultaw lill-industrija.

Issa qed ibeżża lill-industrija!

Aħjar mar jikkonsulta ma' l-industrja dak iż-żmien milli qagħad jipprova jgħid lil ta' l-Ewropa li kienu se jneħħu 400 levy sa 1996.

Dawn ma neħħewhomx dawn il-levies u issa qed inbatu l-konsegwenzi aħna.

(Interruzzjonijiet) Ta' l-Unjoni Ewropea qalulna biex ma nagħmlux bħalkom, twegħdu u ma taslux.

Madam Speaker, l-affarijiet aħna rridu nagħmluhom b'konsultazzjoni kontinwa mal-Federation of Industry, maċ-Chamber of Commerce u ma' kulħadd.

Mar ibeżża' lin-nies u qalilhom li fi tliet snin iżarmaw.

Inti kont tgħid li se nidħlu fl-ewwel mewġa.

It-tliet snin huma l-istarting position ta' l- Unjoni Ewropea.

Il-poplu Malti u l-industrija tħalli f'idejna.

L-ewwel interess tagħna mhuwiex l-Unjoni Ewropea imma pajjiżna.

L-ewwel interess se jkun ta' l-industrija Maltija u flimkien magħhom u bi qbil magħhom se nagħmlu l-affarijiet pass pass u b'mod gradat li tiflaħ għalih l- industrija.

U dan jafuh ta' l-Unjoni Ewropea.

U jien ngħid li inutli li jbeżżgħu bit-tliet snin.

Aħna nagħmlu t-tnaqqis tal-levies u tal- protezzjoni skond kemm tiflaħ l-industrija.

Qal li f'zona ta' kummerċ ħieles trid tilliberalizza s-servizzi wkoll.

Għalfejn qed tipprova timmislidja lill-poplu?

Għid lill-poplu li aħna, fil- kontest tal-WTO, diġa' tajna ftit commitment fuq servizzi.

Is-servizzi l- kbar bħall-banking, l-insurance, it-turiżmu u l-maritime transport - u dan diġa' għidnihulhom lill-WTO - poġġejnihom fil-kontest tal-WTO ħalli jkun hemm liberalizzazzjoni f'dawn is-servizzi.

Jafu l-poplu dan, jew ma jafux?

Għalfejn qed inbeżżgħuh bihom?

Jekk kemm-il darba qed jirriferu għas- servizzi ż-żgħar, jien ngħidlu li aħna se ninnegozjaw.

Aħna m'aħniex ngħidulhom li aħna minn hawn bilfors se nixtru u aħna bilfors hawnhekk se nidħlu.

Aħna għandna pożizzjoni li niddefendu l-interessi taż-żgħar.

L-Onor.

Fenech Adami l-bieraħ qal ukoll li Malta se titlef il-vantaġġ li tkun kredibbli.

Skużi!

Ma tkunx kredibbli meta inti għandek Kummissjoni ta' l-Unjoni Ewropea li qed tiġi b'dan ir-rapport biex tagħmel dawn ir- relazzjonijiet kollha miegħek?

Dan huwa ċertifikat tal-kredibilita' ta' dan il-Gvern.

Huwa ċertifikat ta' kemm kellna viżjoni korretta.

Dan juri wkoll kemm qed niġu rrispettati mill-Unjoni Ewropea.

Kieku m'aħniex irrispettati kienu jgħidulna li m'għandhomx x'jaqsmu magħna.

Il-kredibbilta' qed tiġi msarrfa f'dan il-każ.

Li naf hu li l-kredibbilta' tnaqqret meta kien hemm min wiegħed li se jneħħi 400 levy sat-tali data u ma żammx kelmtu.

Ha ngħidlek fejn hi l-kredibbilta'.

Dan l-aħħar kelli l-okkażjoni u l-pjaċir li nħabbar li s-social development fund tal-Council of Europe tawna aċċess għal ECU 36 miljun, li ECU 26 miljun minnhom huma għall-isptar.

Żgur li mhux kif qed jgħid il-Kap ta' l-Oppożizzjoni, li tlifna l-kredibbilta'!

Għandna anke l-European Investment Bank li qiegħed jislifna l-flus.

Fejn hu dan in-nuqqas ta' kredibbilta'!

Il-Kap ta' l-Oppożizzjoni qal ukoll li Malta ntefgħet 27 sena lura.

Probabbilment kien qed jirriferi għall-1971, meta tlajna fil-gvern aħna, għaliex konna sibna l-istess problemi, l-istess diffikultajiet finanzjarji u kellna nxammru aħna biex inbiddlu s-sitwazzjoni.

Jien ngħid li kieku bqajna għaddejjin kif konna, Madam Speaker, mhux 27 sena konna mmorru lura imma konna nkissru dan il-pajjiż u konna mmorru lura għal qabel ma dan il- pajjiż daħħal is-servizzi soċjali.

Kieku bqajna għaddejjin b'dak ir-ritmu konna nkissru l-probabbilta' u l-possibbilta' kollha li dawk is-servizzi nibqgħu għaddejin bihom.

Issa meta naqra l-istqarrija li ħareġ il-Partit Nazzjonalista llum, Madam Speaker, jaqbadni d-daħk.

Huma stess qegħdin jgħidu li wieħed jista' jimpressjona ruħu bin-numru ta' oqsma ta' koperazzjoni msemmija.

Jiġifieri anke huma qed jammettu li timpressjoni ruħek meta tara dik il-lista kollha ta' oqsma li l-Unjoni qed tgħid li trid tikkopera magħna fihom.

Huma jridu jaħdmu magħna fil-qasam politiku, fil-qasam ta' l-ambjent, fil-qasam soċjali, fil-qasam ta' l-industrija, fil-qasam tat-teknoloġija, fil-qasam tal-kultura, fil-ġustizzja, f'affarijiet tal-kriminalita' u fil- kuntrabandu.

Semmili liema settur trid u ngħidlek: Iva, fir-rapport qegħdin jgħidu li f'dak is-settur ukoll iridu jikkoperaw magħna.

Jiġifieri għandu raġun l-Onor.

Joe Borg meta jikteb li wieħed jista' jimpressjona ruħu bin-numru ta' oqsma ta' koperazzjoni - din tissejjaħ freudian slip - u li qed jibża' li anke' l-poplu jimpressjona ruħu.

(Interruzzjonijiet) Dażgur li qrajtha kollha!

Huwa kompla jgħid li l-aktar arma qawwija fil- preżent saret dik ta' l-ingann u l-qerq, bħal fil-każ tal-politika ta' Malta u l-Unjoni Ewropea.

Madam Speaker, jien nistaqsi:Fejn hu l-qerq u l- ingann?

Aħna x'wegħidna lill-poplu?

X'għamilna sadanittant f'14-il xahar?

X'ġibna f'14-il xahar b'konferma tal-politika tagħna?

Dan jista' jissejjaħ qerq jew ingann?

Il-qerq u l-ingann għamlu min kien dejjem iwiegħed u min kien jagħmel ir-rapporti u jżommhom misturin milll-poplu.

Ara aħna, qegħdin nikkonsultaw kontinwament ma' l-industrija u mal-Kamra tal-Kummerċ.

Lil dawn se ninvolvuhom aktar għax wara kollox il-pajjiż huwa ta' kulħadd.

Il-pajjiż la hu tal-gvern, la hu tal-Partit Laburista u lanqas hu tal-Partit Nazzjonalista.

Aħna rridu li l-partners f'din il-kwestjoni jieħdu huma wkoll ir-responsabbilta' tad-deċiżjonijiet ħalli din tkun xi ħaġa kollettiva.

Madam Speaker, jien ngħid li l-qerq kien ikun kieku aħna biddilna l- mandat tagħna u kieku aħna biddilna l-wegħdiet tagħna.

Ikun qerq jekk ma nagħmlux dak li l-poplu tana l-mandat għalih.

Anzi jien ngħid li sal-lum żammejna kelmtna.

U jien ngħid iktar minn hekk.

Jien ngħid lill-poplu li dan il-Gvern se jkompli jżomm kelmtu.

Dak li m'aħniex ċerti minnu mhux qegħdin inwegħduh.

Jien nista' ngħid li mhux se jkun fil-bogħod iż-żmien meta jibdew in-negozjati proprja fuq dawn l-affarijiet.

M'aħniex se nistennew is-snin.

M'aħniex se nistennew xi kunsilli jew xi dokumenti joħorġu.

Taħt il-presidenza Ingliża, Madam Speaker, għandna l- assigurazzjoni - jiġifieri qed nitkellem fl-ewwel sitt xhur tas-sena - li dan li qed ngħidu jiġi awtorizzat mill-Kunsill ta' Assoċjazzjoni u fi żmien qasir se jibdew id-diskussjonijiet.

Dan, Madam Speaker, huwa l-aħjar li wieħed għalissa jista' jgħid f'dawn iċ-ċirkostanzi.

L-Oppożizzjoni qed tipprova tbeżża' u tgħid li se ndawru daharna għall-Ewropa.

Imbagħad għamlu propaganda li se mmorru x'imkien ieħor.

Minn dan kollu ma seħħ xejn.

Aħna rbaħna l-fiduċja ta' l-Unjoni Ewropea.

Dawn fehmuna - allavolja ta' l- Oppożizzjoni jgħidu li ma fehmuniex - u issa qed jitkellmu magħna.

Jien ngħid lill-poplu Malti biex ikompli jafda lil dan il-Gvern li għal darba oħra ta prova li għandu viżjoni li hija prattika.

Aħna qegħdin ngħidu li fil-preżent u taħt ċirkostanzi li nistgħu narawhom, din hija l-aħjar relazzjoni li pajjiżna jista' jkollu ma' l-Unjoni Ewropea.

Pero' nfakkar ukoll, Madam Speaker, li proprju fil-konferenza ġenerali tal-partit li għaddiet ftit ġranet ilu, il-partit wiegħed - u jien ukoll tkellimt fuq din il-mozzjoni - li bl-iktar mod oġġettiv, mhux bil-passjoni, u bla preġudizzju aħna nibqgħu nżommu s-sitwazzjoni taħt kontroll.

Wegħedna li se nibqgħu nistudjaw l-iżviluppi li jiġru f'pajjiżna, fir-reġjun u fl- Ewropa u naraw li l-politika tagħna tadatta ruħha skond iċ-ċirkostanzi.

Aħna għidna li l-ewwel konsiderazzjoni tkun l-interess tal-poplu Malti.

Aħna ma nimxux skond il-moda jew skond x'qed jagħmel ħaddieħor imma nimxu skond x'jaqbel fl-interess tal-pajjiż, fl-interess ta' l-industrija, fl- interess ta' l-ekonomija ta' pajjiżna u fl-interess ta' kull wieħed u waħda minna.

Aħna gvern Malti l-ewwel u qabel kollox.

Aħna Gvern li jrid jara l- interess tal-poplu tiegħu billi jsib l-aħjar relazzjonijiet, l-aħjar kondizzjonijiet u l-aħjar rabtiet li jista' jagħmel mal-partners tagħna kollha, fosthom l-Unjoni Ewropea.

Hemm partners oħra Mediterranji u barra r- reġjun, imma fosthom hemm dik l-Unjoni Ewropea, li n-naħa l-oħra immedjatament malli tlajna pprovaw ibeżżgħuha li aħna m'aħniex se nkunu partners validi.

Id-dokument li ngħata lilna nhar il-Ħamis minn Van der Linden wara kollox huwa ċ-ċertifikat ta' dawn it-taħdidiet kollha li kellna matul dawn is- snin.

Dan sar mingħajr daqq, mingħajr ritratti u mingħajr ħafna headlines fil-gazzetti.

Sar b'mod li fehmna lil xulxin u b'mod li nafu x'irridu.

Jien għalija dak huwa l-akbar ċertifikat li dan il-Gvern jaf xi jrid jagħmel.

Huwa l-akbar ċertifikat li l-Unjoni Ewropea aċċettat il-programm tagħna u jien nittama fil-Bambin li, bil-galbu u b'diskussjonijiet, nirrikkonoxxu li sia naħa u sia oħra għandha l-interessi tagħha x'tissalvagwardja.

L-Unjoni Ewropea għandha l-interess tagħha u aħna għandna l-interess Malti.

Nittama li flimkien naslu biex insawru dak il-programm ta' koperazzjoni u dawk id- deċiżjonijiet biex dawn ikunu fl-aħjar interess tal-poplu Malti.

Nirringrazzjak.

MADAM SPEAKER: Grazzi.

Sar il-ħin.

Il-Kamra hija aġġornata għal għada l-Erbgħa, 11 ta' Frar, 1998 fis-6.00 p.m. bl-aġenda kif komunikata mill- Ministru Mizzi.

Fid-9.53 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

ĦABS ĊIVILI - PRIĠUNIERI

L-ONOR.

ADRIAN VASSALLO staqsa lill-Prim Ministru: Jista' l-Prim Ministru jgħid kemm kien hemm persuni residenti l-ħabs fil-31 ta' Diċembru 1997?

Kemm kien hemm fuq sentenza u kemm fuq arrest preventiv?

Kemm kienu nisa u kemm irġiel?

Kemm kienu Maltin u kemm barranin?

ONOR.

ALFRED SANT: Ninsab informat li n-numru ta' priġunieri residenti fil-ħabs fil-31 ta' Diċembru 1997 kien ta' 214, filwaqt li 20 priġunieri oħra qegħdin bil-prison leave.

Il-214-il priġunier kienu mqassma kif ġej : -

Iservu sentenza 118 Taht arrest preventiv 96 Irgiel 199 Nisa 15 Maltin 152 Barranin 62

ĦABS ĊIVILI - ARREST PREVENTIV

L-ONOR.

ADRIAN VASSALLO staqsa lill-Prim Ministru: Jista' l-Prim Ministru jgħid kemm kien in-numru ta' persuni miżmuma l-ħabs fuq arrest preventiv fl-1997?

X'kienu r-reati li allegatament ikkommettew dawn il- persuni?

ONOR.

ALFRED SANT: Ninsab informat li n-numru ta' persuni li ddaħħlu l- ħabs taħt arrest preventiv matul l-1997 kien ta' 427.

Ninsab informat ukoll li r-reati li allegatament ikkommettew dawn il- persuni hu kif jidher fit-tabella li npoġġejt fuq il-Mejda tal-Kamra aktar kmieni f'din is-Seduta.

REĠISTRU PUBBLIKU - ŻWEĠIJIET

L-ONOR.

ADRIAN VASSALLO staqsa lill-Ministru tal-Ġustizzja: Jista' l-Ministru jgħid kemm kien in-numru ta' żweġijiet reġistrati fl- 1997?

Kemm kienu bejn Maltin u kemm bejn Maltin u barranin?

Kemm kienu żweġijiet ċivili u kemm reliġjużi?

ONOR.

GAVIN GULIA: Ninforma lill-Onor.

Interpellant li l-informazzjoni mitluba hija din:-

Matul l-1997 saru 2,037 żwieġ reliġjuż u 366 żwieġ ċivili.

Minn dawn 1,861 żwieġ reliġjuż li 53 żwieġ civili saru bejn Maltin waqt li 146 żwieġ reliġjuż u 193 żwieġ ċivili saru bejn Maltin u barranin.

Il-bqija 30 żwieġ reliġjuż u 120 żwieġ ċivili saru bejn barranin.

IMPJIEGI

L-ONOR.

AUSTIN GATT staqsa lill-Ministru għat-Trasport u Portijiet: Referibbilment għall-perijodu 1 ta' Lulju, 1997 sal-31 ta' Diċembru, 1997, jista' l-Ministru jgħid kemm ġew impjegati persuni: (a) b'kuntratt indefinit; (b) b'kuntratt definit; (ċ) on casual basis; (d) konsulenti; u (e) kemm ingħataw transfers fid-dikasteru li għalih hu responsabbli, inkluż segretarjati parlamentari, jekk hemm, entitajiet statutorji indipendenti, entitajiet u kumpanniji li jaqgħu taħt il-kontroll effettiv tal-Gvern jew li fihom il-Gvern għandu mill-anqas nofs l-ishma direttament jew indirettament u mal-kunsilli lokali?

Jista' l-Ministru jagħti l-informazzjoni skond il-Ministeru, dipartiment jew enti kkonċernata u jindika l-grad li fiha ġew impjegati l-persuni indikati minnu u fil-każ tal-persuni indikati taħt (b) u (ċ) jpoġġi fuq il-Mejda tal-Kamra kopja tal- kuntratt relattiv?

ONOR.

JOE DEBONO GRECH: L-informazzjoni kollha mitluba, ħlief dik li tirrigwarda transfers, diġa' ngħatat b'dettal kbir u għall-perjodu aktar estensiv fi tweġiba għall-mistoqsija parlamentari numru 11099.

Għar- rigward tat-transfers l-informazzjoni mitluba hija kif ġej:-

1) Fil-Ministeru għat-Trasport u Portijiet saru erba' transfers fuq talbiet ta' l-individwi stess.

Persuna oħra ntemmilha secondment fuq talba tagħha stess.

2) Fl-Uffiċċju tal-Postmaster General kien hemm tlett transfers għall- Dipartimenti tal-Gvern, minn dawn tnejn saru fuq talba ta' l-istess individwi.

4) Id-Dipartiment ta' l-Avjazzjoni Ċivili kien hemm sitt transfers għall- Dipartimenti tal-Gvern li kollha saru fuq talbiet tal-individwi stess.

5) Fid-Dipartiment tal-Liċenzji u t-Testijiet kien hemm żewġ transfers li saru fuq talbiet tal-individwi stess.

IMPJIEGI

L-ONOR.

AUSTIN GATT staqsa lill-Ministru tal-Ħarsien Soċjali: Referibbilment għall-perijodu 1 ta' Lulju, 1997 sal-31 ta' Diċembru, 1997, jista' l-Ministru jgħid kemm ġew impjegati persuni : (a) b'kuntratt indefinit; (b) b'kuntratt definit; (ċ) on casual basis; (d) konsulenti; u (e) kemm ingħataw transfers fid-dikasteru li għalih hu responsabbli, inkluż segretarjati parlamentari, jekk hemm, entitajiet statutorji indipendenti, entitajiet u kumpanniji li jaqgħu taħt il-kontroll effettiv tal-Gvern jew li fihom il-Gvern gandu mill-anqas nofs l-ishma direttament jew indirettament u mal-kunsilli lokali?

Jista' l-Ministru jagħti l- informazzjoni skond il-Ministeru, dipartiment jew enti kkonċernata u jindika l-grad li fiha ġew impjegati l-persuni indikati minnu u fil-każ tal- persuni indikati taħt (b) u (ċ) jpoġġi fuq il-Mejda tal-Kamra kopja tal- kuntratt relattiv?

ONOR.

EDWIN GRECH: L-informazzjoni mitluba mill-Onor.

Interpellant f'mistoqsija parlamentari numru 11,395 tpoġġiet fuq il-Mejda tal-Kamra aktar kmieni f'din is-Seduta.

IMPJIEGI

L-ONOR.

AUSTIN GATT staqsa lill-Ministru tas-Saħħa, Kura ta' l- Anzjani u Affarijiet tal-Familja: Referibbilment għall-perijodu 1 ta' Lulju, 1997 sal-31 ta' Diċembru, 1997, jista' l-Ministru jgħid kemm ġew impjegati persuni: (a) b'kuntratt indefinit; (b) b'kuntratt definit; (ċ) on casual basis; (d) konsulenti; u (e) kemm ingħataw transfers fid-dikasteru li għalih hu responsabbli, inkluż segretarjati parlamentari, jekk hemm, entitajiet statutorji indipendenti, entitajiet u kumpanniji li jaqgħu taħt il-kontroll effettiv tal-Gvern jew li fihom il-Gvern għandu mill-anqas nofs l-ishma direttament jew indirettament u mal-kunsilli lokali?

Jista' l- Ministru jagħti l-informazzjoni skond il-Ministeru, dipartiment jew enti kkonċernata u jindika l-grad li fiha ġew impjegati l-persuni indikati minnu u fil-każ tal-persuni indikati taħt (b) u (ċ) jpoġġi fuq il-Mejda tal-Kamra kopja tal-kuntratt relattiv?

ONOR.

MICHAEL FARRUGIA: L-informazzjoni mitluba għadha qed tinġabar u għalhekk it-tweġiba se tingħata f'xi seduta oħra.

PIXXINA NAZZJONALI - CLEANERS/POST ATTENDANTS

L-ONOR.

AUSTIN GATT staqsa lill-Ministru ta' l-Edukazzjoni u Kultura Nazzjonali: B'riferenza għall-impjieg ta' seba' part-time cleaners/post attendants fil-Pixxina Nazzjonali, jista' l-Ministru jgħid: 1) f'liema ġurnali deher l-avviż ta' Lulju għall-impjieg; 2) kemm-il darba deher f'kull ġurnal; 3) fejn jirrisjedu l-ħames persuni ngaġġati wara din is-sejħa; fir-risposta għall-mistoqsija parlamentari numru 10604 huwa traskritt: bħala "mhux reġistrati għall-vot"; 4) riferibbilment għall- avviż pubblikat f'Novembru 1997 fejn jirrisjedu l-14-il persuna li applikaw; u 5) fejn jirrisjedu t-tlieta li ġew short-listed?

ONOR.

EVARIST BARTOLO: L-informazzjoni mitluba għadha qed tinġabar u nitlob lill-Onor.

Interpellant jitkellem ma' kollegi tiegħu ex-ministri Nazzjonalisti jekk kienux isegwu l-proċeduri li qed jesiġi bħalissa meta huma kienu jirreklutaw in-nies għall-Pixxina Nazzjonali.

PIXXINA NAZZJONALI - CLEANERS

L-ONOR.

AUSTIN GATT staqsa lill-Ministru ta' l-Edukazzjoni u Kultura Nazzjonali: B'riferenza għall-impjieg ta' part-time cleaners fil- Pixxina Nazzjonali, jikkonferma l-Ministru li l-fatt li ma saritx talba lill-ETC fis-sejħiet li saru f'Lulju u f'Novembru hu ksur tar-regolamenti tal-Gvern dwar kif għandhom isiru l-impjiegi?

Jista' l-Ministru jikkonferma wkoll li s-Segretarju Parlamentari l-Onor.

Joe Cilia kien jaf li kellhom jiġu mpjegati l-part-time cleaners minn qabel ma sar l-avviż fil- gazzetti?

ONOR.

EVARIST BARTOLO: L-informazzjoni mitluba għadha qed tinġabar.

Sadanittant l-Onor.

Interpellant jista' jikkonsulta ma' kollegi tiegħu li kienu ministri responsabbli mill-Pixxina Nazzjonali biex jivverifika jekk fi żmienhom irreklutawx in-nies għall-pixxina permezz ta' l-E.T.C.

QORTI EWROPEA - IMĦALLFIN

L-ONOR.

AUSTIN GATT staqsa lill-Prim Ministru: Jista' l-Prim Ministru jgħid jekk huwiex minnu li qabel ma' l-Gvern formalment iddeċieda dwar in-nomina ta' Dr. Giovanni Bonello bħalha Imħallef għall-Qorti Ewropea, il-Prim Imħallef u l-Imħallfin Carmelo Agius u Joseph Filletti kienu ġew informati li l-Gvern kellu l-intenzjoni li jinnomina lilhom fl- ordni msemmija, li t-tlieta aċċettaw u ntalbet is-CV tagħhom biex tintbagħat lill-Kunsill ta' l-Ewropa?

Jista' l-Prim Ministru jgħid min kien li avviċina lill-imħallfin imsemmija u fuq liema awtorita' aġixxa?

ONOR.

ALFRED SANT: Tweġiba tingħata f'xi seduta oħra.

PULIZIJA - GĦASES TAL-PULIZIJA

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm-il fax machine hemm installati fl-għases tal-pulizija?

F'liema għases huma hekk installati?

ONOR.

ALFRED SANT: Ninsab informat illi l-fax machines installati fl- għases tal-Pulizija huma mqassma kif ġej : -

Sliema - 1 Msida - 1 Mosta - 1 Qawra - 1 Rabat (Għawdex) - 2 (waħda minnhom preżentement ma tiffunzjonax)

PULIZIJA - PASSAPORTI

L-ONOR.

TONIO BORG staqsa lill-Ministru mingħajr Portafoll fl- Uffiċċju tal-Prim Ministru: Jista' l-Ministru jgħid x'inhuma l-pjani tal-gvern sabiex il-passaporti eżistenti jiġu mibdula f'machine readable passports?

Meta se jibdew jinħarġu l-passaporti ġodda b'din is-sistema?

Se jkun hemm xi ħlas speċjali sabiex jinħarġu passaporti b'din is-sistema?

ONOR.

JOE MIZZI: Ninsab informat li qed tiġi kkonsidrata l-possibilta li s-sistema komputerizzata għal ħruġ ta' passaporti tkun tkopri karatteristiċi oħra, bħalma hi dik ta' stampar tar-ritratt direttament fuq il-passaport, waqt li tibqa' tintuża l-kunsinna preżenti ta' passaporti.

Għalhekk, f'dan l-istadju m'hemmx pjani li l-passaporti validi fl-idejn jiġu mibdula ma oħrajn machine readable qabel jiskadu.

Il-passaporti bis-sistema l-ġdida bdew joħorġu mill-24 ta' Diċembru 1997.

M'hemmx ħlas speċjali biex jinħarġu passaporti b'din is-sistema.

PULIZIJA - HOLD UPS

L-ONOR.

TONIO BORG staqsa lill-Prim Ministru: Jista' l-Prim Ministru jgħid matul l-1997, kemm ġew irrapportati hold ups lill-Pulizija?

ONOR.

MDINA - MUŻEW TA' L-ISTORJA NATURALI

L-ONOR.

TONIO BORG staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid x'inhuma l-pjani tal-Gvern dwar il-Mużew ta' l-Istorja Naturali fl-Imdina?

ONOR.

EVARIST BARTOLO: Ngħarraf lill-Onor.

Interpellant li l-Gvern qiegħed jistudja l-futur tal-Mużew ta' l-Istorja Naturali li hemm fl- Imdina.

Is-sena li għaddiet diġa' saru xi xogħlijiet ta' restawr fiq il- Palazz Vilhena li jospita fih dan il-Mużew.

PULIZIJA - KAŻI TA' SERQ

L-ONOR.

TONIO BORG staqsa lill-Prim Ministru: Jista' l-Prim Ministru jgħid x'inhi ċ-ċifra globali ta' reati ta' serq irrapportati lill- Pulizija matul l-1997?

Kemm minnhom kienu serq ta' vetturi?

ONOR.

ALFRED SANT: Ninsab informat illi ċ-ċifra globali ta' reati ta' serq irrapportati lill-Pulizija matul l-1997 kienet ta' 7,443.

Minn din iċ- ċifra 1,027 kienu serq ta' vetturi.

PULIZIJA - MOĦQRIJA LILL-ANNIMALI

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm-il persuna matul l-1997 ittellgħet il-Qorti akkużata b'moħqrija lill-annimali?

Kemm minnhom instabu ħatja?

ONOR.

ALFRED SANT: Ninsab informat illi matul l-1997 ħames persuni tressqu l-Qorti b'akkużi ta' moħqrija lill-annimali.

F'żewġ każijiet l- akkużati ġew misjuba ħatja, każ ieħor ġie dikjarat preskritt, filwaqt li żewġ każijiet oħra għadhom pendenti.

MINISTERU TA' L-EDUKAZZJONI - RAPPORT

L-ONOR.

ĊENSU GALEA staqsa lill-Ministru ta' l-Edukazzjoni u Kultura Nazzjonali: Jista' l-Ministru jagħti tagħrif dwar kemm-il rapport ġie kkummissjonat mill-Ministeru tiegħu fil-perijodu 1/11/96 - 28/1/98 fuq xogħol jew problemi li jaqgħu taħt ir-responsabbilta' tal- Ministeru tiegħu?

Liema huma dawn ir-rapporti li ġew iffinalizzati?

Liema kienu ppubblikati?

Jista' l-Ministru jqiegħed dawn ir-rapporti fuq il-Mejda tal-Kamra?

Min għamel ir-rapporti ndividwalment li ġew ippubblikati?

X'wassal biex uħud mir-rapporti ma jiġux ppubblikati?

Min għamel ir-rapporti mhux ippubblikati?

Meta fil-fatt se jiġu ppubblikati?

ONOR.

EVARIST BARTOLO: Tweġiba tingħata f'xi seduta oħra

MINISTERU TA' L-AFFARIJIET BARRANIN - RAPPORT

L-ONOR.

ĊENSU GALEA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jagħti tagħrif dwar kemm-il rapport ġie kkummissjonat mill-Ministeru tiegħu fil- perijodu 1/11/96 - 28/1/98 fuq xogħol jew problemi li jaqgħu taħt ir- responsabbilta' tal-Ministeru tiegħu?

Liema minn dawn ir-rapporti ġew iffinalizzati?

Liema kienu ppubblikati?

Jista' l-Ministru jqiegħed fuq il-Mejda tal- Kamra kopja ta' dawn ir-rapporti?

X'wassal biex uħud minn dawn ir-rapporti ma jiġux ippubblikati?

Min għamilhom?

Meta fil-fatt se jiġu ppubblikati?

ONOR.

GEORGE VELLA: L-uniċi rapporti kummissjonati fil-perijodu msemmi kienu dawn is-sitta għall-Awtorita' ta' l-Ippjanar:

Quantitative Analysis of the Permit Process magħmul minn Coopers & Lybrand;

Investigation into the issue of Permit 2062/96 and reporting thereon, magħmul minn Coopers & Lybrand;

Disaster recovery (IT) magħmul minn Joseph Tabone & Co.;

Cost Management and Revenue Enhancement Review magħmul minn Coopers & Lybrand";

Report for fill at Tal-Mitħna Quarry magħmul minn Harrison & Company; u

Freeport Application for Excavation of Site at Benghajsa magħmul minn TBA Structural Engineers.

OPM - RAPPORTI

L-ONOR.

ĊENSU GALEA staqsa lill-Prim Ministru: Jista' l-Prim Ministru jagħti tagħrif dwar kemm-il rapport ġie kkumissjonat mill- Ministeru tiegħu fil-perijodu 1/11/96 - 28/1/98 fuq xogħol jew problemi li jaqgħu taħt ir-responsabbilta' tal-Ministeru tiegħu?

Liema kienu ppubblikati?

Jista' l-Ministru jqiegħed kopja ta' dawn ir- rapporti fuq il-Mejda tal-Kamra?

Min għamel ir-rapporti ndividwalment li ġew ippubblikati?

X'wassal biex uħud mir-rapporti ma jiġux ippubblikati?

Min għamel ir-rapporti mhux ippubblikati?

Meta fil-fatt se jiġu ppubblikati?

ONOR.

ALFRED SANT: Tweġiba tingħata f'xi seduta oħra.

DIPARTIMENT TAL-BIEDJA - ĦADDIEMA

L-ONOR.

ĊENSU GALEA staqsa lill-Ministru tal-Biedja u Sajd: Jista' l-Ministru jagħti ndikazzjoni dwar kemm huma, lokal lokal, f'Malta u f'Għawdex in-numru ta' ħaddiema tad-Dipartiment tal-Biedja li qed jagħmlu xogħol f'dawn l-inħawi fuq bażi permanenti jew temporanja mingħajr mhu qed isir ħlas mill-kunsilli lokali għax-xogħol li wettqu?

X'kien ix-xogħol li twettaq f'dawn l-inħawi fl-istess perijodu?

ONOR.

NOEL FARRUGIA: Minħabba li x-xogħol u d-domanda tal-kunsilli lokali żdiedet relattivament, inħass il-bżonn mill-ufficjali tad- dipartiment li tinbidel is-sistema u jkun hemm grupp ta' ħaddiema fis-South u ieħor fin-North sabiex jikkordina x-xogħlijiet b'mod aktar flessibbli u aktar produttiv.

BORDIJIET

L-ONOR.

ĊENSU GALEA staqsa lill-Ministru tal-Biedja u Sajd: Jista' l-Ministru jagħti ndikazzjoni dwar liema huma l-bordijiet differenti li hemm f'kull wieħed mid-dipartimenti li jaqgħu taħt il-ministeru?

Min huma l-membri ta' kull wieħed minn dawn il-bordijiet?

Meta twaqqfu għall-ewwel darba?

Liema bordijiet ġodda twaqqfu/mhux inbidlu fil-perijodu 1/11/96 - 28/1/98?

ONOR.

NOEL FARRUGIA: Nirriferi l-Onor.

Membru għar-risposta għall- mistoqsija parlamentari numru 7603 fejn hemm imniżżla l-bordijiet differenti u l-membri ta' kull wieħed minn dawn il-bordijiet.

Ma' kienx hemm tibdil f'dawn il-bordijiet mid-data ta' dik ir-risposta.

PESTIĊIDI

L-ONOR.

ĊENSU GALEA staqsa lill-Ministru tal-Biedja u Sajd: Jista' l-Ministru jagħti tagħrif dwar meta hu mistenni li jitressaq quddiem il-Parlament l-abbozz ta' liġi dwar il-pestiċidi li kienet fi stadju avvanzat fi żmien l-amministrazzjoni preċedenti?

Meta hu mistenni li tersaq għad-diskussjoni l-liġi dwar is-sajd li kienet diġa' ppubblikata fi żmien l-amministrazzjoni preċedenti u li għadha ma resqitx mill-ġdid quddiem dan il-Parlament?

ONOR.

NOEL FARRUGIA: L-abbozz ta' liġi dwar il-pestiċidi qed jiġi ammendat u aġġornat mill-Pesticide Advisory Board biex ikun aktar konformi mal-ħtiġijiet ta' llum, waqt li dak dwar is-Sajd qed jiġi diskuss fid- dettal mill-Fisheries Advisory Board, flimkien mal-Koperattivi tas-Sajd.

Meta jitlesta dan ix-xogħol, iz-żewġ abbozzi jkunu mressqa quddiem il- Parlament skond il-prioritajiet tal-gvern.

PACEVILLE - PROĠETT

L-ONOR.

CHRIS CARDONA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti informazzjoni dwar x'se jsir mill- proġett ta' Paceville?

Jekk diġa' beda, fiex wasal?

Kien hemm konsultazzjoni mar-residenti/business tal-lokal?

ONOR.

CHARLES BUHAGIAR: Waqt id-diskussjonijiet li saru matul is-sena li għaddiet bejn il-partijiet kollha konċernati u li jinkludu l-Ministeru tat- Turiżmu, il-Ministeru tax-Xogħlijiet Pubbliċi u Kostruzzjoni, l-Awtorita ta' l-Ippjanar, il-Kunsill Lokali ta' San Ġiljan u r-rappreżentanti tal- Malta Hotels and Restaurants Association (MHRA) dwar l-upgrading ta' l-area ta' Paċeville ġew identifikati tlett problemi speċifiċi - l-aċċess għal Paċeville, l-ipparkjar tal-karozzi u l-area tal-Bajja ta' San Ġorġ.

Ġew ukoll identifikati soluzzjonijiet għal dawn il-problemi:-

i) Se ssir access road ġdida għall-Bajja ta' San Ġorġ minn naħa ta' Pembroke.

Din it-triq diġa' ġiet approvata mill-Awtorita ta' l-Ippjanar u x-xogħol se jibda fil-ġimgħat li ġejjin.

ii) Il-problema ta' l-ippakkjar se tiġi megħluba bil-faċilitajiet li se jipprovdi l-iżvilupp tal-proprjeta' tal-Maltacom (Millenium project).

iii) Qiegħed isir studju dwar it-tkabbir tar-ramla u r-refurbishment ta' l- area dwar il-Bajja ta' San Ġorġ.

F'kull każ ir-residenti kienu rappreżentanti mill-Kunsill Lokali ta' San Ġiljan.

VALLETTA - TEATRU L-IMWAQQA'

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid x'se jsir mill-ispazju tat- Teatru l-imwaqqa' ġewwa l-Belt Valletta?

ONOR.

EVARIST BARTOLO: Din il-kwestjoni mhijiex deċiżjoni biss tal- Ministeru ta' l-Edukazzjoni u Kultura Nazzjonali iżda ta' dimensjoni nazzjonali.

Malli jkun hemm xi deċiżjoni f'dan ir-rigward jiġi nformat il- pubbliku in ġenerali.

ĦAMRUN - TISWIJA TA' TOROQ

L-ONOR.

CHRIS CARDONA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta Triq Atocia u t-toroq tan- naħa ta' Rabbat Estate, fil-Ħamrun se jingħataw it-tarmac għax jinsabu fi stat diżastruż?

ONOR.

CHARLES BUHAGIAR: Ix-xogħol ta' asfalt ġdid fit-toroq tan-naħa tar- Rabbat jiġi programmat skond il-prijoritajiet li jkollu quddiemu d- dipartiment.

Triq Atocia hija diġa' asfaltata u għalhekk resurfacing fiha jrid isir mill-kunsill.

SKEJJEL - KUNSILLI SKOLASTIĊI

L-ONOR.

EDWIN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm se jitqassmu flus lil kull kunsill skolastiku matul l-1998?

Kemm tqassmu flus lil dawn il- kunsilli matul l-aħħar ħames snin, sena b'sena?

ONOR.

EVARIST BARTOLO: Tweġiba tingħata f'xi seduta oħra

ENEMALTA - ĦADDIEMA

L-ONOR.

EDWIN VASSALLO staqsa lill-Ministru tal-Finanzi u Kummerċ: Jista' l-Ministru jgħid kemm ġew impjegati ħaddiema mal-Korporazzjoni Enemalta minn Ottubru 1996 sad-data tar-risposta għal din id-domanda?

ONOR.

LEO BRINCAT: It-tagħrif mitlub tpoġġa fuq il-Mejda tal-Kamra aktar kmieni f'din is-Seduta.

KUNSILLI LOKALI - FINANZJAMENT

L-ONOR.

EDWIN VASSALLO staqsa lill-Ministru tad-Djar u Kunsilli Lokali: Jista' l-Ministru jqiegħed fuq il-Mejda tal-Kamra l- informazzjoni dwar il-finanzjament għal kull kunsill lokali mill-ewwel sena tal-ħidma tagħhom sa din is-sena?

ONOR.

ALFRED PORTELLI: L-informazzjoni mitluba tpoġġiet fuq il-Mejda tal- Kamra aktar kmieni f'din is-Seduta.

PA- APPLIKAZZJONIJIET MILL-KUNSILLI LOKALI

L-ONOR.

EDWIN VASSALLO staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid kemm ħallas kull kunsill lokali ma' l-applikazzjonijiet għal permessi ta' żvilupp lill-Planning Authority u jgħid x'kienu l-proġetti li kull kunsill lokali applika għalihom f'dawn l-aħħar erba' snin?

ONOR.

GEORGE VELLA: Jinħtieġ aktar żmien sabiex tingħata l- informazzjoni.

KUNSILLI LOKALI - BANKINI

L-ONOR.

EDWIN VASSALLO staqsa lill-Ministru tad-Djar u Kunsilli Lokali: Jista' l-Ministru jgħid kemm hu l-ammont fi flus imħallsa minn kull kunsill lokali f'dawn l-aħħar erba' snin biex inħadmu bankini ġodda u f'manutenzjoni ta' bankini?

Jista' l-Ministru jgħid kemm saru bankini ġodda (f'metri) minn kull kunsill lokali?

ONOR.

Din hi l-informazzjoni li laħqet inġabret bħala tweġiba għall-mistoqsija parlamentari preċedenti magħmula mill-Onor.

Membru fuq l-istess suġġett.

KUNSILLI LOKALI - TISWIJA TA' TOROQ

L-ONOR.

EDWIN VASSALLO staqsa lill-Ministru tad-Djar u Kunsilli Lokali: Jista' l-Ministru jgħid kemm intnefaq minn kull kunsill lokali f'manutenzjoni ta' toroq f'dawn l-aħħar erba' snin?

ONOR.

Ninforma lill-Onor.

Interpellant li din hi l-informazzjoni li laħqet inġabret bħala tweġiba għall-mistoqsija parlamentari preċedenti magħmula mill-Onor.

Membru fuq l-istess suġġett.

PORTUGAL - RELAZZJONIJIET BILATERALI

L-ONOR.

TONY ABELA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jinforma lill-Kamra kif inhuma mmexxija r-relazzjonijiet bilaterali u bżonnijiet ta' Maltin fil-Portugal; kemm jiswew finanzjarjament lil Malta; minn kemm persuni hija mmexxija l-istess rappreżentanza; x'pożizzjoni għandhom dawn il-persuni u x'remunerazzjoni għandhom (wieħed wieħed) inkluż ir-rappreżentant uffiċjali u kemm għandhom allowances oltre l- paga/remunerazzjoni (wieħed wieħed); jekk il-proprjeta' wżata bħalha ambaxxata/konsolat hijiex proprjeta' tal-gvern Malti jew b'liema titolu hija posseduta; kemm huwa t-terminu ta' l-appointment ta' l-istess rappreżentant; u kemm huwa kkalkolat li jinġieb kummerċ mill-istess reppreżentanza lejn pajjiżna?

ONOR.

GEORGE VELLA: Ir-relazzjonijiet bilaterali u l-bżonnijiet ta' Maltin fil-Portugal huma f'idejn id-diplomatiċi tagħna fl-Ambaxxata Maltija ġo Pariġi (kopja ta' l-ismijiet tpoġġiet fuq il-Mejda tal-Kamra għal qari aktar kmieni f'din is-seduta) u mill-Konsli Onorarji f'Lisbona u f'Oporto.

L-uniċi spejjeż li jista' jkun hemm huma dawk tal-Konsli għall-posta, telefonati u faxes uffiċċjali.

POLONJA - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jinforma lill-Kamra kif inhuma mmexxija r-relazzjonijiet bilaterali u bżonnijiet ta' Maltin fil-Polonja; kemm jiswew finanzjarjament lil Malta; minn kemm persuni hija mmexxija l-istess rappreżentanza; x'pożizzjoni għandhom dawn il-persuni u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre l- paga/remunerazzjoni (wieħed wieħed); jekk il-proprjeta' wżata bħalha ambaxxata/konsolat hijiex proprjeta' tal-gvern Malti jew b'liema titolu hija posseduta; kemm huwa t-terminu ta' l-appointment ta' l-istess rappreżentant; u kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ir-relazzjonijiet bilaterali u l-bżonnijiet ta' Maltin fil-Polonja huma responsabbilta' ta' l-Ambaxxata tagħna ġo Bonn (l- ismijiet tpoġġew fuq il-Mejda tal-Kamra għal qari aktar kmieni f'din is- seduta) u mill-Konslu Onorarju f' Warsaw.

L-uniċi spejjeż huma dawk tal- Konslu Onorarju għall-posta, telexes/faxes u telefonati fuq xogħol uffiċjali.

RUSSJA - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim MInistru jinforma lill-Kamra kif inhuma mmexxija r-relazzjonijiet bilaterali u bżonnijiet ta' Maltin fir-Russja; kemm jiswew finanzjarjament lil Malta; minn kemm persuni hija mmexxija l-istess rappreżentanza; x'pożizzjoni għandhom dawn il-persuni u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre l- paga/remunerazzjoni (wieħed wieħed); jekk il-proprjeta' wżata bħalha ambaxxata/konsolat hijiex proprjeta' tal-gvern Malti jew b'liema titolu hija posseduta; kemm huwa t-terminu ta' l-appointment ta' l-istess rappreżentant; u g) kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Il-vot għall-1998 biex jagħmel tajjeb għall-ispejjeż biex titmexxa l-Ambaxxata Maltija ġewwa r-Russja huwa ta' Lm 61,024.

F'din l-Ambaxxata hemm jaħdmu:

* 1 Second Secretary * 2 Segretarji, flimkien ma' oħra li taħdem staġġjonalment minn żmien għal żmien * 1 Sewwieq / Messaġġier * 1 Serva / Ħassiela

Kif għidt fir-risposti li tajt għall-mistoqsijiet simili li saruli mill- Onor. Membru, ma jidhirlix li għandi nispeċifika r-rimunerazzjoni li jirċievu kull wieħed u waħda minn dawn l-impjegati.

Nista' ngħid, iżda, illi, dejjem skond il-figuri fl-Estimi Ġenerali għal din is-sena, huwa stmat illi n-nefqa f'dawk li jissejħu Personal Emoluments fl-Ambaxxata Maltija ġewwa r-Russja tkun ta' Lm31,424.

Bħalissa m'hemmx Ambaxxatur Malti residenti ġewwa Moska.

L-uffiċċju okkupat mill-Ambaxxata Maltija f'Moska huwa mikri.

Rigward id-domanda f'(f), infakkar lill-Onor.

Interpellant illi jiena diġa' tajt tweġiba ġenerika għall-mistoqsijiet simili li għamilli dwar l- Ambaxxati Maltin f'pajjiżi oħra.

Dik ir-risposta ġenerika (ara mistoqsija parlamentari numru 5787) tapplika wkoll għal din il-mistoqsija.

NETHERLANDS - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jinforma lill-Kamra kif inhuma mmexxija r-relazzjonijiet bilaterali u bżonnijiet ta' Maltin fin-Netherlands; kemm jiswew finanzjarjament lil Malta; minn kemm persuni hija mmexxija l-istess rappreżentanza; x'pożizzjoni għandhom dawn il-persuni u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre l-paga/remunerazzjoni (wieħed wieħed); jekk il-proprjeta' wżata bħalha ambaxxata/konsolat hijiex proprjeta' tal-gvern Malti jew b'liema titolu hija posseduta; kemm huwa t-terminu ta' l-appointment ta' l-istess rappreżentant; u kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ir-relazzjonijiet bilaterali u l-bżonnijiet ta' Maltin fin-Netherlands huma f'idejn l-Ambaxxatur Dr. John Buttigieg, residenti f'Malta u t-tliet Konsli Onorarji fi Breda, f'The Hague, u f'Alblasserdam.

L-Ambaxxatur Dr. Buttigieg jirċievi honorarium ta' Lm2000 fis-sena li tkopri wkoll il-ħatra tiegħu ta' Rappreżentant Permanenti għall-Kunsill ta' l-Ewropa.

L-uniċi spejjeż oħra huma dawk tal-Konsli Onorarji fil-qadi ta' dmirhom f'komunikazzjonijiet uffiċjali tat-telefon, posta u faxes.

LIBJA - AMBAXXATA MALTIJA

L-ONOR.

TONY ABELA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jinforma lill-Kamra kemm tiswa lil Malta l-ambaxxata li hija għandha fil- Libya; minn kemm persuni hija mmexxija l-istess Ambaxxata; x'pożizzjoni għandhom dawn il-persuni u x'remunerazzjoni għandhom (wieħed wieħed) inklużi l-ambaxxatur u kemm għandhom allowances oltre l-paga/remunerazzjoni (wieħed wieħed); jekk il-proprjeta' wżata bħalha ambaxxata hijiex proprjeta' tal-Gvern Malti jew b'liema titolu hija posseduta; kemm huwa t- terminu ta' l-appointment ta' l-istess ambaxxatur; u kemm huwa kkalkolat li jinġieb kummerċ mill-istess Ambaxxata lejn pajjiżna?

ONOR.

GEORGE VELLA: Il-vot għall-1998 biex jagħmel tajjeb għall-ispejjeż biex titmexxa l-Ambaxxata Maltija ġewwa l-Libja huwa ta' Lm 109,340.

F'din l-Ambaxxata hemm jaħdmu:

* 1 Ambaxxatur * 1 First Secretary * 1 Interpretu/Skrivan * 1 Segretarja/Tajpista * 2 Skrivani (li jieħdu ħsieb il-viżi) * 1 Sewwieq/Messaġġier * 1 Sewwieq/Handyman * 1 Serva/Ħassiela

Kif għidt għar-risposti li tajt għall-mistoqsijiet simili li saruli mill- Onor. Membru, ma jidhirlix li għandi nispeċifika r-rimunerazzjoni li jirċievu kull wieħed u waħda minn dawn l-impjegati.

Nista' ngħid, iżda, illi, dejjem skond il-figuri fl-Estimi Ġenerali għal din is-sena, huwa stmat illi n-nefqa f'dawk li jissejħu Personal Emoluments fl-Ambaxxata Maltija ġewwa l-Libja tkun ta' Lm 92,740.

L-Ambaxxatur Malti residenti fi Tripli huwa uffiċjal pubbliku, u għaldaqstant m'għandux terminu fil-kariga li għandu bħala Ambaxxatur.

L-Uffiċċju okkupat mill-Ambaxxata Maltija ġewwa Tripli huwa proprjeta' tal-Gvern Malti.

JAPAN - RELAZZJONIJIET BILATERALI/BŻONNIJIET TA' MALTIN

L-ONOR.

TONY ABELA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Minisru jinforma lill-Kamra kif inhuma mmexxija r-relazzjonijiet bilaterali u bżonnijiet ta' Maltin fil-Japan; kemm jiswew finanzjarjament lil Malta; minn kemm persuni hija mmexxija l-istess rappreżentanza; x'pożizzjoni għandhom dawn il-persuni u x'remunerazzjoni għandhom (wieħed wieħed) inklużi r-rappreżentant uffiċjali u kemm għandhom allowances oltre l- paga/remunerazzjoni (wieħed wieħed); e) jekk il-proprjeta' wżata bħalha ambaxxata/konsolat hijiex proprjeta' tal-gvern Malti jew b'liema titolu hija posseduta; kemm huwa t-terminu ta' l-appointment ta' l-istess rappreżentant; u kemm huwa kkalkolat li jinġieb kummerċ mill-istess rappreżentanza lejn pajjiżna?

ONOR.

GEORGE VELLA: Ir-relazzjonijiet bilaterali u l-bżonnijiet ta' Maltin fil-Ġappun huwa f'idejn id-diplomatiċi Maltin fl-Ambaxxata ġo Beijing (kopja ta' l-ismijiet tpoġġiet fuq il-Mejda tal-Kamra għal qari aktar kmieni f'din is-seduta) u mill-Konslu Onorarju f'Tokyo.

L-uniċi spejjeż li jista' jkun hemm huma dawk tal-Konslu għall-posta, telefonati, etc. fuq xogħol uffiċjali.

VALLETTA - TRIQ SAN NIKOLA - GARAXXIJIET

L-ONOR.

JOSE' HERRERA staqsa lill-Ministru tad-Djar u Kunsilli Lokali: Jista' l-Ministru jgħid u jispjega għaliex iċ-ċwievet tal- garages li għadhom kif inbnew mill-Gvern f'St. Nicholas Steeet, Valletta għadhom m'għaddewx f'idejn id-Dipartiment ta' l-Artijiet?

Jista' l-Ministru jgħid x'possibbilta' hemm li dawn joħorġu by public tender u jista' l-Ministru jivverifika jekk dawn il-garages hux qed jiġu okkupati llegalment minn terzi?

ONOR.

ALFRED PORTELLI: Jien informat li l-garaxxijiet qegħdin jiġu okkupati temporanjament minn evictees in konnessjoni ma' l-istess progett b'arrangament li sar mid-Dipartiment tal-Bini u Tiswija ta' Djar.

Għalkemm għad m'għandhomx titlu formali għal dawn il-garaxxijiet (li fil-fatt huma tnejn) hu ttamat li dil-problema tissolva fi żmien qarib.

Ta' min jgħid li fil-progett kollu meta jitlesta se jkun hemm madwar għaxar garages u għalhekk aktarx illi possibbli li whud minhom joħorgu bit-tender kif suġġerit mill-Onor.

Interpellant.

AUXILIARES WORKER SCHEME - BORD TA' L-GĦAŻLA

L-ONOR.

JOSE' HERRERA staqsa lill-Ministru tal-Ħarsien Soċjali: Jista' l-Ministru jgħid min kienu l-membri tal-Bord ta' l-Għażla tal- Auxiliares Worker Scheme, kemm kien hemm nies li applikaw ma' din l-iskema u kemm minn nies li applikaw u għamlu l-interview daħlu fl-iskema?

ONOR.

EDWIN GRECH: Nirriferi lill-Onor.

Interpellant għat-tweġiba li kien ta l-Ministru tal-Politika Soċjali ta' dak iż-żmien għall-mistoqsija parlamentari numru 5937 ta' l-11 ta' April, 1988.

Kopja tat-tweġiba tpoġġiet fuq il-Mejda tal-Kamra għal qari aktar kmieni f'din is-seduta.

QRATI - KAWŻI PENDENTI

L-ONOR.

JOSE' HERRERA staqsa lill-Ministru tal-Ġustizzja: Jista' l-Ministru jgħid kemm hemm kawżi pendenti quddiem il-Qorti Ċivili li huma kawżi ta' annullament u separazzjonijiet li għadhom mhux appuntati?

Meta ġew ppreżentati dawn l-kawżi?

Min hu l-Imħallef li suppost ħa konjizzjoni tagħhom?

X'beħsiebu jagħmel il-Ministru biex jirrimedja din is-sitwazzjoni fi żmien qasir?

ONOR.

GAVIN GULIA: Ninforma lill-Onor.

Interpellant li l-kawżi pendenti ta` separazzjonijiet u ta` annullamenti li għadhom mhux appuntati jammontaw għal :

SENA NUMRU

Mit-3 ta` Settembru 1996 sal-31 ta` Dicembru 1996 61

Mill-1 ta` Jannar 1997 sal-31 ta` Dicembru 1997 125

Mill-1 ta` Jannar 1998 sal-31 ta` Jannar 1998 11

Dawn il-kawżi ġew ippreżentati mit-3 ta` Settembru, 1996 `il quddiem.

L-imħallef li suppost ħa konjizzjoni tagħhom huwa l-Onor.

Imħallef V.A. De Gaetano LL.D. għalkemm illum il-ġurnata se jinstemgħu quddiem l-Onor.

Imħallef Noel V. Arrigo LL.D. Sabiex jirrimedja għal din is-sitwazzjoni se titwaqqaf il-Qorti tal-Familja biex tieħu konjizzjoni, fost kawżi oħra, tal- kawżi ta` separazzjonijiet u ta`annullamenti.

DJAR - AKKOMOZZJONI SOĊJALI

L-ONOR.

JOSE' HERRERA staqsa lill-Ministru tad-Djar u Kunsilli Lokali: Jista' l-Ministru jgħid x'possibbilta' hemm li l-persuna li, id- dettalji tagħha qed jintbagħtu separatament, tiġi akkomodata urġentement peress li tinsab homeless?

ONOR.

ALFRED PORTELLI: Jien informat illi l-applikazzjoni tal-persuna indikata ma tistax tibda tiġi pproċessata qabel din tipproduċi d-dokumenti kollha meħtieġa.

IMPJIEGI - EX-IMPJEGATI TAL-PHOENICIA

L-ONOR.

JOSE' HERRERA staqsa lill-Ministru tal-Ħarsien Soċjali: Jista' l-Ministru jagħti aktar dettalji dwar il-każ ta' ex-impjegati tal- Phonenicia li isimhom qed jintbagħat separatament?

Peress li meta dawn spiċċaw mix-xogħol ngħataw ċekk li kien jinkludi sitt ġimgħat notice pero' ħadd ma qalilhom li jrid jħallsu l-kontribuzzjonijiet relattivi, jista' l- Ministru jgħid għaliex meta dawn indunaw bl-iżball u marru biex iħallsu dawn il-kontribuzzjonijiet, ma ġewx aċċettati u għalhekk ġara hekk?

ONOR.

EDWIN GRECH: Ninforma lill-Onor.

Interpellant li employer mhux tenut li jħallas kontribuzzjonijiet tas-Sigurta` Soċjali matul il-perijodu li fuqu l-impjegat ikun fuq in-notice.

Matul il-perijodu tan-notice l-persuna assigurata hija dovuta tħallas il- kontibuzzjonijiet hi stess sakemm ma tkunx diġa' f'impjieg assigurabbli li minnu tkun qed titħallas il-kontribuzzjoni jew tkun intitolata skond l-Att dwar is-Sigurta` Soċjali għall-kontibuzzjoni akkreditata.

Mill-informazzjoni mogħtija fil-mistoqsija parlamentari jidher li l- persuni kkonċernati marru jindagaw dwar dan in-nuqqas ta' ħlas riċentament.

Skond ir-records tad-dipartiment ma jidhirx li l-persuni msemmija qatt għamlu talba uffiċjali biex iħallsu dan in-nuqqas mill-1990 'l hawn.

Jekk il-persuni msemmija marru jindagaw dwar in-nuqqas ta' kontribuzzjonijiet mħallsa wara l-10 ta' Settembru, 1996, u billi il- perijodu tan-nuqqas in kwestjoni jmur lura aktar minn ħames snin, id- Direttur tas-Sigurta` Soċjali hu prekluż bil-liġi tas-Sigurta` Soċjali li joħroġ il-permess biex dawn il-kontribuzzjoniet jitħallsu issa.

Kif inhi l-konswetudini meta mistoqsija parlamentari tikkonċerna każijiet personali, l-persuni jiġu nformati individwalment dwar il-każ partikolari tagħhom.

Huma se jkunu nformati wkoll, x'effett jista' jkollu dan in- nuqqas fuq xi benefiċċji li jistgħu jitolbu fil-futur, għalkemm mir-records tad-dipartiment, jirriżulta li n-nuqqas ta' kontribuzzjonijiet mhux mħallsa għall-perijodu ta' waqt in-notice mhux se jkollu effett.

FURJANA - PARKEĠĠ FIL-MALL

L-ONOR.

SANDRO SCHEMBRI ADAMI staqsa lill-Ministru tax-Xogħlijiet Pubbliċi u Kostruzzjoni: Il-Ministru jikkonferma jew le li fil-parti tat- toroq ta' quddiem il-Mall jista' jkun hemm il-ħsieb li jsir xi parking space u dan fix-Xagħra tal-Furjana jew biswitha?

ONOR.

CHARLES BUHAGIAR: Tweġiba tingħata f'xi seduta oħra

AMBAXXATI TA' MALTA

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid jekk sarux xi ħlasijiet cash biex jitħallsu mpjegati locally engaged fis- sena 1997 fl-ambaxxati ta' Malta f'Moska; Pariġi; Kajr; Tripoli; Riyadh; u Tuneż separatament u individwalment?

ONOR.

GEORGE VELLA: L-informazzjoni qed tinġabar u tingħata tweġiba f'xi seduta oħra.

AMBAXXATI TA' MALTA - MALTA BASED OFFICERS

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid f'liema mill-ambaxxati ta' Malta barra minn Malta, l-Malta Based Officers tħallsu cash għas-salarji fis-sena 1997 jew invarjabbilment jew xi minn daqqiet?

ONOR.

AMBAXXATI MALTIN

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: B'riferenza għar-risposta li l- Viċi Prim Ministru ta għall-mistoqsija parlamentari numru 4578 dwar kirijiet li jitħallsu għall-ambaxxati ta' Malta u għar-residenzi uffiċjali ta' l-ambaxxaturi, jista' jgħid f'liema każi speċifiċi saru xi ħlasijiet cash fis-sena 1997 u f'kull każ għal kemm kienu jammontaw dawn il-ħlasijiet f'liri Maltin u fil-munita tal-post?

ONOR.

AMBAXXATI MALTIN BARRA MINN MALTA - XUFIERA

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: B'riferenza għar-risposta li l- Viċi Prim Ministru ta għall-mistoqsija parlamentari numru 2021 dwar xufiera mpjegati f'ambaxxati ta' Malta barra minn Malta, jista' jgħid liema minnhom tħallsu cash fis-sena 1997 u f'kemm kienu jammontaw il-ħlasijiet cash f'liri Maltin u fil-munita tal-post?

ONOR.

PRESIDENZA INGLIŻA - STQARRIJA

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħidilna jekk Malta ġietx mistiedna tassoċja ruħha ma' l-istqarrija maħruġa mill-Presidenza Ingliża fil-15 ta' Jannar, 1998 dwar il-konklużjoni tal-mandat tal-U.N. Transitional Administration for Eastern Slavonia (UNTRES)?

U f'każ negattiv, jista' jgħidilna x'qed isir min-naħa tal-Gvern Malti sabiex l-Unjoni Ewropea. tibda tistedinna nassoċjaw ruħna ma' dikjarazzjonijiet u stqarriji magħumla minnha, kif kien isir sakemm konna għadna mexjin fit-triq tas-sħubija, dejjem jekk il-gvern irid li Malta terġa' tibda tiġi mistiedna?

Waqt li f'każ affermattiv, jista' jgħid x'kienet ir-raġuni li Malta ma assoċjatx ruħha ma' din l-istqarrija?

ONOR.

GEORGE VELLA: Nixtieq ninforma lill-Onor.

Interpellant illi Malta ma ġietx mistiedna tassoċja ruħha ma' l-istqarrija maħruġa mill-Presidenza Ingliża fil-15 ta' Jannar, 1998 dwar il-konklużjoni tal-mandat ta' l-U.N. Transitional Administration for Eastern Slavonia (UNTRES).

Fl-istess ħin tajjeb li ninforma lill-Onor.

Interpellant li s-sitt laqgħa tal-Kunsill tal-Ministri tal-OSCE, li nżammet f'Copenhagen fit-18 u d-19 ta' Diċembru, 1998 u li jiena attendejt, fiċ-Chairman's Summary, il- Ministri nnotaw l-isfidi ġodda li l-OSCE fl-Eastern Slavonia qed titfaċċa meta l-mandat ta' l-UNTAES jispiċċa f'Jannar 1998, u l-ministri esprimew is- sodisfazzjon tagħhom li wara din id-data l-kooperazzjoni tinżamm mal-Ġnus Magħquda fil-qasam tal-police monitoring.

Dwar it-tieni parti tal-mistoqsija, nirriferi lill-Onor.

Interpellant għat-tieni parti tar-risposta li tajt għall-mistoqsija parlamentari numru 7726.

BRUSSEL - LAQGĦA

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħidilna jekk jafx li Malta ġiet diskussa fil-laqgħa li saret fi Brussel fit-22 ta' Jannar, 1998 bejn il-Kummissarju Van den Broek u l-Ministru ta' l-Affarijiet Barranin ta' l-Islanda li huwa fil-preżent iċ-Chairman ta' l- EFTA?

F'każ affermattiv, jista' jgħidilna x'kien il-kontenut tad-diskussjoni dwar Malta?

Jista' jgħidilna oltre jekk kienx hemm xi żviluppi fid-diskussjonijiet bejn Malta u l-pajjiżi ta' l-EFTA dwar ir-relazzjonijiet ta' Malta ma' l- EFTA u x'tip ta' relazzjonijiet għal futur qed jiġu diskussi?

ONOR.

GEORGE VELLA: Il-laqgħa li saret fi Brussels fit-22 ta' Jannar, 1998 bejn il-Kummissarju Van den Broek u ċ-Chairman il-ġdid ta' l-EFTA, il- Ministru ta' l-Affarijiet Barranin ta' l-Iżlanda, Mr. Halldor Asgrimsson, ġiet irrapportata fil-ħarġa ta' l-24 ta' Jannar 1998 tal-gazzetta internazzjonali, EUROPE, li tipprovdi informazzjoni lill-Press.

Waqt il-laqgħa, l-EUROPE irrapportat li ssemmew ir-relazzjonijiet ma' Malta.

Fil-fatt, il-ministeru jinsab informat li bħala proċedura l- Ministru Asgrimsson staqsa lill-Kummissarju Van den Broek x'kienu r- relazzjonijiet ta' l-Unjoni Ewropea mal-Pajjiżi Ewropej li m'humiex membri ta' l-Unjoni, inkluż Malta.

Van den Broek irrisponda li ma kienx qed jistenna li Malta tfittex is- sħubija tagħha fl-Unjoni fil-futur qarib, iżda kien jistenna li r- relazzjonijiet bejn Malta u l-Unjoni Ewropea jkomplu jissaħħu.

Dwar id-diskussjoni bejn Malta u l-pajjiżi ta' l-EFTA dwar ir- relazzjonijiet ta' Malta ma' l-EFTA, nixtieq ninforma lill-Onor.

Interpellant li wara l-laqgħa preliminarja li delegazzjoni Maltija kellha ma' delegazzjoni ta' l-EFTA fid-29 ta' Awwissu, 1997 f'Ġinevra, ma kien hemm l-ebda żvilupp għalissa għalie il-parti Maltija għadha qed tistudja Draft Agreement li eventwalment jista' jwassal għall-bidu tan-negozjati.

GĦAWDEX - PERSUNI ĦANDIKAPPATI

L-ONOR.

GIOVANNA DEBONO staqsiet lill-Ministru tal-Ħarsien Soċjali: B'riferenza għall-mistoqsija parlamentari numru 10121, jista' l-Ministru jwieġeb it-tielet parti tal-mistoqsija, ċioe' kemm hu n-numru ta' persuni ħandikappati reġistrati f'Għawdex li għandhom impjieg mal-Gvern jew mas- settur privat?

ONOR.

EDWIN GRECH: B'referenza għat-tielet parti tal-mistoqsija parlamentari numru 10,121 ninforma lill-Onor.

Interpellant li l- Korporazzjoni tax-Xogħol u Taħriġ ma jkollhiex informazzjoni dwar persuni ħandikappati iżda dwar Registered Disabled Persons".

In-numru ta' Registered Disabled Persons f'Għawdex li għandhom impjieg mal- Gvern/Parastatali hu ta' 241 filwaqt li mas-Settur Privat hemm 135.

GĦAJN SIELEM - TRIQ BAĦĦARA - DRENAĠĠ

L-ONOR.

GIOVANNA DEBONO staqsiet lill-Ministru tax-Xogħlijiet Pubbliċi u Kostruzzjoni: Jista' l-Ministru jirrispondi l-mistoqsija parlamentari numru 11049 ċioe' jista' l-Ministru jinforma lill-Kamra jekk il-Kunsill Lokali ta' Għajn Sielem kellux tweġiba għat-talba li kien għamel sabiex fi Triq Baħħara, Għajn Sielem, jitwassal is-servizz tad-drenaġġ wara li fid-19 ta' Frar, 1997 kien ġie ppubblikat Avviż Nru. 145 fil-Gazzetta tal-Gvern li permezz tiegħu l-gvern akkwista l-art sabiex dan is-servizz ikun jista' jitwassal f'din it-triq?

Jaqbel il-Ministru li issa għadda żmien biżżejjed sabiex servizz tant utli bħal dan jiġi pprovdut lir- residenti ta' din it-triq?

ONOR.

CHARLES BUHAGIAR: Saru komunikazzjonijiet mas-Sindku ta' Għajnsielem dwar it-talba biex jitwassal is-servizz tad-drenaġġ fi Triq Baħħara, Għajnsielem.

Dan ix-xogħol isir aktar il-quddiem skond il-prijoritajiet tad-Dipartiment.

ĦXEJJEX - IMPORTAZZJONI

L-ONOR.

NINU ZAMMIT staqsa lill-Ministru tal-Biedja u Sajd: Fir- rigward ta' l-importazzjoni ta' ħxejjex bħal pastard, kaboċċi u patata ta' l-ikel li fuqhom tneħħiet jew tnaqqset il-levy, jista' l-Ministru jgħid: Meta nħarġet in-notice li estendiet il-perijodu ta' importazzjoni mill- 31.1.98 sa 10.2.98; kemm huma l-ammonti (kg) ta' (a) kaboċċi, (b) pastard, (ċ) patata ta' l-ikel li għalihom inħareġ permess ġdid biex jistgħu jiġu mportati bejn 1.2.98 u 10.2.98; u min huma l-importaturi li ngħataw il- permess li jimportaw fil-perijodu 1.2.98 u 10.2.98?

NOEL FARRUGIA: L-informazzjoni mitluba tiġi ppubblikata fil-gazetta tal- Gvern.

DIPARTIMENT TA' L-AGRIKOLTURA - RAPPORT

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jpoġġi fuq il-Mejda tal-Kamra kopja tar-rapport li d- Dipartiment ta' l-Agrikoltura għadda lill-Planning Authority bil-għan li jiġi faċilitat il-proċess kollu dwar applikazzjonijiet għal żvilupp ta' bini konness mill-Industrija tal-Biedja?

ONOR.

NOEL FARRUGIA: Peress li dan ir-rapport huwa wieħed intern intenzjonat għad-diskussjoni ma' l-Awtorita tal-Ippjanar, ma nħossx li għandu jiġi ppubblikat f'dan l-istadju.

Inżid ngħarraf lill-Onor.membru li jekk kemm il-darba huwa jrid kopja għall- informazzjoni personali tiegħu jiena lest li ngħaddilu kopja.

SCHOLARSHIPS

L-ONOR.

JOE CASSAR staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Ministru jgħid kemm Maltin ħadu scholarships mingħand gvernijiet barranin matul is-sena li għaddiet u min kienu l-gvernijiet li offrew scholarships?

ONOR.

GEORGE VELLA: In-numru ta' Maltin li ħadu scholarships mingħand gvernijiet barranin matul is-sena li għaddiet kienu mqassma kif ġej:-

PAJJIŻ NUMRU TA' MALTIN

Ċipru (MTSD) 3 Franza 6 Ġappun 8 Ġermanja 5 Indja (MTSD) 2 Israel 5 Italja (Ġodda) ] 15 ] Italja (Imġedda) ] 28 ] Repubblika Ċeka 1 Singapore (MTSD) 2 Spanja 2 Tunis 3

TOTAL : 81

FURJANA - LIBRERIJA

L-ONOR.

JOE CASSAR staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm nies għamlu użu mill- faċilitajiet tal-librerija tal-Furjana matul is-sena li għaddiet?

ONOR.

EVARIST BARTOLO: Matul is-sena 1997 huwa kkalkulat li dan in-numru ta' persuni li se nsemmi għamlu użu mill-faċilitajiet tal-Librerija Pubblika:

Persuni

Self ta' kotba mill-Libreriji ta' l-Adulti 79,518 u t-tfal mill-Librerija Pubblika

Fis-Sezzjoni ta' Referenza 3,100

Fil-Melitensia 1,761

Fis-Sezzjoni ta' servizz ghal nies bi 1,206 bżonnijiet speċjali

Self ta' kotba mill-Libreriji Reġjonali u 153,281 Ferghat

SERVIZZ ĊIVILI - ĦATRIET

L-ONOR.

JOE CASSAR staqsa lill-Prim Ministru: Jista' l-Prim Ministru jgħid issa li ħareġ ir-riżultat ta' l-intervisti għall-ħatriet ta' Assistant Manager, Airport Security, jgħid kemm nies applikaw għall- intervista, kemm għaddew u kemm se jiġu mpjegati?

ONOR.

ALFRED SANT: Ninsab infurmat li kien hemm 27 applikazzjoni għall- post ta' Assistant Manager Airport Security' li tnejn minnhom ma kienux eliġibbli għax waslu wara d-data ta' l-għeluq.

Minn dawn għaddew ħames applikanti.

In-numru li ser jiġu mpjegati għad irid jiġi konfermat mill-Kumitat tal- Kabinett dwar ir-Reklutaġġ skond il-proċeduri stabbiliti f'Diċembru li għadda.

SAĦĦA - PARAMEDIC AIDES

L-ONOR.

JEAN PIERRE FARRUGIA staqsa lill-Ministru tas-Saħħa, Kura ta' l-Anzjani u Affarijiet tal-Familja: B'rifernza għall-mistoqsija parlamentari numru 11606 dwar Paramedic Aides, jista' l-Ministru jgħid meta se joħroġ ir-riżultat?

Kemm huwa n-numru li sejrin jiġu mpjegati?

Meta se jibda l-kors?

ONOR.

MICHAEL FARRUGIA: M'għandix x'inżid mat-tweġiba tiegħi għall- mistoqsija parlamentari numru 11606.

ETC - REĠISTRAZZJONI GĦAX-XOGĦOL

L-ONOR.

JOE CASSAR staqsa lill-Ministru tal-Ħarsien Soċjali: Jista' l-Ministru jgħid kemm nies li qabel kienu jaħdmu għal rashom bdew jirreġistraw għax-xogħol f'Diċembru, 1997?

ONOR.

EDWIN GRECH: L-informazzjoni mitluba għadha qed tinġabar u tingħata f'xi seduta oħra.

BENEFIĊĊJI SOĊJALI

L-ONOR.

JOE CASSAR staqsa lill-Ministru tal-Ħarsien Soċjali: Jista' l-Ministru jagħti l-aħħar ċifri li għandu dwar in-numru ta' familji f'Malta li qegħdin fuq l-għajnuna soċjali?

ONOR.

EDWIN GRECH: In-numru ta' familji li jirċievu l-Għajnuna Soċjali f'Malta huwa ta' 8,924.

SKEJJEL - FGURA - XOGĦLIJIET

L-ONOR.

JOE CASSAR staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid għaliex ix-xogħol li kien qed isir fl-iskola tal-Fgura waqaf u issa fl-imsemmija skola hemm inkonvenjenzi kbar għall-istudenti?

ONOR.

EVARIST BARTOLO: Tweġiba tingħata f'xi seduta oħra

QASAM TAL-BIEDJA - GĦAJNUNA FINANZJARJA

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jwieġeb il-mistoqsija parlamentari numru 11581 u ċioe' jgħid kemm huwa l-ammont finanzjarju li l-Gvern se jalloka biex jgħin lill- qasam tal-biedja minħabba l-ħsarat ikkaġunati mill-maltempata tal-25.1.98?

ONOR.

NOEL FARRUGIA: M' għandix x'inżid mar-risposta li tajt għall- mistoqsija parlamentari numru 11581.

PATATA - IMPORTAZZJONI

L-ONOR.

NINU ZAMMIT staqsa lill-Ministru tal-Biedja u Sajd: Fid- dawl tar-risposta mogħtija għall-mistoqsija parlamentari numru 11730, dwar importazjoni ta' patata taż-żriegħ, jista' l-Ministru jgħid: (i) kemm (m.f.) u meta (data) waslet kull kunsinna ta' patata taż-żriegħ sal-lum; (ii) il-valur ta' kull kunsinna; u (iii) meta kienet id-data ffissata sa meta suppost waslet l-aħħar kunsinna?

ONOR.

NOEL FARRUGIA: L-informazzjoni mitluba dwar l-ammont u d-data ta' importazzjoni ta' kull kunsinna ta' patata taż-żriegħ għall-perjodu 1.10.1997 - 06.02.1998 tpoġġiet fuq il-mejda tal-Kamra aktar kmieni f'din is-seduta.

ii) Id-Dipartiment ma' jkollux informazzjoni dwar il-valur ta' dawn il- kunsinni.

iii) L-ewwel data ffissata kienet it-30 ta' Novembru 1997 li finalment ġiet estiża sas-6 ta' Frar,1998 u dan biex jiġu akkomodati t-talbiet tal- Koperattivi tal-Bdiewa u tal-importaturi li kellhom domanda mingħand il- bdiewa li sofrew ħsara kawża tal-maltemp u x-xita qawwija li għamlet.

Inżid ngħid li l-estensjonijiet li saru bla ebda mod ma' kienu fuq il-kwoti oriġinali stabbiliti.

LUKANDI - BINI BLA PERMESS

L-ONOR.

LINO SPITERI staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid x'inhuma l-aħħar totali ta' lukandi li għandhom xi bini bla permess jew mhux għal kollox konformi mal-permess (maqsuma bit-tip ta' nuqqas, f'dawn l-inħawi: (a) Buġibba u San Pawl il-Baħar, (b) Tas-Sliema u San Ġiljan; (ċ) Marsascala; u (d) Għawdex?

(Jekk mhux possibbli li l-figura tingħata maqsuma bil-lokal kif mitlub, jista' jagħtiha bħala total għall- gżejjer Maltin?

ONOR.

GEORGE VELLA: Jinħtieġ aktar żmien sabiex tingħata l- informazzjoni.

TELEMALTA - SPONSOR LILL-ILJIET MEDITTERANJI

L-ONOR.

JEFFREY PULLICINO ORLANDO staqsa lill-Prim Ministru: Jista' l-Prim Ministru jgħidilna jekk kenitx l-ewwel darba fis-sena li għaddiet li t-Telemalta sponsorjat l-Iljieli Mediterranji?

ONOR.

ALFRED SANT: Ninforma lill-Onor.

Interpellant li kif diġa għidt fit- tweġiba għall-mistoqsija parlamentari numru 10199, is-somma ta' Lm3,300 ingħatat għaż-żewġ edizzjonijiet ta' Iljieli Mediterranji.

ENEMALTA - TNAQQIS TAL-POLLUTION

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jgħid x'passi qed tieħu l-Enemalta sabiex tnaqqas il- pollution li qed toħroġ mill-Marsa Power Station, speċjalment l-effett fuq it-tfal ta' l-iskola u r-residenti tal-madwar?

ONOR.

LEO BRINCAT: L-Enemalta, permezz ta' l-istrumenti u kontrolli fuq il-boilers tieħu ħsieb li l-ħruq tal-fuel fil-boilers ikun b'mod komplet biex tevita l-ħruġ ta' duħħan iswed.

Issir manutenzjoni regolari fuq il-boilers u fuq impjant tal-ħruq tal-fuel għall-istess għan.

Mis-sena l-oħra ġiet introdotta sistema ta' emulsjoni ta' l-ilma maż-żejt li tat riżultat tajjeb billi naqqset in-nugrufun kif ukoll in-Nitrogen Dioxide u oxides tan-Nitrogen.

Billi l-impjant tal-Marsa nbena fi żmien meta l-istandards dwar l- emissjonijiet kienu inqas stretti, is-soluzzjoni sħiħa tinvolvi li jinbidel l-impjant u jsir ieħor iktar modern.

Qed jitħejjew pjani għal dan, iżda hemm involut investiment kbir li ma jistax isir f'daqqa iżda gradwalment kif ikunu jippermettu l-finanzi tal-korporazzjoni.

KOMPJUTERIZZAZZJONI

L-ONOR.

FRANCIS AGIUS staqsa lill-Ministru tal-Finanzi u Kummerċ: Jaqbel il-Ministru li proġett tant importanti bħall-computerisation u ta' spiża sostenzjali m'għandux ikollu l-involviment taċ-Chairman ġdid u dan minħabba konflitt ta' interess?

ONOR.

LEO BRINCAT: It-Tender li qed jirreferi għalija l-Onorevoli Membru għadha ma ngħatatx u għalhekk mhux lok li wieħed joqgħod jispekula.

Din it-Tender ħarġet qabel maċ-Chairman il-ġdid ingħata din il-kariga.

Immedjatament kif inħatar Chairman min rajħ ħa passi biex jiddikjara l- interess li kellu u qabbad lid-Deputy tiegħu biex imexxi l-laqgħat fejn ikun qed jiġi diskuss din it-Tender.

Jien diġa ħadt passi biex niżgura l- akbar trasparenza u korrettezza fl-għoti ta' din it-Tender.

Il-każ ġie saħansitra irreferut lill-Awditur Ġenerali.

ENEMALTA - KONFLITT TA' INTERESS

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti informazzjoni fid-dawl ta' dak li deher f'The Malta Independent tal-Ħadd 1/2/98 p. 4 rigward possibbilta' ta' konflitt ta' interess għaċ-Chairman il-ġdid ta' Enemalta, jekk kienx jaf min qabel li dan iċ-Chairman ġdid inħatar, u li seta' għandu interess f'tender li jammonta għal Lm400,000?

ONOR.

LEO BRINCAT: Iċ-Chairman ta' l-Enemalta mal-ħatra tiegħu iddikjara min rajħ u bil-quddiem l-interessi tiegħu fit-tender imsemmija u ddelega lid-Deputy tiegħu biex imexxi l-laqgħat fejn kien se jkun diskuss dan is- suġġett.

Din hija l-istess proċedura li kien jimxi magħha l-Board taħt l- Amministrazzjoni ta' qabel meta xi membru tal-Bord kien ikollu nteress f'xi Tender li tkun għaddejja.

ĦAMRUN - UFFIĊJALI STAZZJONATI FL-GĦASSA

L-ONOR.

JEFFREY PULLICINO ORLANDO staqsa lill-Prim Ministru: B'rifernza għat-tweġiba li ta għall-mistoqsija parlametari numru 11282, jista' l-Prim Ministru jaqsam in-numru ta' sigħat ta' overtime li saru minn kull uffiċjal?

ONOR.

ALFRED SANT: It-tagħrif mitlub tpoġġa fuq il-Mejda tal-Kamra aktar kmieni f'din is-seduta..

DIPARTIMENT TAX-XOGĦLIJIET - OPERATIONS MANAGERS

L-ONOR.

JEFFREY PULLICINO ORLANDO staqsa lill-Ministru tax- Xogħlijiet Pubbliċi u Kostruzzjoni: Jista' l-Ministru jgħidilna min huma l-Operations Managers fil-Works Department u kemm ilhom jokkupaw din il-kariga?

ONOR.

CHARLES BUHAGIAR: Bħalissa m'hemmx impjegati fil-Works Department li jokkupaw il-grad ta' Operations Manager.

DIPARTIMENT TAL-HOUSING - PTO

L-ONOR.

JEFFREY PULLICINO ORLANDO staqsa lill-Ministru tad-Djar u Kunsilli Lokali: Jista' l-Ministru jgħidilna min hu l-PTO fil-Housing Department (Maintenance Section) u kemm ilu jokkupa din il-pożizzjoni?

ONOR.

ALFRED PORTELLI: Għandi ninforma lill-Onor.

Interpellant li l-PTO huwa is-Sur John Spiteri.

Hu ingħata din il-ħatra b'seħħ mill-10 ta' Lulju ta' l-1997.

MARSA - STORES

L-ONOR.

JEFFREY PULLICINO ORLANDO staqsa lill-Ministru tax- Xogħlijiet Pubbliċi u Kostruzzjoni: Jista' l-Ministru jikkonferma li dan l-aħħar kien hemm nuqqas ta' xi materjal essenzjali fl-istores tal-Marsa tal-Works Department?

ONOR.

CHARLES BUHAGIAR: Nista nikkonferma li veru kien hemm nuqqas ta xi materjal fl-istores tal-Marsa.

Dan kien dovut għar-raġuni li ma daħlux flus minn min kien ordna x-xogħol mid-Dipartiment tal-Manifattura u Servizzi billi dan id-Dipartiment jaħdem bis-sistema ta' below the line Accounts.

ŻEJTUN - TRIQ ŻABBAR - RESURFACING

L-ONOR.

JOSEPH ABELA staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru 11502 li oriġinarjament kienet saret lill-Ministru tax-Xogħlijiet Pubbliċi u Kostruzzjoni u li issa ġiet riferuta lilek u ċioe' jista' jgħid meta se jsir resurfacing ta' Triq Ħaż-Żabbar fiż-Żejtun peress li t-triq ilha abbandunata għal ħafna snin u minn informazzjoni li għandi mill-kunsilli xi disa' xhur ilu ġie espert tal-Public Works iżda kollox baqa' kif kien?

ONOR.

ALFRED PORTELLI: Bħalma jaf l-Onor.

Interpellant, il-Kunsilli Lokali huma korpi statutorji ta' Gvern lokali u fil-qadi tal-funzjonijiet tagħhom jaġixxu skond il-prioritajiet, esiġenzi u l-mezzi tagħhom.

Għaldaqstant nissuġerixxi l-Onor.

Interpellant li jirreferi l-mistoqsija tiegħu lill-Kunsill tal-lokalita' billi dak li jirreferi għalih, fil-fatt huwa wieħed mir-responsabbiltajiet tal-Kunsilli.

SIĠĠIEWI - QASAM TAD-DJAR BINJA HESRI

L-ONOR.

BERTU PACE staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru 11639 li oriġinarjament kienet saret lill-Ministru tax-Xogħlijiet Pubbliċi u Kostruzzjoni u li issa ġiet riferuta lilek u ċioe' fl-inħawi tal-Govt.

Housing Estate ta' Binja Hesri fis-Siġġiewi hemm wisgħa kbira li se ssir ġnien pubbliku, jista' l-Ministru jikkonsidra l-possibbilta' li taħt din l- area jsiru garaxxijiet minħabba l-ħtieġa kbira li hemm f'dawn l-inħawi għal garaxxijiet privati?

ONOR.

ALFRED PORTELLI: Is-suġġeriment ta' l-Onor.

Interpellant ġie innutat u deċiżjoni tittieħed wara diskussjonijiet li għandhom isiru mid- Dipartiment ta' l-Estates Management".

KTIEB AĠĠORNAT BIL-PREZZIJIET

L-ONOR.

MICHAEL BONNICI staqsa lill-Ministru tal-Finanzi u Kummerċ: Jista' l-Ministru jgħid jekk hemmx xi ħsieb li jiġi ppubblikat ktieb aġġornat li jindika l-prezz ta' oġġetti essenzjali u oġġetti oħrajn fis-suq lokali bħalma sar fl-ewwel edizzjoni ta' ktieb ta' din ix-xorta?

Jista' dan il-ktieb jinkludi l-prezz kif kien fl-ewwel pubblikazzjoni u kif inhuma l-prezzijiet illum?

Jista' dan il-ktieb jiġi stampat b'tipa aktar enlarged?

ONOR.

LEO BRINCAT: Il-ktieb imsemmi kien ġie ppubblikat wara l- introduzzjoni tat-Taxxa tad-Dwana u Sisa.

M'hemmx il-ħsieb li jerġa jkun ippubblikat.

UNIVERSITA' - ACADEMIC STAFF

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid: a) kemm hemm academic staff bħalissa fl-Universita' ta' Malta; b) kemm minn dawn għandhom second degree; c) kemm minnhom għandhom doctoral degree; d) x'post u xi grad qed jokkupaw; u e) id-data ta' meta ħadu l-aħħar ħatra?

ONOR.

EVARIST BARTOLO: Tweġiba tingħata f'xi seduta oħra

MOSTA - KUNSILL LOKALI

L-ONOR.

CHRIS CARDONA staqsa lill-Ministru tad-Djar u Kunsilli Lokali: B'riferenza għat-tweġiba għall-mistoqsija parlamentari tiegħi numru 11416, jista' l-Ministru: 1) iwieġeb il-mistoqsijiet (d) u (e) ta' l- istess mistoqsija parlamentari; u 2) jgħid x'passi se jittieħdu peress li l- Kunsill Lokali ma mexiex kif titlob il-liġi?

ONOR.

ALFRED PORTELLI: Ninforma lill-Onor.

Interpellant li l-Awdituri tal-Gvern Lokali jridu jagħmlu verifika u jagħtu r-rapport tagħhom lill- Awditur Ġenerali għal Kunsill Lokali għas-sena finanzjarja li tagħlaq fil- 31 ta' Marzu 1998.

L-Att ta' l-1993 dwar Kunsilli Lokali jipprovdi bl-Artikolu 61 li Kunsill ma jistax jawtorizza xi xogħlijiet li l-valur tagħhom jeċċedi l-vot annwali tiegħu jekk mhux bil-permess tal-Ministru responsabbli għall-Finanzi u għall-Kunsilli Lokali.

Pero' l-istess Att ma jipprovdix għall-ebda rimedju jekk ikun hemm dan il-ksur tal-liġi hlief li l-President jista' fuq parir tal-Prim Ministru ixolji Kunsill fuq rapport ta' l-Awditur Ġenerali għal ksur persistenti ta' responsabbiltajiet finazjarji.

Għaldaqstant wara li titlesta l-investigazzjoni li qed jagħmel id- Dipartiment tal-Kunsilli Lokali, jekk jirriżulta li hemm diskrepanza fil- kontijiet jew li l-proċeduri u d-dispożizzjonijiet tal-liġi ma kienux osservati l-Awditur Ġenerali ikun mgħarraf bil-każ biex jieħu l-azzjonijiet korrettivi li jidhirlu hu.

Kull pass jrid jittieħed skond id- dispożizzjonijiet preżenti tal-leġislazzjoni dwar Gvern Lokali.

BREATHALYSER - APPARAT

L-ONOR.

MICHAEL BONNICI staqsa lill-Prim Ministru: B'riferenza għall-mistoqsija parlamentari tiegħi numru 11640 dwar l-apparat għall- breathalyser, jista' l-Prim Ministru jpoġġi fuq il-Mejda tal-Kamra x- schedule ta' l-offerti bil-prezzijiet kif mitfugħa minn dawk li daħlu għal din it-tender?

ONOR.

ALFRED SANT: kopja ta' l-iskeda ta' kwotazzjonijiet mitluba mill- Onorevoli Interpellant tpoġġiet fuq il-Mejda tal-Kamra aktar kmieni f'din is-seduta.

SEGRETARJAT PARLAMENTARI GĦAŻ-ŻGĦAŻAGĦ - IKLA GĦALL-ISTAFF

L-ONOR.

RICHARD MUSCAT staqsa lill-Ministru ta' l-Edukazzjoni u Kultura Nazzjonali: Fid-dawl tad-dokumenti annessi "A" - Government Hospitality u "B" - Alcazar Complex li jittrattaw l-istess funzjoni li saret fid-19 ta' Diċembru 1996 ("A" hija t-talba għall-awtorizzazzjoni ta' ħlas mill-Vot tal-Ministeru għal ikla għall-istaff tas-Segretarjat Parlamentari għaż-Żgħażagħ, Kultura u Sport u "B" huwa l-kont ta' l-istess ikla), peress li s-somma ta' Lm284.05,0 ġiet imħallsa għal 68 set menu, u peress li l-istaff imsemmi jammonta għal 10 minn nies (PQ W70 u PQ 2262), jista' l-Ministru jispjega d-diskrepanza evidenti fin-numru ta' guests li pparteċipaw?

ONOR.

REVENUE SECURITY GUARDS

L-ONOR.

HELEN D'AMATO staqsiet lill-Prim Ministru: B'riferenza għall-mistoqsija parlamentari tiegħi numru 11483 dwar ir-Revenue Security Corps, billi fir-risposta ġiet ikkwotata biss l-istqarrija dwar il-Forzi Armati ta' Malta, jista' l-Prim Ministru jgħid: a) jekk sarux jew humiex qed isiru taħdidiet biex ir-Revenue Security Guards jiġu amalgamati ma' l- Armata; b) ma' min qed isiru dawn it-taħdidiet; c) jekk humiex qed jiġu nvoluti r-Revenue Security Guards infushom; d) taħt liema kondizzjonijiet se jiġu mpjegati dawk involuti; u e) x'se jkunu d-dmirijiet tagħhom fi ħdan l-Armata?

ONOR.

ALFRED SANT: Jien infurmat li l-istħarriġ dwar il-futur tar- Revenue Security Corps ser tieħu madwar tliet xhur oħra.

Għadu kmieni wisq biex wieħed jgħid x'ser ikun l-eżitu tagħha.

Numru ta' persuni, fosthom membri tar-Revenue Security Corps stess, ser jiġu kkonsultati qabel jitlesta r-rapport finali.

EDUCATION MEDIA CENTRE - VIDEO CASSETTES

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jikkonferma li l-Education Media Centre qed titlob ħlas ta' Lm10 għal kull video cassette li tirrekordja għall-iskejjel ta' l-Istat u dan anke meta l-video cassette jiġi pprovdut mill-istess skola?

ONOR.

EVARIST BARTOLO: L-Uffiċjal Edukattiv inkarigat mill-Media Education and Broadcasting Centre iddikjara li l-MEBC qatt ma talab ħlas lil xi ħadd biex jirrikordja video cassette.

Meta l-MEBC jixtri l-video cassettes jitlob refund ta' l-ispejjeż tax-xiri tal-cassettes.

Jekk lill-Onor.

Interpellant jirriżultalha dak li qed tgħid fil-mistoqsija tagħha nitlobha tagħtini t-tagħrif li għandha.

PREVENTION AND MANAGEMENT OF ROAD TRAFFIC - STRATEGIC PLAN REPORT

L-ONOR.

HELEN D'AMATO staqsiet lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għall-mistoqsijiet parlamentari numri 9926 u 10638 u b'referenza għar-Rapport tal-Kumitat Dwar il-Prevenzjoni ta' l-Inċidenti tat-Traffiku pg.

11 li jgħid hekk dwar ir- rapport:

"Strategic Plan for the Prevention and Management of Road Traffic Accidents li tlesta f'Novembru 1996:

"... il-kumitat iħoss li dan hu rapport eċċellenti magħmul minn Planning Committee ....

Hi ħasra li dan ir-rapport ma ngħatax pubbliċita' akbar.", u fl-isfond ta' dan kollu, jista' l-Ministru jpoġġi fuq il-Mejda tal-Kamra kopja ta' dan ir-rapport?

X'żamm lill-Ministru milli jagħti pubbliċita' lil dan ir-rapport li jidher ċar li kien jistħoqqlu?

ONOR.

MICHAEL FARRUGIA: Ir-rapport jitqiegħed fuq il-Mejda tal-Kamra fil- ħin opportun.

ETC - REĠISTRAZZJONI GĦAX-XOGĦOL

L-ONOR.

HELEN D'AMATO staqsiet lill-Ministru tal-Ħarsien Soċjali: Jista' l-Ministru jgħid għal-liema raġuni dawk li qed jirreġistraw għax- xogħol qed jintalbu jagħtu żewġ ritratti lill-iskrivani ta' l-ETC?

(Kopja ta' ċirkolari qed tintbagħat separatament) Jirrikonoxxi l-Ministru li għal min hu bla xogħol din hija spiża żejda?

ONOR.

EDWIN GRECH: Ir-raġuni li l-Korporazzjoni ta' Xogħol u Taħriġ qed titlob lil dawk li qed jirreġistraw biex jibgħatu żewġ ritratti hi waħda ta' kontroll.

Huwa tajjeb li l-File ta' kull reġistrant ikun jinkludi ritratt ħalli kull persuna tista tkun identifikabbli.

Ir-ritratt l-ieħor qed jinżamm fl-Area Office max-Shadow Card ta' kull reġistrant.

Dan qed isir peress li diversi huma dawk li jinsew jieħdu l- karta ta' l-identita` magħhom.

B'dan il-mod flok jerġgħu jintbagħtu lura, dawn ikunu jistgħu jiġu identifikati.

FAĊILITAJIET SPORTIVI

L-ONOR.

JEAN PIERRE FARRUGIA staqsa lill-Ministru ta' l- Edukazzjoni u Kultura Nazzjonali: B'riferenza għat-tweġiba għall- mistoqsija parlamentari tiegħi numru 11677, jista' l-Ministru jgħid liema ditta privata sponsorjat l-imsemmija attivita'?

ONOR.

EVARIST BARTOLO: Jien infurmat li d-ditta privata li sponsorjat l- imsemmija attivita' hija Island Trophies.

SAĦĦA - MEDIĊINI B'XEJN

L-ONOR.

JEAN PIERRE FARRUGIA staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid kemm inħarġu items ta' mediċini b'xejn matul: 1) Diċembru 1997; u 2) Jannar 1998?

ONOR.

MICHAEL FARRUGIA: L-informazzjoni mitluba għadha qed tinġabar u għalhekk tweġiba ser tingħata f'xi seduta oħra.

TABAKK/XORB - IMPORTAZZJONI

L-ONOR.

JEAN PIERRE FARRUGIA staqsa lill-Ministru tal-Finanzi u Kummerċ: B'riferenza għat-tweġiba għall-mistoqsija parlamentari numru 11189 kemm ġew importati tabakk u xorb alkoħoliku sew f'kwantita' kif ukoll f'ammont ta' liri matul Diċembru 1997?

ONOR.

LEO BRINCAT: It-tagħrif mitlub tpoġġa fuq il-Mejda tal-Kamra.aktar kmieni f'din is-seduta.

SAĦĦA - CONTROL CARDS GĦAL MEDIĊINI

L-ONOR.

JEAN PIERRE FARRUGIA staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid kemm inħarġu control cards għal mediċini narkotiċi u psikotropiċi matul Jannar 1998?

ONOR.

MICHAEL FARRUGIA: Matul ix-xahar ta' Jannar 1998 in-numru ta' control cards maħruġa għal-mediċini narkotiċi u Psikotropiċi kien ta' 2,393.

Dawn jinkludu kartun mġedded.

PITROLJU

L-ONOR.

JEAN PIERRE FARRUGIA staqsa lill-Ministru tal-Finanzi u Kummerċ: Jista' l-Ministru jgħid kemm inbiegħ f'kwantita' pitrolju f'(i) Jannar 1997; (ii) Ġunju 1997 u (iii) Jannar 1998?

ONOR.

LEO BRINCAT: Il-bejgħ tal-pitrolju fix-xhur imsemmija fil- mistoqsija ta' l-Onor.

Interpellant huwa kif ġej:

Jannar 1997 2,513,970 litri Gunju 1997 1,424,740 litri Jannar 1998 682,575 litri

PA - PROPRJETAJIET TURISTIĊI

L-ONOR.

LINO SPITERI staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid jekk hux il-każ li l-Awtorita' ta' l-Ippjanar għandha tħejji pjan bikri biex f'każi fejn mhux prattikabbli li nuqqasijiet fi prorpjetajiet turistiċi jitneħħew mingħajr iżjed ħsara milli ġid għall-industrija tat- turiżmu sidien li naqsu u jammettu dan ikollhom il-qagħda regolarizzata, skond kondizzjonijiet preċiżi u bi ħlas ta' penali xierqa?

ONOR.

GEORGE VELLA: Ninforma lill-Onor.

Interpellant li bħalissa għaddejjin diskussjonijiet biex jiġu fformulati regolamenti aktar effettivi dwar l-Enforcement.

Il-każijiet li rrefera għalihom l-Onor.

Interpellant jiġu kkonsidrati f'dan l-isfond.

DIPARTIMENT TAD-DJAR - TALBIET

L-ONOR.

CARMELO ABELA staqsa lill-Ministru tad-Djar u Kunsilli Lokali: Jista' l-Ministru jgħid kemm kellu talbiet id-Dipartiment tal- Housing għal tiswijiet ta' postijiet u kemm kienet is-somma li ntnefqet bejn l-1 ta' Novembru, 1996 u Jannar 1998?

ONOR.

ALFRED PORTELLI: Għandi ninforma lill-Onor.

Interpellant li n- numru ta' talbiet għal tiswijiet li saru lid-Dipartiment tal-Bini u Tiswija ta' Djar bejn Novembru 1996 u Jannar 1998 hu ta' 2,839 tlestew 2,405 biċċa xogħol.

L-ispiża fuq dan ix-xogħol kienet ta' Lm 736,000.

PULIZIJA - TRANSFERS

L-ONOR.

CARMELO ABELA staqsa lill-Prim Ministru: Jista' l-Prim Ministru jgħid kemm ġew mogħtija transfers fil-Korp tal-Pulizija ġurnata b'ġurnata fl-ewwel xahrejn ta' wara l-elezzjoni ta' l-1987?

Jista' jgħid ukoll f'liema sezzjoni kienu u f'liema sezzjoni ġew trasferiti?

ONOR.

ALFRED SANT: Ninsab infurmat li bejn id-9 ta' Mejju 1987 u d-9 ta' Lulju 1987 in-numru ta' transfers mogħtija fil-Korp tal-Pulizija kien ta' 668.

Tabella li turi d-dettalji ta' dawn it-transfers. tpoġġiet fuq il-Mejda tal- Kamra, aktar kmieni f'din is-Seduta.

GŻIRA - MULTI LEVEL ROAD NETWORK - DISINJI/PJANTI

L-ONOR.

MICHAEL BONNICI staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jpoġġi fuq il-Mejda tal-Kamra d-disinji/pjanti eċċ., tal-multi level road network fejn l-ex-tankijiet tal- gass, Gżira li kien hemm il-ħsieb li jitwettaq kif maħsub taħt Amministazzjoni Nazzjonalista?

Meta kienu ħarġu t-tenders għal dan ix- xogħol?

Kemm-il kuntrattur kien tefa' l-offerti?

Min kien ħa t-tender jew lanqas offerta?

Kemm kienu ħallsu l-kuntratturi għal ġbir tal-pjanti/disinji għal dan il-proġett?

Kemm tħallsu l-arkitetti li ħejjew il-pjanti neċessarji jekk dawn kienu mill-privat?

ONOR.

CHARLES BUHAGIAR:Peress li l-pjanti ppreparati mill-kuntratturi li tefgħu l-offerti għal-proġett imsemmi huma propjeta' tal-kuntratturi nfushom, ma nħossniex f'pożizzjoni li jitpoġġew fuq il-mejda tal-Kamra ġaladarba ma sarx kuntratt għal bini tal-progett.

Is-sejħa għal offerti ħarġet fit-23 ta' Frar 1996 u għalqet fis-7 ta' Mejju 1996.

Il-kuntratturi ħallsu Lm70 għat-tender documents u kien hemm 5 ditti li tefgħu l-offerti.

Ma kienx hemm spejjeż ta' Perizia minn n-naħa tal-Gvern peress li l-pjanti kellhom jiġu ppreparati bħala parti mit-tender submission mill-kuntratturi li kienu interessati jitfgħu offerti.

SKEJJEL STATALI - MANUTENZJONIJIET

L-ONOR.

MICHAEL BONNICI staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kien l-infiq fuq kapital u provvista fuq xogħlijiet ta' manutenzjoni li saru fl-iskejjel tal- Gvern fis-snin 1994, 1995 u 1996, skola skola?

ONOR.

EVARIST BARTOLO: Tweġiba tingħata f'xi seduta oħra

SISTEMA ĠDIDA TA' TASSAZZJONI

L-ONOR.

GEORGE HYZLER staqsa lill-Prim Ministru: Jista' l-Prim Ministru jgħid minn min kien magħmul dak li huwa sejjaħ f'xhieda tiegħu l- Qorti, it-Task Force dwar il-kampanja ta'reklamar tas-sistema ġdida ta' tassazzjoni?

ONOR.

ALFRED SANT: Ninforma lill-Onor.

Interpellant li dak li l-Prim Ministru sejjaħ f'xhieda tiegħu l-Qorti bħala Task Force kien magħmul minn uffiċjali minn diversi Ministeri u konsulenti li bejniethom kienu jiffurmaw il-Kumitat dwar il-liġi l-ġdida tat-Taxxa tad-Dwana u tas- Sisa.

Lista sħiħa ta' dawn l-uffiċjali bil-kariga li kienu jokkupaw f'dak iż-żmien.tpoġġiet fuq il-Mejda tal-Kamra aktar kmieni f'din is- Seduta.

KOSTITUZZJONI TA' MALTA - ARTIKLU 93 - MAĦFRA

L-ONOR.

GEORGE HYZLER staqsa lill-Prim Ministru: B'riferenza għall-mistoqsija parlamentari numru 11746 u l-korrispondenza mqiegħda fuq il-mejda tal-Kamra fis-seduta tat-3 ta' Frar, 1998, jista' l-Prim Ministru jqiegħed ukoll il-file tal-Pulizija li jġib ir-riferenza numru P3673/95?

ONOR.

ALFRED SANT: Peress li l-file msemmi huwa voluminuż, nistieden lill-Onor.

Membru biex jagħmel arranġamenti ma' l-Uffiċċju tiegħi sabiex ikun jista' jiġi jara dan il-file.

POWER STATION - DELIMARA

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti informazzjoni rigward fiex wasal il-proġett tal- Phase II tal-Power Station f'Delimara?

ONOR.

LEO BRINCAT: Il-proġett Phase IIB ta' Delimara Power Station qiegħed ikun commissioned.

ENEMALTA - ILMENTI

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jgħid x'xogħol sar s'issa mis-sezzjoni tal- Korporazzjoni Enemalta li qed tieħu ħsieb l-ilmenti mressqa mill-kunsilli lokali?

ONOR.

LEO BRINCAT: Is-sezzjoni responsabbli mill-Kunsilli Lokali fl- Enemalta tieħu ħsieb il-korrispondenza, talbiet, u lmenti mill-Kunsilli Lokali kif ukoll mill-pubbliku inġenerali.

Din is-sezzjoni tara li dawn l- ilmenti jiġu ipproċessati mit-Taqsimiet rispettivi ta' l-Enemalta.

Barra minn hekk inħolqot sezzjoni ġdida li tieħu ħsieb ilmenti li għandhom x'jaqsmu mal-bozoz maqtugħin.

Sa llum il-maġġoranza ta' dawn il-bozoz saritilhom il-manutenzjoni meħtieġa u baqa' biss numru limitat li se jitranġaw dalwaqt.

ENEMALTA - ĦSARAT BIL-MALTEMP

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti informazzjoni ta' kemm huma stmati l-ħsarat (Lm Maltin) li sofriet il-Korporazzjoni Enemalta fil-maltempata tal-ħadd 25 ta' Jannar, 1998?

ONOR.

LEO BRINCAT: It-tagħrif mitlub għadu qed jinġabar u tweġiba tingħata f' xi seduta oħra.

TOROQ - XOGĦLIJIET

L-ONOR.

MICHAEL BONNICI staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid xi pjanti ħejja jew qiegħed iħejji d-Dipartiment tat-Toroq fl-inħawi Tal-Qroqq/B'Kara By Pass/Kappara Road/San Ġwann eċċ. għar-rigward ta' l-estensjoni ta' l-isptar il-ġdid fl-inħawi ta' l-Universita'?

ONOR.

CHARLES BUHAGIAR: Kif diġa' spjegajt drabi oħra, peress illi qed jiġu pjanati dawn il-ħafna proġetti msemmija fl-inħawi, id-Dipartiment tat- Toroq ma jistax jiffinalizza l-pjanijiet tiegħu għal-lokal tat-Tank tal- Gass qabel l-effett tat-traffiku li se jkun iġġenerat fil-lokal ikun ġie stabilit mill-organizzazzjonijiet li qed jippjanaw il-proġetti taż-żvilupp imsemmija.

IMPJIEGI - REĠISTRAZZJONI

L-ONOR.

HELEN D'AMATO staqsiet lill-Ministru tal-Ħarsien Soċjali: B'riferenza għall-mistoqsija parlamentari tiegħi numru 11576, jista' l- Ministru jgħid kemm kienu dawk li qed jirreġistraw għax-xogħol taħt il-Part I, Part II, u Part III (separatament) mhux biss matul ix-xahar ta' Ottubru imma wkoll għax-xhur ta' Novembru u Diċembru 1997?

ONOR.

EDWIN GRECH: Minn informazzjoni li ngħatajt, in-nies li kienu qed jirreġistraw għax-Xogħol fl-ewwel, fit-tieni u fit-tielet parti tar- Reġistru, maqsuma f'nisa w irġiel, għax-xahar ta' Novembru 1997 u Diċembru 1997 huma hekk:

Irgiel Nisa

Novembru 1997

Fl-Ewwel Parti 5967 1096 Fit-Tieni Parti 444 129 Fit-Tielet Parti 335 74

Dicembru 1997 Fl-Ewwel Parti 6047 1102 Fit-Tieni Parti 428 116 Fit-Tielet Parti 324 71

L-aħħar figuri ppubblikati uffiċjali huma ta' Ottubru 1997.

IMPJIEGI - REĠISTRAZZJONI GĦAX-XOGĦOL

L-ONOR.

HELEN D'AMATO staqsiet lill-Ministru tal-Ħarsien Soċjali: Jista' l-Ministru jagħti nformazzjoni rigward kemm inqatgħu nies mir- reġistrar minħabba li fil-jum tar-reġistrazzjoni kienu morda minkejja li ppreżentaw ċertifikat mediku?

Jista' l-Ministru jikkonferma li dawn iċ- ċertifikati ta' mard mhux qed ikunu aċċettati mill-uffiċjal tar-reġistrar?

ONOR.

EDWIN GRECH: Peress li m'hemm l-ebda perijodu ndikat fil- mistoqsija, nitlob lill-Onor.

Interpellant biex tindika dan, sabiex tkun tista' tingħata risposta.

KUMPANNIJA INTERPRINT - TAĦDIDIET

L-ONOR.

CLAUDE MUSCAT staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jgħid jekk hux qed isiru xi taħdidiet ma' persuni interessati fix-xiri tal-kumpannija Interprint?

ONOR.

JOHN ATTARD MONTALTO: Iva

WSC - TISWIJIET

L-ONOR.

CLAUDE MUSCAT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid xi prijoritajiet qed tagħti l- Korporazzjoni għas-Servizzi ta' l-Ilma għat-tiswijiet li għandhom isiru fi Triq Barbara, Mġarr biex b'hekk ikun possibbli li titkompla u titlesta t- triq?

ONOR.

CHARLES BUHAGIAR: Tweġiba tingħata f'xi seduta oħra

MELLIEĦA - DAWL

L-ONOR.

CLAUDE MUSCAT staqsa lill-Ministru tax-Xogħlijiet Pubbliċi u Kostruzzjoni: Peress li l-playing field/ġnien f'Tal-Braġġ, il-Mellieħa ilha għal dawn l-aħħar xhur fid-dlam, jista' l-Ministru jieħu dawk il- miżuri meħtieġa sabiex din l-area terġa' tinxtegħel?

ONOR.

TOROQ - TISWIJIET

L-ONOR.

CLAUDE MUSCAT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jieħu dawk il-miżuri urġenti biex isiru t-tiswijiet meħtieġa sabiex tissewwa t-triq mill-Mosta għall-Imġarr, peress li tinsab fi stat diżastruż u perikoluż mhux biss għar-residenti ta' l-Imġarr imma wkoll għal dawk il-mijiet ta' studenti li jattendu l- iskejjel ta' San Anton u San Andrea?

ONOR.

KUNSILLI LOKALI - WIED IL-GĦAJN - SINDKU

L-ONOR.

JOE PSAILA SAVONA staqsa lill-Ministru tad-Djar u Kunsilli Lokali: Jista' l-Ministru jekk jogħġbu jagħti l-informazzjoni li issa ilha tintalab tul sena sħiħa u f'bosta interpellanzi fosthom 3151, 3760,4803, 7179, 9414 eċċ.eċċ.?

ONOR.

ALFRED PORTELLI: Ninforma lill-Onor.

Interpellant li l-inkjesta dwar l-ex-Sindku ta' Wied il-Għajn ġiet konkluża.

Id-Dipartiment tal- Kunsilli Lokali qed jistħarreġ dan ir-rapport sabiex tittieħed deċiżjoni skond id-dispożizzjoni tal-leġislazzjoni dwar gvern lokali.

KUNSILLI LOKALI - ŻEJTUN - KUNSILLIER

L-ONOR.

JOE PSAILA SAVONA staqsa lill-Ministru tad-Djar u Kunsilli Lokali: Jista' l-Ministru jgħid jekk hemmx żviluppi ġodda fil-Kunsill Lokali Żejtun, fejn kunsillier ilu ma jattendi għal-laqgħat għal dawn l- aħħar tmien xhur u għadha ma saritx elezzjoni każwali?

ONOR.

ALFRED PORTELLI: Nirriferi lill-Onor.

Interpellant għat-tweġiba li ngħatat għall-mistoqsija parlamentari numru 10997, Seduta Nru. 170.

Għalissa m'għandi xejn iżjed x'inżid.

SPTARIJIET - KAŻIJIET TA' DROGA

L-ONOR.

KARL CHIRCOP staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm iddaħħlu każijiet b'overdose fl-1997?

X'tipi ta' sustanzi kienu ntużaw?

X'eta' kellhom dawn il-pazjenti u ta' liema sess kienu?

ONOR.

MICHAEL FARRUGIA: Ninsab informat li minn tagħrif miġbur s'issa li jinsab fis-sistema tal-Hospitality Activity Analysis jirriżulta li mill- ewwel ta' Jannar 1997 sa l-aħħar ta' Settembru 1997 fl-Isptar San Luqa iddaħlu 159 każ b'overdose.

L-informazzjoni ddettaljata tpoġġiet fuq il- Mejda tal-Kamra aktar kmieni f'din is-sedu a.

SAĦĦA - INFERMIERA

L-ONOR.

KARL CHIRCOP staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm hemm infermiera impjegati mad-Dipartiment tas-Saħħa?

Kemm minn dawn huma fulltimers u kemm part-timers?

Kemm hemm SRN's u SEN's?

Fejn qed jaħdmu sptar, sptar u poliklinika b'poliklinika?

ONOR.

MICHAEL FARRUGIA: In-numru ta' infermiera mpjegati fid-Diviżjoni tas-Saħħa huwa 1384 li minnhom hemm 1207 fulltimers u 177 part-timers.

In- numru ta' SRN's fl-isptarijiet u fil-Polikliniċi huwa 470 u ta' SEN's huwa 704 u qed jaħdmu kif jidher hawn taħt:

SRN SRN SEN SEN Full Time Part Time Full Time Part Time

Sptar San Luqa 320 57 324 54 Sptar Monte Carmeli 26 5 163 19 Sptar Boffa 12 4 48 8 Poliklinika Floriana 9 3 18 6 Poliklinika Gżira 4 1 10 1 Ploliklinika Mosta 8 2 9 - Poliklinika Rabat 4 - 9 - Poliklinika Paola 4 1 4 6 Poliklinika Bormla 1 - 7 1 Poliklinika Qormi 6 3 6 5 TOTAL 394 76 604 100

SIGURTA' SOĊJALI - BENEFIĊĊJI TAL-MARD

L-ONOR.

KARL CHIRCOP staqsa lill-Ministru tal-Ħarsien Soċjali: Jista' l-Ministru jgħid x'inhuma l-kriterji li jintużaw illi jagħmlu persuna eliġibbli sabiex tkun tista' tapplika għall-benefiċċju tal-mard?

Kemm hawn minn dawn in-nies bħalissa, ċioe' nies li qed jirċievu dan il- benefiċċju?

ONOR.

EDWIN GRECH: Naħseb li l-Onor.

Interpellant qiegħed jirriferi għall- għajnuna għal mard.

Min jagħmel it-talba jrid ikun qiegħed ibati minn marda jew kondizzjoni kif elenkat fl-Ewwel Taqsima tal-Ħames Skeda u jissodisfa t-test tal-mezzi skond Taqsima Tnejn tat-Tmien Skeda.

In-numru ta' benefiċċjarji li qed jirċievu l-għajnuna għal mard bħalissa huwa ta' 13,844.

SIGURTA' SOĊJALI - PENSJONANTI

L-ONOR.

KARL CHIRCOP staqsa lill-Ministru tal-Ħarsien Soċjali: Jista' l-Ministru jgħid kemm hawn nies li qegħdin fuq xi tip ta' pensjoni?

F'liema kategoriji individwali jaqgħu dawn il-pensjonanti?

ONOR.

EDWIN GRECH: Nirriferi għall-mistoqsija parlamentari numru 11935 ta' l-Onor.

Karl Chircop.

Sa l-aħħar ta' Jannar, 1998 kien hemm 49,949 il-persuna li jirċievu Pensjoni Kontributorja u 6,676 li jirċievu Pensjoni mhux Kontributorja.

Il- pensjonijiet mħallsa taħt l-Att dwar is-Sigurta` Soċjali huma maqsuma kif ġej:

TABELLA A PENSJONIJIET KONTRIBUTORJI

Pensjoni ta' l-Irtir u taz-Zewġ Terzi 31,514

Pensjoni ta'l-Invalidita` 5,340 Pensjoni tar-Romol u Superstiti 12,684 Allowance ta' l-Iltima 15 Pensjoni tad-Dizabilita` 396 49,949

TABELLA B PENSJONI MHUX KONTRIBUTORJA

Pensjoni ta' l-Eta` 4,221 Pensjoni ghall-Ghomja 117 Pensjoni ghall-Persuni b'Dizabilita` 1,802

Allowance għal Pensjonanti li jkunu rikoverati f'Istituti jew Sptar tal-Gvern 536

PENSJONANTI TAS-SERVIZZI INGLIŻI

L-ONOR.

KARL CHIRCOP staqsa lill-Ministru tal-Ħarsien Soċjali: Jista' l-Ministru jgħid kemm pensjonanti tas-servizzi Ingliżi bbenefikaw mil-liġi l-ġdida li għadda l-Gvern fl-1997?

X'medja ta' żieda kellhom dawn kull xahar?

ONOR.

EDWIN GRECH: Nirriferi għall-mistoqsija parlamentari numru 11936 ta' l-Onor Karl Chircop dwar il-Pensjonanti tas-Servizzi Ingliżi.

Skond l-istatistika li għandu d-dipartiment, bis-saħħa tal-miżura tal- Budget ta' l-1997 b'effett mill-4 ta' Ottubru, madwar 1432 pensjonant tas- Servizzi Inglizi (fosthom anke romol) irċevew żieda fil-pensjoni tas- Sigurta` Soċjali.

Madwar 1300 huma pendenti minħabba nuqqas ta' informazzjoni li hija meħtieġa.

L-ispiża fuq il-pensjoni tas-Sigurta` Soċjali ta' dawn il-pensjonanti flimkien żdiedet b'madwar Lm9178 fil-ġimgħa jew aħjar Lm478,000 fis-sena.

Dan ifisser li l-medja ta' żieda fil-pensjoni tas-Sigurta` Soċjali f'dawn il-każijiet kien ta' madwar Lm6.41 fil-ġimgħa.

Dwar din il-miżura hemm aktar informazzjoni fir-risposta li tajt għall-mistoqsija parlamentari numru 11277.

SPTARIJIET - KAŻI TA' MENINGITE

L-ONOR.

KARL CHIRCOP staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm iddaħħlu każijiet ibatu b'Meningite fl-Isptar San Luqa f'dawn l-aħħar 18-il xahar?

Ta' liema eta' kienu dawn?

Kemm mietu minnhom?

ONOR.

MICHAEL FARRUGIA: Din it-tweġiba tpoġġiet fuq il-Mejda tal-Kamra aktar kmieni f'din is-seduta.

SERVIZZ PUBBLIKU - EŻAMI TA' CLERK 1

L-ONOR.

JOSE' HERRERA staqsa lill-Prim Ministru: Jista' l-Prim Ministru jgħid meta se joħorġu r-riżultati ta' l-eżami ta' Clerk 1 li kienu saru peress li l-interviews ilhom li saru?

ONOR.

ALFRED SANT: Ir-riżultati ta' l-eżami msemmi mill-Onor.

Membru kienu ħarġu fis-17 t'Ottubru, 1997.

CHADWICK LAKES - TRAFFIKU

L-ONOR.

CHRIS AGIUS staqsa lill-Ministru tal-Biedja u Sajd: Peress li wieħed fost id-diversi lokalitajiet li ħafna familji jħobbu jżuru hu Wied il-Qlejgħa (Chadwick Lakes), jikkonsidra l-Ministru li dan il-post ikun magħluq għat-traffiku nhar ta' Ħadd u fil-festi?

ONOR.

NOEL FARRUGIA: Is-suġġeriment tal-Onor.Interpellant se jiġi kkonsidrat fil-pjanijiet previsti għall-proġett taċ-Chadwick Lakes.

KALKARA - BDIL TA' BIEB

L-ONOR.

CHRIS AGIUS staqsa lill-Ministru tad-Djar u Kunsilli Lokali: Jista' l-Ministru jara fiex waslet it-talba li għamlu r- residenti ta' Ray Flat, Block 2, Triq l-Isptar Navali, Kalkara sabiex ikun jista' jinbidel il-bieb tal-flat?

ONOR.

ALFRED PORTELLI: Jien informat li x-xogħol huwa approvat u l-bieb qed jinħadem mid-Dipartiment tal-Manifattura u Servizzi tat-Taqsima tax- Xogħlijiet.

DJAR - KERA

L-ONOR.

CHRIS AGIUS staqsa lill-Ministru tad-Djar u Kunsilli Lokali: Jista' l-Ministru jgħid fuq liema bażi, u b'kemm, jista' sid il- kera ta' post residenzjali jgħolli l-kera lill-inkwilin?

ONOR.

ALFRED PORTELLI: Nitlob lill-Onor.

Interpellant jagħmel il- mistoqsija tiegħu lill-Ministru tal-Ġustizzja.

MINISTERU TAX-XOGĦLIJIET - KAROZZI TAL-KIRI/MOBILE PHONES

L-ONOR.

CHRIS AGIUS staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid x'kien in-numru totali ta' karozzi tal-kiri; mobile phones użati fid-dikasteru li għalih kien responsabbli dan il-ministeru u x'kienet l-ispiża għal kull domanda mill-1 ta' Jannar, 1996 sas-26 t'Ottubru, 1996?

ONOR.

CHARLES BUHAGIAR: Tweġiba tingħata f'xi seduta oħra

MINISTERU TA' L-EDUKAZZJONI - KAROZZI TAL-KIRI/MOBILE PHONES

L-ONOR.

CHRIS AGIUS staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid x'kien in-numru totali ta' karozzi tal-kiri; mobile phones użati fid-dikasteru li għalih kien responsabbli dan il-ministeru u x'kienet l-ispiża għal kull domanda mill-1 ta' Jannar, 1996 sas-26 t'Ottubru, 1996?

ONOR.

EVARIST BARTOLO: Tweġiba tingħata f'xi seduta oħra

PIXXINA NAZZJONALI - IMPJEGATI

L-ONOR.

CHRIS AGIUS staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm ġew impjegati nies fil- Pixxina Nazzjonali Tal-Qroqq mill-ftuħ tagħha sas-26 ta' Ottubru 1996?

Kemm kien hemm minnhom fulltime u part-time?

Kif ġew impjegati, jiġifieri jekk ħarġitx sejħa fuq il-ġurnali jew mill-ETC?

Minn liema lokalita' kienu dawk kollha impjegati?

ONOR.

KAĊĊATURI/NASSABA - LAQGĦAT

L-ONOR.

ANĠLU FARRUGIA staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jaħseb il-Viċi Prim Ministru li kemm jista' jkun malajr għandha ssir laqgħa ma l-għaqdiet kollha konċernati tal-kaċċaturi u nassaba lokali u dan ukoll fl-interess ta' bdil tat-tagħrif kollu lill-membri kollha?

ONOR.

GEORGE VELLA: Ninforma lill-Onor.

Interpellant li tajt struzzjonijiet, u diġa' ħarġu l-inviti biex issir laqgħa mal-għaqdiet kollha tal-kaċċaturi fl-14 ta' Frar, 1998.

GĦAWDEX - TRASFERIMENTI TA' IMPJEGATI

L-ONOR.

ANTON TABONE staqsa lill-Prim Ministru: Jista' l-Prim Ministru issa jwieġeb għall-mistoqsija parlamentari numru 11195 u ċioe' jgħid minn nofs Ottubru 1997 sal-lum, kemm saru trasferimenti f'Għawdex minn post għall-ieħor ta' impjegati tal-Gvern u kemm minn dawn it- trasferimenti involvew persuni fi gradi tas-Servizz Ġenerali; kemm fi gradi industrijali u kemm fi gradi oħra?

ONOR.

ALFRED SANT: Mill-1 ta' Ottubru, 1997 sal-lum saru seba' trasferimenti ta' mpjegati tal-Gvern f'Għawdex minn dipartiment għall- ieħor.

Dawn it-trasferimenti kienu jinvolvu tliet impjegati fis-Servizz Ġenerali, wieħed fil-grad ta' casual typist u tlieta fi gradi industrijali.

GĦAWDEX - SUPERINTENDENT

L-ONOR.

ANTON TABONE staqsa lill-Prim Ministru: Jista' l-Prim Ministru jikkonferma li s-Superintendent tal-Pulizija f'Għawdex m'għadux residenti fil-gżira kif kien qabel?

Jekk fl-affermattiv, x'inhi r-raġuni u minn meta ġara dan?

ONOR.

ALFRED SANT: Fl-aħħar tas-sena li għaddiet il-Korp issaħħah permezz ta` Spettur ieħor f`Għawdex.

Ninsab informat illi minħabba l-esiġenzi tas-servizz, mit-8 ta` Jannar, 1998 is-Supretendent li kien stazzjonat Għawdex, ġie stazzjonat il-Mosta.

Pero` hu xorta baqa` responsabbli għad-Distrett ta` Għawdex.

SPTAR ĠENERALI - ENGINEER

L-ONOR.

ANTON TABONE staqsa lill-Prim Ministru: B'riferenza għat- tweġiba tal-mistoqsija parlamentari numru W936 tat-22 ta' Settembru, 1997, jista' l-Prim Ministru jgħid fejn waslu l-proċeduri sabiex jinħarġu sejħiet għall-applikazzjonijiet biex jimtlew il-vakanzi ta' Mechanical Engineer u ta' Electrical Engineer fl-Isptar Ġenerali t'Għawdex wara r-riżenji tal- persuni li kienu jokkupaw dawk il-karigi?

ONOR.

ALFRED SANT: Nixtieq ngħid li fl-4 ta' Novembru, 1997 saru sottomissjonijiet lill-Uffiċċju tal-Prim Ministru u l-Kummissjoni dwar is- Servizz Pubbliku biex jimtlew dawn iz-zewg postijiet.

Iżda minħabba l-miżuri li tħabbru mill-Gvern dan l-aħħar, l-Uffiċċju tal- Prim Ministru fil-25 ta' Novembru, 1997 rega' talab aktar informazzjoni biex tigi sottomessa lill-Kumitat tal-Kabinett dwar ir-reklutaġġ skond ċirkolari li ħarġet fit-22 ta' Diċembru, 1997.

Din l-informazzjoni se tingħata dalwaqt.

GĦAWDEX - VETTURI REĠISTRATI

L-ONOR.

ANTON TABONE staqsa lill-Ministru għat-Trasport u Portijiet: Jista' l-Ministru jgħid kemm kien in-numru ta' vetturi reġistrati f'Għawdex f'tarf is-sena 1997?

ONOR.

JOE DEBONO GRECH: Jiena nformat li n-numru ta' vetturi rreġistrati f'Għawdex f'tarf is-sena 1997 huwa ta' 20,173.

WSC - FLUS MINFUQA GĦAL GĦAWDEX

L-ONOR.

ANTON TABONE staqsa lill-Ministru tax-Xogħlijiet Pubbliċi u Kostruzzjoni: Jista' issa l-Ministru jwieġeb il-mistoqsija parlamentari numru 11228 u ċioe' x'kienet ir-raġuni li l-Water Services Corporation f'Għawdex bejn Ottubru 1996 u Settembru 1997 nefqet biss is-somma ta' Lm89,745 f'xogħlijiet ta' distribuzzjoni u tiġdid, meta l-vot disponibbli kien ta' Lm233,000?

Kemm-il kilometru ta' trinek sar f'dak il-perijodu?

ONOR.

CHARLES BUHAGIAR: Tweġiba tingħata f'xi seduta oħra

GĦAWDEX - MITĦNA TAX-XEWKIJA

L-ONOR.

ANTON TABONE staqsa lill-Ministru ta' l-Edukazzjoni u Kultura Nazzjonali: B'riferenza għat-tweġiba għall-mistoqsija parlamentari numru 8798 tat-8 ta' Ottubru 1997, jista' l-Ministru jgħid jekk id-diffikulta' ingħelbitx biex ikun jista' jkompli r-restawr fuq il- Mitħna tax-Xewkija,l iema xogħol ta' restawr kien inbeda fi Frar 1996?

X'passi ttieħdu minn dak inhar biex tingħeleb id-diffikulta' li waqfet ħesrem ix-xogħlijiet imsemmija?

ONOR.

EVARIST BARTOLO: Tweġiba tingħata f'xi seduta oħra

HAMRUN - PJAZZA KAPPILLAN MUSCAT

L-ONOR.

ANTOINE MIFSUD BONNICI staqsa lill-Ministru tax-Xogħlijiet Pubbliċi u Kostruzzjoni: Billi fir-risposta għad-domanda parlamentari numru 11707 dwar il-Pjazza Kappillan Muscat, il-Ħamrun intqal li s-sejħa għall-offerti għall-proġett għad trid tinħareġ, jista' l-Ministru jgħid jekk il-wegħda tal-Ministru li x-xogħol jitlesta possibilment sa l-aħħar ta' Marzu, u żgur li kellu jitlesta sa qabel il-festa tal-parroċċa fl-ewwel Ħadd ta' Lulju, hijiex se tiġi onorata?

ONOR.

CHARLES BUHAGIAR: Ma saret l-ebda wegħda lil ħadd marbuta ma' dati preċiżi meta se jitlesta ix-xogħol ħlief li x-xogħol se jsir matul din is- sena.

TOROQ - XIRI TA' TRAFFIC HEADS

L-ONOR.

ANTOINE MIFSUD BONNICI staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jekk jogħġbu jirrispondi l- mistoqsija parlamentari numru 10687?

ONOR.

CHARLES BUHAGIAR: Nitlob lill-Onor.

Interpellant jirriferi għall- mistoqsija parlamentari numru 10687.

PEMBROKE - KORPORAZZJONI GĦALL-IŻVILUPP

L-ONOR.

JESMOND MUGLIETT staqsa lill-Ministru tad-Djar u Kunsilli Lokali: Jista' l-Ministru jgħid fiex wasal ix-xogħol fuq it-twaqqif tal- Korporazzjoni għall-iżvilupp ta' Pembroke?

ONOR.

ALFRED PORTELLI: Kif hemm indikat fil-Budget Speech il-Gvern issa qiegħed jara jekk u kif għandha titwaqqaf korporazzjoni bi sħab mas-settur privat.

PEMBROKE - ŻVILUPP

L-ONOR.

JESMOND MUGLIETT staqsa lill-Ministru tad-Djar u Kunsilli Lokali: Jista' l-Ministru jgħid kemm kellu indikazzjonijiet minn kuntratturi jew żviluppaturi privati li jixtiequ jissieħbu fl-iżvilupp ta' Pembroke?

ONOR.

ALFRED PORTELLI: Għalkemm aħna kellna diversi kuntratturi u żvilluppaturi li kellmuna inkluż saħansitra l-kuntratturi mseħbin mal- GRTU, dawn kienu kollha laqgħat ta' informazzjoni u għadha ma saritx sejħa formali għall-kuntratturi lesti li jissieħbu mal-Gvern f'dan il-proġett.

Għalhekk l-informazzjoni mitluba mill-Onor.

Interpellant ma tistax tingħata f'dan l-istadju.

PEMBROKE - PROĠETT

L-ONOR.

JESMOND MUGLIETT staqsa lill-Ministru tad-Djar u Kunsilli Lokali: Jista' l-Ministru jgħid kif inhu maħsub li jkunu maqsuma l- ispejjeż ta' l-infrastruttura bejn il-Gvern u l-iżviluppaturi privati fil- Proġett ta' Pembroke?

ONOR.

ALFRED PORTELLI: Ninforma lill-Onor.

Interpellant li f'dan l- istadju għadu kmieni biex wieħed jagħti l-informazzjoni mitluba.

TARXIEN - ROTTA TAL-LINJA

L-ONOR.

JESMOND MUGLIETT staqsa lill-Ministru għat-Trasport u Portijiet: Jista' l-Ministru jgħid jekk hux possibbli li tkun introdotta rotta tal-linja fl-inħawi ta' Triq George Caruana, Triq Dun Karm Sant u l- inħawi magħrufa bħala ta' Sardinja f'Ħal Tarxien peress li dawn huma ħafna 'l bogħod minn rotta eżistenti?

ONOR.

JOE DEBONO GRECH: Jiena nformat li l-inħawi msemmija mill-Onor.

Interpellant diġa' huma moqdija peress li jinsabu bejn rotot prinċipali - fuq naħa jgħaddu l-karozzi tar-rotot ta' Birżebbuġa u taż-Żejtun, u fuq in- naħa l-oħra l-karozzi tar-rotot ta' Wied il-Għajn u ta' Ħaż-Żabbar.

AGRIKOLTURA - LEVIES FUQ IMPORTAZZJONI

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jgħid, għall perijodu bejn l-1 ta' Novembru, 1996 sal- lum, kienx hemm tnaqqis jew tneħħija ta' levies fuq importazzjoni ta' prodotti agrikoli u jekk fl-affermattiv fuq liema prodotti seħħ it-tnaqqis jew tneħħija ta' levies; meta (dati) seħħ it-tnaqqis/tneħħija ta' levies; jekk it-tnaqqis kienx temporanju jew permanenti; kemm kien it-tnaqqis f'kull levy fil-każ ta' kull prodott?

ONOR.

NOEL FARRUGIA: Kull tnaqqis jew tneħħija ta' levies tiġi ppubblikata regolarment fil-Gazzetta tal-Ġvern skond l-Att dwar il- Promozzjoni ta' Prodotti Lokali (Kap 336).

AKWAKULTURA - FTEHIM

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jwieġeb il-mistoqsija parlamentari numru 11070 u ċioe' dwar il-ftehim bejn Malta u l-Libja fuq l-akwakultura li ġie ffirmat dan l- aħħar?

ONOR.

NOEL FARRUGIA: Ninforma lill-Onor.

Membru li kopja ta' dan il- ftehim tpoġġiet fuq il-Mejda tal-Kamra waqt l-Aggornament tas-Seduta Nru. 174 (20.01.98)

SERVIZZ PUBBLIKU - EŻAMI TA' SENIOR PRINCIPAL

L-ONOR.

JOE PSAILA SAVONA staqsa lill-Prim Ministru: B'riferenza għar-riżultat ta' l-eżami għall-grad ta' Senior Principal fis-Servizz Pubbliku, jista' l-Prim Ministru jgħid jekk sarux investigazzjonijiet kif mitluba mill-Union Ħaddiema Magħqudin għal dan ir-riżultat mhux normali?

X'kienu u x'kien ir-riżultat tagħhom?

ONOR.

ALFRED SANT: Jien informat li r-riżultati ta' l-eżami għal grad ta' Senior Principal għadu kif ġie ppubblikat fil-5 ta' Frar, 1998.

Il- Union Ħaddiema Magħqudin ma talbet l-ebda investigazzjoni dwar dan ir- riżultat.

L-ONOR.

JOE PSAILA SAVONA staqsa lill-Prim Ministru: B'riferenza għar-riżultat ta' l-eżami għall-grad ta' Senior Principal fis-Servizz Pubbliku, jista' l-Prim Ministru jekk jogħġbu jgħid jekk dawk il-kandidati li weħlu fl-intevista estiża humiex se jingħataw opportunita', bħalma sar qabel, li jiġu eżentati mill-parti tal-kitba f'każ li jissejjaħ eżami ieħor?

ONOR.

ALFRED SANT: Jien informat li l-eżami għall-grad ta' Senior Principal li għadu kif sar taħt din l-Amministrazzjoni kien strutturat b'mod differenti minn dak li kien sar qabel.

Il-parti tal-kitba ta' l- eżami ta' din id-darba kienet parti integrali mill-extended interview u ma kenitx failing.

Għalhekk, il-mistoqsija ta' l-Onor.

Membru mhijiex relevanti.

L-ONOR.

JOE PSAILA SAVONA staqsa lill-Prim Ministru: Billi kien sar ħlas ta' Lm8 biex kandidati li għaddew mill-parti tal-kitba u weħlu fl- intervista estiża għall-eżami għall-grad ta' Senior Principal fis-Servizz Pubbliku jkunu jistgħu jappellaw mir-riżultat, u billi skond il- konklużjonijiet li saru mill-Ombudsman dan ma kien appell xejn, dan il-ħlas se jiġi ritornat?

ONOR.

ALFRED SANT: Jien informat li l-fatti msemmija mill-Onor.

Membru f'din il-mistoqsija ma jirriżultawx fil-każ ta' l-eżami għall-grad ta' Senior Principal li għadu kif ġie konkluż.

L-ONOR.

JOE PSAILA SAVONA staqsa lill-Prim Ministru: Billi fl-4 ta' Lulju 1997 il-PSC għamel sejħa għal eżami fil-grad ta' Senior Principal li r-riżultat tiegħu ġie ppubblikat fit-12 ta' Settembru u billi 40% tal- kandidati li għaddew mill-parti tal-kitba weħlu fl-intervista estiża u billi meta kienet saret sejħa oħra fl-19 95 inti bħala Kap ta' l- Oppożizzjoni kont oġġezzjonajt u kkritikajt il-fatt li f'dak l-eżami m'għaddewx kandidati fl-intervista estiża, jista' l-Prim Ministru jgħid x'se tkun issa l-pożizzjoni tal-Gvern fir-rigward tar-riżultati ta' l- intervista estiża ta' dan l-aħħar eżami speċjalment vis-a-vis il-kandidati konċernati?

ONOR.

ALFRED SANT: Jien informat li l-uniku wieħed mill-fatti msemmija mill-Onor.

Membru f'din il-mistoqsija li huwa korrett, huwa d-data tas- sejħa għall-applikazzjonijiet maħruġa mill-Kummissjoni dwar is-Servizz Pubbliku għall-eżami tas-Senior Principal.

MISTOQSIJIET GĦAL TWEĠIBIET BIL-MIKTUB

MANOEL THEATRE - MUŻIĊISTI

L-ONOR.

SANDRO SCHEMBRI ADAMI staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid x'inhi l-pożizzjoni ta' dawk il-mużiċisti li ntemmilhom l-impjieg mal-Manoel Theatre?

Fiex waslu d- diskussjonijiet?

X'se jiggarantixxi l-gvern?

ONOR.

EVARIST BARTOLO: Il-Gvern b'effett mid-9 ta' Settembru, 1997 xolja l-Orkestra tat-Teatru Manoel li kien fiha 43 muzicist.

Fil-frattemp ħarġet sejħa għall-applikazzjonijiet pubblika ghall- formazzjoni t'Orchestra Nazzjonali ghall-ewwel darba fl-istorja ta' pajjizjna, kompost minn 35 mużiċist.

Mit-43 mużiċist tal-ex-Orkestra tat-Teatru Manoel, 42 applikaw għall-post fulltime mal-Orchestra Nazzjonali inklużi applikazzjonijit li ma kienx hemm postijiet vakanti għalihom.

Fil-fatt, il-formazzjoni l-ġdida eskludiet il- possibbilta' ta' ingagg ta' erba' mużiċisti minħabba n-natura ta' l- istrumenti mużikali li kienu jdoqqu (3 trumbuni u katuba) kif ukoll persuna li kienet impjegata bhala Orchestra Manager.

Id-diskussjonijiet mal-UHM li kienet tirrappreżenta l-maġġoranza tal- mużiċisti dwar dawk il-membri tal-ex-Orchestra tat-Teatru Manoel li ma sestgħux japplikaw għall-Orchestra Nazzjonali bejn is-Segretarjat Parlamentari għaż-Żgħażagħ, Sport, Kultura u Arti, bdew minnufih biex jinstabilhom impjieg alternattiv.

Filwaqt li l-Gvern fl-ebda ħin ma ggarantixxa impjieg mal-Gvern lil dawn il-mużiċisti (li qatt fil-fatt ma' kienu mpjegati tal-Gvern).

Madankollu, l-Gvern impenja ruħu biex jipprova jgħin lill-mużiċisti milquta minn dan it-tibdil li seħħ.

Dak li kien Orchestra Manager fil-fatt applika biex idoqq strument u ntagħżel.

Persuna ohra li kienet part-timer mal-Johann Strass School of Music filgħaxijiet tqabbad għal numru ta' sigħat bħala supply teacher fid- Dipartiment tal-Edukazzjoni.

Tnejn oħra ddeċidew li se jkomplu bl-istudju tagħhom.

Persuna oħra ma kenitx lesta li tivjaġġa kif kien jitlob il- mestjier filwaqt li qed tiġi mistħarġa l-possibbilta' li persuna li kienet qabel fil-Forzi Armati ta' Malta tkun ingaġġata mal-Banda tal-istess Forzi Armata.

HEALTH AND SAFETY INSPECTORS

L-ONOR.

SANDRO SCHEMBRI ADAMI staqsa lill-Ministru tal-Ħarsien Soċjali: Jista' l-Ministru jgħid meta hu mistenni li jidħlu dawk li applikaw u anke għamlu kors għal Health and Safety Inspectors?

ONOR.

EDWIN GRECH: Qegħdin jittieħdu l-proċeduri għall-ħatra ta' dawk l- applikanti li ġew magħżula mis-Selection Board u li ġew aċċetati mill- Universita' biex jagħmlu il-Kors li jwassal għal Diploma in Social Studies (Health and Safety).

MARSA SPORTS COMPLEX - FAĊILITAJIET

L-ONOR.

SANDRO SCHEMBRI ADAMI staqsa lill-Ministru ta' l- Edukazzjoni u Kultura Nazzjonali: Jista' l-Ministru jgħid x'aċċess aħjar għall-faċilitajiet hemm fil-Marsa Sports Complex biex jiġu utlizzati aħjar mill-għaqdiet kollha?

ONOR.

EVARIST BARTOLO: Jista' l-Onor.

Interpellant jispecifika x'irid ifisser bil-kliem "aċċess aħjar" ħalli nkun nista' nagħtih it-tweġiba li jixtieq li jkollu.

PULIZIJA - RESERVED PARKING

L-ONOR.

SANDRO SCHEMBRI ADAMI staqsa lill-Prim Ministru: Jista' l- Prim Ministru jgħid x'passi ttieħdu u x'assigurazzjoni tista' tingħata dwar passi oħra li għandhom jittieħdu biex il-Kunsill Lokali tal-Belt b'kollaborazzjoni mal-pulizija tad-distrett jara li l-persuni f'wheelchair b'mod partikolari persuna li d-dettalji tagħha qed jitnbagħtu separatament, iħallulu mnejn jgħaddi bil-wheel chair fid-dar tiegħu u mhux jiġi ostakolat milli jidħol f'dan?

ONOR.

ALFRED SANT: Ninsab informat illi l-persuna ndikata diġa' għandha l-faċilita' ta' reserved parking quddiem ir-residenza man-naħa l-oħra tat- triq, peress illi man-naħa tar-residenza mhux permess parking.

Ninsab informat ukoll li l-pulizija ma kellha ebda rapport dwar ostakolu għall-aċċess fl-indirizz indikat mill-Onor.

Interpellant.

PENSJONIJIET - OLD AGE PENSION SCHEME

L-ONOR.

SANDRO SCHEMBRI ADAMI staqsa lill-Ministru tal-Ħarsien Soċjali: Jista' l-Ministru jgħid għaliex il-persuna, li d-dettalji tagħha qed jintbagħtu separatament, ma kellhiex l-opportunita' taqa' fuq l-Old Age Pension Scheme?

ONOR.

EDWIN GRECH: Ninforma lill-Onor.

Interpellant li t-talba tal- persuna li dwarha qed issir l-interpellanza ġiet milqugħa u l-benefiċċjarja ġiet informata.

VETTURI

L-ONOR.

SANDRO SCHEMBRI ADAMI staqsa lill-Ministru għat-Trasport u Portijiet: Jista' l-Ministru jgħid kemm hu n-numru ta' karozzi privati; minibuses; u taxis f'Malta u Għawdex?

Kemm minnhom għad m'għandhomx il- liċenzja mħallsa/mġedda?

Kemm minnhom, każ b'każ, ilhom fit-triq għal iktar minn 15-il sena?

ONOR.

JOE DEBONO GRECH: Jiena nformat li n-numru ta' karozzi privati, minibuses u taxis illiċenzjati, li m'għandhomx liċenzja valida u li ilhom fit-triq għal aktar minn 15-il sena huwa kif ġej:

| |Illiċen|M'għandho|GĦandhom| | |zjati |mx |iktar | | |sal-1.1|liċenzja |minn | | |2.97 |valida |ħmistax-| | | | |il sena | |Karozzi|164,837|7,069 |58,721 | |Privati| | | | |Minibus| | 8 | 136| |es |371 | | | |Taxis | | 8 | 211| | |244 | | |

MSIDA: TRIQ REĠJONALI - TRAFFIKU

L-ONOR.

SANDRO SCHEMBRI ADAMI staqsa lill-Prim Ministru: Jista' l- Prim Ministru jgħid kif se tiġi riżolta l-problema tat-traffiku fi Triq Reġjonali, fl-Imsida?

ONOR.

ALFRED SANT: Nitlob lill-Onor.

Interpellant jirriferi din il- mistoqsija lill-ministru konċernat.

DIPARTIMENT TA' L-ARTIJIET U KOSTRUZZJONI

L-ONOR.

SANDRO SCHEMBRI ADAMI staqsa lill-Ministru għax- Xogħlijiet Pubbliċi u Kostruzzjoni: Jista' l-Ministru jikkonferma li d- Dipartiment ta' l-Artijiet u Kostruzzjoni (Estates Management) mexa biex titlesta policy dwar il-kostruzzjoni/erezzjoni ta' kiosks?

ONOR.

CHARLES BUHAGIAR: Id-diskussjonijiet tal-working group li kien ġie mwaqqaf biex ifassal policy dwar il-kiosks issa waslu fit-tmiem u l-grupp dalwaqt ikun f'pożizzjoni li jressaq rapport finali.

UNIVERSITA' - STUDENTI

L-OPNOR.

SANDRO SCHEMBRI ADAMI staqsa lill-Ministru ta' l- Edukazzjoni u Kultura Nazzjonali: Jista' l-Ministru jgħid kemm hu n-numru ta' studenti fl-Universita' ta' Malta u kemm minnhom huma fil-kors tal- Liġi; tat-Teoloġija; tal-Mediċina; u ta' l-Arkitettura?

ONOR.

EVARIST BARTOLO: In-numru ta' studenti fl-Universita' huwa ta' 3422 irgiel, 3541 nisa b'total ta' 6963.

It-taghrif mitlub fit-tieni parti tal-mistoqsija tpoġġa fuq il-Mejda tal- Kamra ghall-qari aktar kmieni f'din is-seduta.

DEHEB - ESPORTAZZJONI

L-ONOR.

SANDRO SCHEMBRI ADAMI staqsa lill-Ministru ta' l- Affarijiet Ekonomiċi u ta' l-Industrija: Jista' l-Ministru jgħid kemm żdiedet l-esportazzjoni fi prodotti tad-deheb din is-sena fuq is-sena l- oħra lejn l-Istati Uniti u lejn pajjiżi oħra b'mod inklusiv?

ONOR.

JOHN ATTARD MONTALTO: L-esportazzjoni ta` prodotti tad-deheb lejn l-Istati Uniti u pajjizi ohra bejn l-1996 u l-1997 kienet hekk:

|Pajji|1996 |Valur |1997 |Valur | |z |Numru |Lm |Numru |Lm | | |ta` | |ta`Ogg| | | |Ogetti| |etti | | | | | | | | |Stati|1,293,|7,810,|1,351,|9,285,7| |Uniti|925 |335 |385 |56 | |Germa| | | | | |nja |56,571|494,14|398 |10,103 | | | |7 | | | |Itali| | | | | |a |3,774 |22,976|26,249|209,903| |Svezj| | | | | |a |30,396|49,483|34,547|66,899 | |Renju| | | | | |Unit |6,732 |20,288|7,078 |20,125 | |Libya| | |2,000,| | | |487,32|2,126,|000 |1,729,0| | |4 |282 | |50 | |Total|1,878,|10,523| | | | |722 |,511 |3,419,|11,321,| | | | |657 |836 |

FREEDOM OF MOVEMENT

L-ONOR.

SANDRO SCHEMBRI ADAMI staqsa lill-Prim Ministru: Jista' l- Prim Ministru jgħid f'liema stadju ta' ipproċessar wasal il-każ tal-persuna minn Tas-Sliema, li d-dettalji tiegħu qed jintbagħtu separatament, (App.

No. OPM/NAT/87/77) għall-freedom of movement?

Dan għex Malta dejjem u ħutu bl-istess ċirkostanzi ulied l-istess ġenitur dawrulhom kollox biex kollha għandhom il-freedom of movement.

ONOR.

ALFRED SANT: Filwaqt li niġbed l-attenzjoni tal-Onor.

Membru għall- fatt li t-talba li hemm pendenti dwar il-persuna li qiegħed jirriferi għaliha fil-mistoqsija tiegħu hija għal ċittadinanza Maltija (u mhux freedom of movement) ninformah li dan il-każ għalissa huwa miżmum.

Deċiżjoni dwaru għandha tittieħed fi stadju ulterjuri u sakemm ikun aċċertat li l-persuna konċernata żammet kondotta nadifa.

PENSJONIJIET - PENSJONI TAS-SERVIZZ INGLIŻI

L-ONOR.

CARMELO ABELA staqsa lill-Ministru tal-Ħarsien Soċjali: Jista' l-Ministru jara x'inhi r-raġuni li l-persuna li, id-dettalji tagħha qed jintbagħtu separatament, għadha ma ħaditx il-pensjoni sħiħa tas- Servizzi Ingliżi?

ONOR.

EDWIN GRECH: Il-persuna kkonċernata ġiet informata biċ-cirkostanzi kollha tal-każ tagħha mid-Dipartiment tas-Sigurta` Soċjali.

TELEMALTA - TELEPHONE BOOTH

L-ONOR.

SANDRO SCHEMBRI ADAMI staqsa lill-Ministru Mingħajr Portafoll fl-Uffiċċju tal-Prim Ministru: Jista' l-Ministru jgħid meta se jintlaqa' s-suġġeriment li ssir telephone booth fejn l-uffiċċju ta' l- Enemalta fi Sliema Rd, San Gwann fejn ir-roundabout?

ONOR.

JOE MIZZI: Għandi ninformak li rappreżentanti tal-Maltacom se jiltaqgħu mal-Kunsill Lokali ta' San Ġwann sabiex jiġi deċiż l-aħjar post għall-installazzjoni ta' cardphone, jekk hu teknikament possibbli, fl- inħawi msemmija fil-mistoqsija.

TRIQ REĠJONALI - SLEEPING POLICEMEN/CROSSING LINES

L-ONOR.

SANDRO SCHEMBRI staqsa lill-Ministru għat-Trasport u Portijiet: Jikkonsidra l-Gvern li jsiru crossing lines/sleeping policemen fit-Triq Reġjonali fejn ir-roundabout ta' fejn it-tank tal-gass int u tiela' għal San Gwann faċċata ta' l-Uffiċċju ta' l-Enemalta?

ONOR.

JOE DEBONO GRECH: Jiena nformat li d-Dipartiment tat-Toroq li bħal issa qed jagħmel studju ta' din il-parti tat-Triq Reġjonali, se jikkonsidra l-aspetti kollha tat-traffic management biex il-junction Triq tas- Sliema/Triq Reġjonali tkun aktar safe u effiċjenti kemm għas-sewwieqa kif ukoll għall-pedestrian.

FURJANA - SKIPS

L-ONOR.

SANDRO SCHEMBRI ADAMI staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid kemm hu n-numru ta' skips fil-Furjana?

Fejn jinstabu u fejn hu ttamat li jiġi nstallat fil-futur u fil-każ meta?

ONOR.

CHARLES BUHAGIAR: In-numru ta' Euro Bins (Skips on Wheels) fil- Furjana huma mqassmin hekk:

4 Bieb il-Belt 1 ħdejn il-Power Station il-qadima 1 ħdejn il-Middle Sea 1 ħdejn ix-showroom ta' Gasan

L-aħħar tlieta jintużaw mill-kenniesa biex ibattlu l-krieret fihom.

It-Taqsima Indafa Pubblika m'għandha l-ebda ħsieb li żżid in-numru.

APPLIKAZZJONI GĦAL WORK PERMIT

L-ONOR.

SANDRO SCHEMBRI ADAMI staqsa lill-Prim Ministru: Jista' l- Prim Ministru jgħid f'liema stadju ta' pproċessar wasal il-każ tal-persuna, li d-dettalji tagħha qed jintbagħtu separatament, li nifhem li għandu applikazzjoni għal work permit?

ONOR.

ALFRED SANT: Il-każ li qed jirriferi għalih l-Onor.

Interpellant huwa dwar konferma ta' exempt person status lill-persuna li żżewġet ċittadin ta' Malta f'Jannar li għadda u mhux dwar work permit.

It-talba dwar din il-konferma saret riċentement, jiġifieri fis-27 ta' Jannar 1998.

Għalkemm normalment dawn it-talbiet jiġu pproċessati fi ftit jiem, jista' jiġri li jkun daħal numru mhux ħażin f'daqqa u allura wieħed ikun irid jistenna xi ftit sakemm jasal biex jinħadem il-każ tiegħu.

Hu ttamat li dan il-każ jiġi pproċessat fi żmien qasir.

ANZJANI - DJAR TA' L-ANZJANI

L-ONOR.

SANDRO SCHEMBRI ADAMI staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid jekk hemmx il-ħsieb li jsir xi proġett ta' djar għall-anzjani f'Ta' Xbiex?

Meta?

ONOR.

MICHAEL FARRUGIA: Id-Dar ta' l-Anzjani fil-Gżira qegħda viċin ħafna ta' Ta' Xbiex u għalissa m'hemm ebda ħsieb li tinbena Dar għall- Anzjani ġo Ta' Xbiex.